
Τυνησία, Αλγερία, Αίγυπτος...: οι μάζες γράφουν ιστορία 

Ίσως είναι η πρώτη φορά στην 
ιστορία του καπιταλισμού που μια 
μικρή σπίθα, η αυτοπυρπόληση ενός 
νέου στην Τυνησία, προκαλεί σε 
τόσο σύντομο χρονικό διάστημα μια 
πυρκαγιά σχεδόν στο σύνολο του 
αραβικού κόσμου. «Είναι μια ανε¬ 
ξέλεγκτη θύελλα», όπως ομολόγη¬ 
σε και η υπουργός εξωτερικών των 
ΗΠΑ Χίλαρυ Κλίντον. 

Η πυρκαγιά έχει απλωθεί, με δια¬ 
φορετική βέβαια ένταση, στο Μαρό¬ 
κο, την Αλγερία, την Υεμένη, τη Συ¬ 
ρία, την Ιορδανία και βέβαια την Αί¬ 
γυπτο. Είναι σίγουρο ότι δε θα αφή¬ 
σει ανεπηρέαστο το Λίβανο, την Πα¬ 
λαιστίνη, ακόμη και το Ιράκ, το Ιράν, 
τη Σαουδική Αραβία και τα κρατίδια 
του Περσικού Κόλπο. 

Οι ιμπεριαλιστές αιφνιδιάστηκαν 
πλήρως από τον ξεσηκωμό των αρα¬ 
βικών εργατικών και λαϊκών μαζών 
- και πλέον υποχρεώνονται να συ¬ 
νειδητοποιήσουν ότι τα σχέδιά τους 
στην περιοχή, που για δυο δεκαετίες 
και με διάφορα μέσα προσπαθούσαν 
να επιβάλουν, έχουν τελειώσει. 



Αυτή η αρχή μιας επαναστατικής δι¬ 
αδικασίας στον αραβικό κόσμο σημαί¬ 
νει ότι το ρολόι της ιστορίας αρχίζει να 
δουλεύει ξανά και μάλιστα με γρήγορους 
ρυθμούς.Ίσως όχι σε όλες τις χώρες, αλλά 
πάντως στην Τυνησία και την Αίγυπτο, η 
διάρκεια και τα χαρακτηριστικά της κίνη¬ 
σης των μαζών μας υποχρεώνουν να μι¬ 
λάμε για κάτι περισσότερο από εκρήξεις ή 
εξεγέρσεις, για μεγάλες λαϊκές επαναστά¬ 
σεις. 

Παρά την αδυναμία στο κρίσιμο ση¬ 
μείο, την ύπαρξη επαναστικών κομμάτων 
ικανών να οδηγήσουν τις εξελίξεις ως την 
ολοκλήρωσή τους, ως μια νικηφόρα σο¬ 
σιαλιστική επανάσταση, αυτή η σοσια¬ 
λιστική επανάσταση που υποτίθεται είχε 
θαφτεί οριστικά στο χρονοντούλαπο της 
ιστορίας, ξαναπροβάλλει ως δυνατότητα, 
προοπτική και τάση μέσα από την κίνηση 
των μαζών, με νέα ορμή και δύναμη απέ¬ 
ναντι σ’ έναν καπιταλισμό σάπιο και πα¬ 
ρακμασμένο, που δεν μπορεί να ικανοποι¬ 
ήσει τα δημοκρατικά, πολιτικά και κοινω¬ 
νικά αιτήματα των αράβικων μαζών, που 
δεν μπορεί να προσφέρει κανένα μέλλον 
στην εργατική τάξη και τη νεολαία. 

Μετανάστες 

Νίκη στην 
Απεργία Πείνας 
των 300 

σελ. 6 

Ανατολική 

Μεσόγειος 

Μπαρουταποθήκη 

συμφερόντων 

σελ. 13 

Πολιτική 

Για τον Συντονισμό 

Πρωτοβάθμιων 

Σωματείων 

σελ. 7 

Φοιτητές 
Αναγκαίο ένα σχέδιο 
αγώνα μαζί με τους 
εργαζόμενους 

σελ. 10 


ΕΛΑΣ: ο σύγχρονος φασισμός είναι εδώ! 


Στα πλαίσια του λεγάμενου «πο¬ 
λέμου κατά της τρομοκρατίας», το 
υπουργείο Προστασίας του Πολίτη και 
η ΕΛΑΣ συρρικνώνουν δραματικά και 
ουσιαστικά έχουν ξεκινήσει την κατάρ¬ 
γηση των δημοκρατικών ελευθεριών, 
ακόμα και θεμελιωδών συνταγματικών 
δικαιωμάτων, που κατακτήθηκαν από 
τη Μεταπολίτευση και μετά. Εξαπο¬ 
λύουν πόλεμο σε οποιονδήποτε «ύπο¬ 
πτο», με κριτήριο τις πολιτικές πεποι¬ 
θήσεις ή τις κοινωνικές επαφές του. 

Η περίπτωση της 27χρονης Γερμα¬ 
νίδας που συνελήφθη και κακομεταχει¬ 
ρίστηκε χωρίς να της αποδοθούν συ¬ 
γκεκριμένες κατηγορίες είναι χαρα¬ 
κτηριστική. Της κόλλησαν την ταμπέ¬ 
λα του «τρομοκράτη» από τη στιγμή 
της σύλληψης, χωρίς καμία ένδειξη για 
συμμετοχή της σε κάποια ενέργεια. Η 
φωτογραφία της εμφανίστηκε στα δελ¬ 
τία ειδήσεων και οι γονείς της ταυτί¬ 
στηκαν με πρώην μέλη της ΚΑΡ, πράγ¬ 
μα που αποδείχτηκε χονδροειδές κατα- 


σκεύμασμα των μηχανισμών. Το μόνο 
«εύρημα» ήταν προκηρύξεις του αναρ¬ 
χικού χώρου, τέτοια «ακράδαντα» στοι¬ 
χεία για τη «συμμετοχή» της σε τρο¬ 
μοκρατική οργάνωση! Ενώ γύρω από 
την ίδια και την οικογένειά της στηνό¬ 
ταν μια χωρίς προηγούμενο επιχείρη¬ 
ση κατασυκοφάντησης, στα κεντρικά 
της Ασφάλειας τη μεταχειρίζονταν σαν 
σκουπίδι και δεν της επέτρεπαν να έρ¬ 
θει σε επαφή ούτε με τον δικηγόρο της. 

Παρόμοια τύχη είχε στέλεχος της 
Νεολαίας ΣΥΝ, που τον απήγαγαν ένο¬ 
πλοι κουκουλοφόροι της Αντιτρομο- 
κρατικής στο Βύρωνα. Ενώ οδηγού¬ 
νταν στη ΓΑΔΑ, βρίστηκε χυδαία και 
ξυλοκοπήθηκε. Στη ΓΑΔΑ υπέστη προ¬ 
σβλητικές επιθέσεις - υποχρεώθηκε να 
μείνει γυμνός επί 20 λεπτά, για να δια¬ 
πιστωθεί δήθεν αργότερα πως πρόκει¬ 
ται για «λάθος»! Σύμφωνα με τις κα¬ 
ταγγελίες του, τα όσα -σκόπιμα και με¬ 
θοδευμένα- έλεγαν οι ασφαλιτές κατά 
την κράτησή του, είναι αποκαλυπτι¬ 


κά. Σε κάθε αίτημά του για σεβασμό 
των συνταγματικών του δικαιωμάτων, 
έπαιρνε απαντήσεις του τύπου «είσαι 
μορφωμένος άνθρωπος, καταλαβαίνεις 
ότι δεν μπορούμε να μένουμε στα συ¬ 
νταγματικά δικαιώματα, αν θέλουμε να 
υπερασπίσουμε το καθεστώς»! 

Είναι ξεκάθαρο πως υπάρχει ποιο¬ 
τικό άλμα στην στοχοποίηση πολιτι¬ 
κών χώρων, στην ποινικοποίηση του 
φρονήματος, στην προετοιμασία των 
μηχανισμών για μια πλήρη αυτονόμη¬ 
σή τους από συνταγματικές «αγκυλώ¬ 
σεις», ανοίγοντας τον δρόμο στις γνω¬ 
στές κτηνώδεις πρακτικές των ίδιων και 
των ιμπεριαλιστών πατρόνων τους (μυ¬ 
στικές φυλακές, βασανιστήρια κλπ.). 
Για να επικρατήσει η ολοκληρωτική 
χούντα του κεφαλαίου, της κάθε κυβέρ¬ 
νησης και Τρόικας στην κοινωνία, πρέ¬ 
πει να περάσει από τη φασιστικοποίη- 
ση των κατασταλτικών μηχανισμών και 
το τσάκισμα κάθε αγωνιστικότητας και 
φρονήματος. Δεν θα το επιτρέψουμε. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Φεβρουάριος 2011 


Ι ΗΗΜΙΙΙ Ι - ΣΥΖΗΤΗΣΕΙΣ ΙΙΗ Ο.Κ.Β.Ε. 

Η ΟΚΔΕ σας προσκαλεί στις εκδηλώσεις 
που θα πραγματοποιήσει με θέμα: 

«Κρίση στην Ε.Ε. & χρεοκοπία 
ελληνικού καπιταλισμού 
Για μια σοσιαλιστική διέξοδο» 

> Θεσσαλονίκη Τετάρτη 16/2, 7:00μμ 
Εργατικό Κέντρο, Αριστοτέλους 32 

> Αθήνα, Πέμπτη 17/2, 6: 

Αίθουσα ΣΥΤΕ, Σίνα 16 

Ανάμεσα στους ομιλητές, εκτός από τους συ¬ 
ντρόφους της Ο.Κ.Δ.Ε, θα είναι συναγωνιστές από 
δύο ακόμα ευρωπαϊκές χώρες, που βρίσκονται στο 
«μάτι του κυκλώνα»: 

- Ο ΙοΗη Με Αηιιΐΐγ από την Ιρλανδία, συνδι¬ 
καλιστής εκπαιδευτικός και μέλος της τροτσκιστι- 
κής οργάνωσης Σοσιαλιστική Δημοκρατία. 

- Ο ]\ιζώ Ρατοάί από την Ισπανία, ενεργός αγω¬ 
νιστής στο φοιτητικό κίνημα και μέλος του τρο- 
τσκιστικού Επαναστατικού Κόμματος των Εργα¬ 
ζομένων. 



Εκδήλωση - Συ^ήτησ 

71 

1 ιιηινιι ρνιιιι ρ ρ Ε \ 

Τετάρτη 16/2 Πέιι ^ρ 17/2 

7:οομμ Εργατικό Κέντρο 6:3ομμ®θονσα ΣΥΤΕ 
Αριστοτέλους 32 ψ Σίνα ι 6 

ΟυιΑηιές γ 


Ηρακλής Χριστοφορίδης / Σταύρος Σκεύος (ΟΚΔΕ) 

|θΗη Μθ Αηΐΐΐίγ (δαώΐϊδΐ ϋεηιοσοογ) ΙΡΛΑΝΔΙΑ 

Ιυ3Π Ρ3Γ(χ1ί (ΡειΛκΙο Κβνοΐιιαοηππο άθ ΤιτιύφάοΓθδ - ΙΚ) ΙΣΠΑΝΙΑ 


Ο.Κ.Δ.Ε. 

Οργάνωση Κομμουνιστών Διεθνιστών Ελλάδας νννννν.ο 1<ά θ.ςι γ 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ ^τξαύ\άραΙϊ@ο\αά^.ζτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

Φεβρουάριος 2011 


Η άΠΟΨή ΜΑΣ 


Εργατική Πάλη 3 


Η δίκη της 
Συνωμοσίας των 
Πυρήνων της Φωτιάς 


Η κυβέρνηση ξεκίνησε, ή προ¬ 
σπαθεί να ξεκινήσει, το 
στρατοδικείο των αγωνι¬ 
στών που διώκονται ως 
μέλη της οργάνωσης «Συνωμοσία των 
Πυρήνων της Φωτιάς». Μια υπόθεση που 
εντάσσεται αφενός στο γενικότερο κοι¬ 
νωνικό και κινηματικό πλαίσιο του Δε¬ 
κέμβρη του 2008 και αφετέρου δείχνει τη 
συνεχή προσπάθεια της αστικής τάξης να 
επενδύσει στην τρομολαγνεία, προωθώ¬ 
ντας μια όλο και πιο απροκάλυπτη κα¬ 
ταστολή ενάντια στην αυξανόμενη οργή 
και διάθεση των εργαζομένων και της νε¬ 
ολαίας να αγωνιστούν ενάντια στις πολι¬ 
τικές κυβέρνησης-ΕΕ-ΔΝΤ. 

Ήδη από το 2009 οι κρατικοί μηχανι¬ 
σμοί άρχισαν τη διασπορά «φημών» για 
«ύποπτους» τρομοκράτες και χωρίς στοι¬ 
χεία μαζικές συλλήψεις, κυρίως αναρχι¬ 
κών, με κατηγορίες για διάφορες υποθέ¬ 
σεις (από πυρπολήσεις ως ληστείες τρα¬ 
πεζών). Ειδικά πλησιάζοντας στις δημο¬ 
τικές εκλογές, υπό την καθοδήγηση του 
Χρυσοχοΐδη, η μαύρη ορχήστρα κυβέρ- 
νησης-αστυνομίας-ΜΜΕ, διαπομπεύο¬ 
ντας και συκοφαντώντας δεκάδες αγωνι¬ 
στές, έστησε ένα αντιτρομοκρατικό θέα¬ 
τρο, επιδιώκοντας να εμφανιστεί ως εγ¬ 
γυητής της τάξης και της ασφάλειας. 

Από τον Αύγουστο του 2010, στα θε¬ 
ρινά τμήματα της Βουλής, το ΠΑΣΟΚ 
έκανε αθόρυβα σημαντικότατες αλλα¬ 
γές στον τρομονόμο: α) ποινικοποιώντας 
τις ιδέες, δηλαδή την πρόθεση πράξης και 
όχι την ίδια την τέλεσή της, β) ορίζοντας 
ως τρομοκρατικές πράξεις τις συνήθεις 
πολιτικές και πρακτικές δράσης συνδι¬ 
καλιστικών, εργατικών, κοινωνικών αγώ¬ 
νων κα. 

Η ενίσχυση του νομικού οπλοστασί¬ 
ου για τη θωράκιση του καθεστώτος και 
της ίδιας της αστικής εξουσίας απαιτεί και 
τη νομιμοποίησή του στην κοινωνία για 
να μπορεί να εφαρμοστεί. Αυτό το ρόλο 
έχουν αναλάβει τα πλήρως ελεγχόμε¬ 


να ΜΜΕ, ειδικά τα τηλεοπτικά κανάλια, 
που άκριτα, αβασάνιστα και μεθοδευμέ¬ 
να αναμεταδίδουν στα δελτία τις «πλη¬ 
ροφορίες» (δηλαδή τα ψέματα) της αστυ¬ 
νομίας και της κυβέρνησης. Καμία δημο¬ 
σιογραφική «δεοντολογία» ή στοιχειώ¬ 
δης αντικειμενικότητα δεν τηρείται στα 
δελτία ειδήσεων. Ασχετοι με τις διάφορες 
υποθέσεις βαφτίζονται κατηγορούμενοι, 
τόσο οι ίδιοι όσο και το φιλικό τους πε¬ 
ριβάλλον, ενώ οι διωκόμενοι δικάζονται 
και καταδικάζονται στα κανάλια πριν 
καν ξεκινήσουν οι δίκες. Στην περίπτω¬ 
ση της Γερμανίδας που κατηγορείται για 
την υπόθεση της Συνωμοσίας των Πυρή¬ 
νων της Φωτιάς, στήθηκε ένα ολόκληρο 
παραμύθι γΓ αυτή και τη μητέρα της (που 
επειδή είχε συνωνυμία με τη Μάγερ της 
ΚΑΕ, θεωρήθηκε κι αυτή μέλος της). Το 
σημαντικότερο όμως είναι ότι με τη χρη¬ 
σιμοποίηση ψεμάτων, ανακριβειών και με 
μια γκεμπελική προπαγάνδα, κυβέρνηση 
και κράτος προσπαθούν να δημιουργή¬ 
σουν έναν «κλοιό» γύρω από τους διω¬ 
κόμενους και ταυτόχρονα να νομιμοποι¬ 
ήσουν τη λειτουργία των στρατοδικείων 
που έχουν κατασκευάσει. 

«Στρατοδικείο ο Κορυδαλλός» 

Η σαθρή τεκμηρίωση των κατηγορι¬ 
ών (αποτυπώματα σε πλαστικές σακού¬ 
λες και κηροπήγια!) αλλά και η συνεχής 
αλλαγή των κατηγοριών από τους ανα¬ 
κριτές (φυσικά προς το χειρότερο), ακό¬ 


μη και λίγες μέρες πριν τη δίκη, προδιέ¬ 
θεταν γι’ αυτό που θα ακολουθούσε στη 
δίκη. Στη μικρή αίθουσα του δικαστη¬ 
ρίου στις φυλακές Κορυδαλλού, με 200 
αστυνομικούς και άλλους τόσους ασφα¬ 
λίτες μέσα και έξω από την αίθουσα, με 
την απαίτηση όποιος μπαίνει στην αίθου¬ 
σα να παραδίδει την ταυτότητά του στην 
πόρτα, με τους ασφαλίτες στην αίθουσα 
να «κινηματογραφούν», ξεκίνησε η «δί¬ 
καιη» και «ελεύθερη» δίκη από την «ανε¬ 
ξάρτητη» δικαιοσύνη. 

Οι κατηγορούμενοι στο σύνολό τους 
αρνήθηκαν να νομιμοποιήσουν αυτό το 
στρατοδικείο, που παραβιάζει ακόμα και 
το αστικό σύνταγμα και τις στοιχειώδεις 
ελευθερίες. Απαίτησαν από την έναρξη 
της δίκης: α) να μαγνητοφωνηθεί η δίκη, 
ώστε να είναι ελεγχόμενα τα πρακτικά, 
β) να μη ζητούνται ταυτότητες από όσους 
θέλουν να μπουν στην αίθουσα, ώστε η 
δίκη να είναι δημόσια και χωρίς φακέλω¬ 
μα. Οι δικαστές αρνήθηκαν και τα δύο αι¬ 
τήματα με τις γελοίες δικαιολογίες ότι η 
μαγνητοφώνηση κοστίζει και ότι η εξα¬ 
κρίβωση των στοιχείων όσων παρακο¬ 
λουθούν τη δίκη είναι νόμιμη. 

Οι κατηγορούμενοι, μετά την κατάρ¬ 
γηση αυτών των στοιχειωδών προϋποθέ¬ 
σεων, αποφάσισαν να μην παρευρίσκο- 
νται στο δικαστήριο, έπαυσαν τους συνη¬ 
γόρους τους και ξεκίνησαν αποχή από το 
συσσίτιο. Οι δικαστές όρισαν νέους συ¬ 
νηγόρους δύο φορές. Προς τιμήν τους, 


όλοι οι δικηγόροι που κλήθηκαν από 
τους δικαστές αρνήθηκαν να αναλάβουν. 
Έτσι το δικαστήριο αποφάσισε να συνε¬ 
χίσει τη δίκη ερήμην των κατηγορουμέ¬ 
νων και συνηγόρων τους. Είναι ικανο¬ 
ποιημένοι ακόμα κι αν δικάσουν άδειες 
καρέκλες, χωρίς δυνατότητα υπεράσπι¬ 
σης. Μάλλον δείχνουν και να το προτι¬ 
μούν, αφού η έλλειψη στοιχείων κάνει τη 
δημόσια και αμερόληπτη διεξαγωγή της 
δίκης επικίνδυνη. Τόσο γιατί θα αποκα¬ 
λυφθούν οι μηχανορραφίες κυβέρνησης- 
αστυνομίας, όσο και γιατί θα ακουστεί ο 
πολιτικός λόγος των κατηγορουμένων. 
Μπροστά σ’ αυτή την κατάπτυστη στάση 
των δικαστών, οι διωκόμενοι ξεκίνησαν 
απεργία πείνας, θέτοντας ως προϋπόθε¬ 
ση για να επιστρέφουν στη δίκη να μην 
γίνεται έλεγχος ταυτοτήτων σε όσους 
την παρακολουθούν. 

Οι δικηγόροι και γονείς των κατη¬ 
γορουμένων στηρίζουν την προσπάθεια 
τους για δίκαιη (όσο αυτό είναι εφικτό 
στα πλαίσια της αστικής δικαιοσύνης), 
δημόσια δίκη, με τήρηση των στοιχειω¬ 
δών δημοκρατικών δικαιωμάτων, ενά¬ 
ντια στην τροφοδοτούμενη με ψέματα 
τρομο-υστερία της κυβέρνησης, των πα¬ 
παγάλων της και ολόκληρου του συστή¬ 
ματος τους. 

Τα αιτήματα των διωκόμενων πρέ¬ 
πει να αγκαλιαστούν από όλες τις πολι¬ 
τικές δυνάμεις, μιας και σύντομα τις ίδιες 
καταστάσεις θα κληθούν να αντιμετω¬ 
πίσουν όλοι οι χώροι που αντιστέκονται 
στον αντεργατικό Αρμαγεδώνα των κα¬ 
πιταλιστικών κυβερνήσεων και των κάθε 
είδους μνημονίων τους. 

Το μόνο σίγουρο είναι πως στη θέση 
των κατηγορουμένων σε «ειδικά» δικα¬ 
στήρια, θα έπρεπε να κάθονται όλοι οι 
τραπεζίτες, επιχειρηματίες και οι πολιτι¬ 
κοί τους υπάλληλοι, που ευθύνονται για 
το έγκλημα της ληστείας των εισοδημά¬ 
των και της ζωής της εργατικής τάξης, 
των λαϊκών στρωμάτων και της νεολαίας. 


Η καπιταλιστική βαρβαρότητα... 

^ με την γλώσσα των αριθμών 



γ | ^ ο 2010 ήταν μία από τις χρονιές που σημειώθηκαν οι 
πιο φονικές καταστροφές των δύο τελευταίων δεκαε- 
.X. τιών με απολογισμό σχεδόν 297.000 νεκρούς, ενώ πε¬ 
ρισσότεροι από 207 εκατομμύρια άνθρωποι επλήγησαν, σύμ¬ 
φωνα με έρευνα του ΟΗΕ. Ο σεισμός της 12ης Ιανουάριου 
2010 στην Αϊτή, την πιο φτωχή χώρα του δυτικού ημισφαι¬ 
ρίου, ισοπέδωσε την πρωτεύουσα, προκάλεσε το θάνατο 
222.500 ανθρώπων και ζημιές ύψους 8 δις δολαρίων. Ο καύ¬ 
σωνας που έπληξε το καλοκαίρι τη Ρωσία οδήγησε στο θά¬ 
νατο 55.736 ανθρώπους. Ο σεισμός στη Χιλή το Φεβρουάριο 
του 2010 προκάλεσε τεράστιες ζημιές και κόστισε 30 δις δο¬ 
λάρια. Οι πλημμύρες και οι κατολισθήσεις στην Κίνα κατά τη 
διάρκεια του καλοκαιριού προκάλεσαν ζημιές ύψους 18 δις 
δολαρίων, ενώ οι πλημμύρες στο Πακιστάν κόστισαν 9,5 δις 
δολάρια. 

Οι άνθρωποι σε όλο τον πλανήτη πληρώνουν ακριβά -και 
πάνω απ’ όλα με τις ζωές τους- τις επιπτώσεις της οικολογι¬ 
κής καταστροφής και της έλλειψης απαραίτητων προληπτι¬ 
κών μέτρων. 


^ ^ χεδόν 300.000 νέοι άνεργοι θα προστεθούν μέσα στο πρώτο εξάμηνο 
^ του 2011 στις λίστες του ΟΑΕΔ, εκτιμά το ΙΝΕ/ΓΣΕΕ-ΑΔΕΔΥ, ανεβά- 
ζοντας τον επίσημο αριθμό των ανέργων από σχεδόν 684.047 που υπο¬ 
λογίζονταν τον περασμένο Οκτώβριο από την Στατιστική Υπηρεσία, στο 1 εκα¬ 
τομμύριο την Ανοιξη του 2011. Συνυπολογίζοντας και όσους βρίσκονται ή θα 
βρεθούν στην αεργία το επόμενο διάστημα, το ΙΝΕ/ΓΣΕΕΕ εκτιμά ότι συνολικά 
οι άνεργοι θα φθάσουν μέσα στον χρόνο τουλάχιστον τα 1.200.000! Το ποσο¬ 
στό ανεργίας αναμένεται να ξεπεράσει επισήμως το 22% το 2011, καθώς μέσα 
στον χρόνο θα χάσουν την εργασία τους τουλάχιστον 500.000 εργαζόμενοι. 



γ ■ ^ α 2 εκατομμύρια υπολογίζεται ότι θα φτάσουν στην Ελλάδα το 2011 
αθροιστικά άνεργοι, και εργαζόμενοι, ανεξαρτήτως καθεστώτος εργα- 
X. σίας, με μισθούς κάτω από 800 ευρώ. Σύμφωνα με την Στατιστική Υπη¬ 
ρεσία το 15% των φτωχών (περίπου 300.000) που καταγράφονται σήμερα, εί¬ 
ναι εργαζόμενοι και νοικοκυριά που δυσκολεύονται να επιβιώσουν με τις απο¬ 
λαβές που έχουν. Σύμφωνα με το ΕΚΑ, σε ποσοστό 11,2% οι’Ελληνες δεν μπο¬ 
ρούν να καλύψουν τουλάχιστον 3 από τις 9 βασικές ανάγκες, μεταξύ των οποί¬ 
ων συγκαταλέγονται το γεύμα με ψάρι ή κρέας κάθε δεύτερη ημέρα, η επαρκής 
θέρμανση στο σπίτι, η αποπληρωμή λογαριασμών, η κατοχή τηλεφώνου ή τη¬ 
λεόρασης στην κατοικία διαμονής. 
































4 Εργατική Πάλη 


ΠΟΛΙΤΙΚΗ 


Φεβρουάριος 2011 


«Ανοιγμα» επαγγελμάτων 


Η σφαγή των 
μεσαίων στρωμάτων 


Μ ε τη συνήθη πρακτική των νομο- 
σχεδίων-«σκούπα», η χούντα ΠΑ- 
ΣΟΚ-τρόικας προχωρά στο άνοιγ¬ 
μα των αποκαλούμενών «κλει¬ 
στών» επαγγελμάτων. Στο στόχα¬ 
στρο μπαίνουν εκατοντάδες επαγγέλματα, με την πλή¬ 
ρη κατάργηση ακόμα και των πιο στοιχειωδών όρων 
προστασίας όσων τα ασκούν. Η επίθεση στα μεσαία 
στρώματα εντάσσεται στη συνολική στρατηγική πλή¬ 
ρους παράδοσης όλων των κοινωνικών αγαθών αλλά 
και όλων των τομέων της οικονομίας και της κοινωνίας 
στην αγορά και το μεγάλο κεφάλαιο. 

Το νομοσχέδιο που δόθηκε για «δημόσια διαβού- 
λευση» και θα τεθεί σε πλήρη ισχύ τέσσερις μήνες μετά 
την ψήφισή του προβλέπει την κατάργηση κάθε περι¬ 
ορισμού ως προς την άσκηση επαγγελμάτων. Ειδικό¬ 
τερα καταργούνται: 1) Περιορισμοί που αφορούν τον 
αριθμό των αδειών άσκησης ενός επαγγέλματος (κλει¬ 
στός αριθμός) ή πληθυσμιακά κριτήρια (όπως στην πε¬ 
ρίπτωση των φαρμακοποιών). 2) Γεωγραφικοί περιορι¬ 
σμοί, όπως π.χ. στην άσκηση της δικηγορίας, όπου πλέ¬ 
ον κάθε δικηγόρος θα μπορεί να ασκεί το επάγγελμα 
σε οποιοδήποτε δικαστήριο της χώρας. 3) Οι ελάχιστες 
αποστάσεις μεταξύ όμοιων επαγγελματικών εγκατα¬ 
στάσεων (π.χ. φαρμακεία, αρτοποιεία κλπ.). 4) Οι προ¬ 
βλέψεις, είτε αποκλειστικής δυνατότητας διάθεσης, 
είτε απαγόρευσης διάθεσης κάποιων προϊόντων, από 
ορισμένες κατηγορίες επαγγελματικών εγκαταστάσε¬ 
ων. Με αυτό τον τρόπο θα μπορούν τα μεγάλα κατα¬ 
στήματα να πουλάνε όσα και όποια αγαθά θέλουν χω¬ 
ρίς την παραμικρή προστασία για τους μικρεμπόρους. 
5) Η απαίτηση χορήγησης διοικητικής άδειας για την 
άσκηση ενός επαγγέλματος. 6) Οι ελάχιστες αμοιβές 
που ισχύουν για ορισμένα επαγγέλματα, όπως τους 
δικηγόρους και τους μηχανικούς, όπως και το σύστη¬ 
μα προείσπραξης των αμοιβών από τους δικηγορικούς 
συλλόγους και το Τεχνικό Επιμελητήριο αντίστοιχα. 
Οι ελάχιστες αμοιβές διατηρούνται ως ποσά αναφο¬ 
ράς μόνο για τον υπολογισμό των κρατήσεων υπέρ των 
αντίστοιχων ασφαλιστικών ταμείων. Επίσης, καταργεί- 
ται το ελάχιστο υποχρεωτικό ωρομίσθιο που ισχύει σή¬ 
μερα για τους ορκωτούς λογιστές. 

Τα επιχειρήματα που προβάλλουν κυβέρνηση, τρό¬ 
ικα και ΣΕΒ είναι απλό αναμάσημα των γνωστών νεο¬ 
φιλελεύθερων ιδεολογημάτων: «ο υγιής ανταγωνισμός 
θα ρίξει τις τιμές», «θα βελτιωθεί η ποιότητα προϊό¬ 
ντων και υπηρεσιών», «θα δημιουργηθούν νέες θέσεις 
εργασίας», «θα δοθούν ευκαιρίες στους νέους επιστή¬ 
μονες» κλπ. Ισχυρίζονται επίσης ότι η πλήρης «απελευ¬ 
θέρωση» των αγορών θα φέρει την πολυπόθητη ανά¬ 
πτυξη στην ετοιμοθάνατη ελληνική οικονομία. Η αλή¬ 
θεια όμως είναι εντελώς διαφορετική. Η εμπειρία από 
όλες τις ιδιωτικοποιήσεις και «απελευθερώσεις» αγο¬ 
ρών, τομέων και υπηρεσιών (π.χ. τηλεπικοινωνίες, αε¬ 
ρομεταφορές, καύσιμα, ενέργεια κλπ.), τόσο στην Ελ¬ 
λάδα όσο και σε άλλες χώρες, δείχνει σε όλες σχεδόν 
τις περιπτώσεις την ίδια τυπική εξέλιξη: Στα αρχικά 
στάδια, ο «υγιής ανταγωνισμός» φαίνεται να λειτουρ¬ 
γεί, καθώς η είσοδος νέων «παικτών» οδηγεί σε πόλε¬ 
μο τιμών, κάποιες καινοτομίες, δημιουργία νέων θέσε¬ 
ων εργασίας. Ωστόσο, οι αμείλικτοι νόμοι του καπιτα¬ 
λισμού δεν αργούν ποτέ να λειτουργήσουν και οι συ¬ 
νέπειες είναι ίδιες παντού: Ειδικά σε περιόδους κρίσης, 
οι πιο αδύναμοι μικροεπαγγελματίες και επιχειρήσεις 
σαρώνονται από τον ανελέητο ανταγωνισμό και ανα¬ 
γκάζονται να κλείσουν ή να συγχωνευθούν.Έτσι, πολύ 
σύντομα δημιουργούνται καρτέλ και μεγάλα ιδιωτικά 


μονοπώλια, που οδηγούν σε ραγδαία αύξηση των τι¬ 
μών, πτώση της ποιότητας των υπηρεσιών, απολύσεις 
και ελαστικοποίηση των εργασιακών σχέσεων, δηλα¬ 
δή τεράστια κέρδη για λίγους καπιταλιστές και μεγά¬ 
λες απώλειες σε όλα τα επίπεδα για το σύνολο της κοι¬ 
νωνίας. 

Το ίδιο είναι βέβαιο ότι θα συμβεί και με όλα τα 
«απελευθερωμένα» επαγγέλματα, όπου πολύ σύντομα 
οι μικροί επαγγελματίες που τα ασκούσαν θα παραμε¬ 
ριστούν από μεγάλες εταιρίες. Αυτές θα είναι πολύ εύ¬ 
κολο να έρθουν σε συμφωνίες μεταξύ τους και τα νέα 
καρτέλ θα αρχίσουν άμεσα τις επιδρομές τους στις τσέ¬ 
πες των εργαζομένων και των φτωχών λαϊκών στρω¬ 
μάτων, όπως έγινε με εξαιρετικά οδυνηρό και βάναυσο 
τρόπο σε όλους τους τομείς όπου κυριάρχησαν (τρό¬ 
φιμα, καύσιμα κλπ.). Οι μικροί επαγγελματίες αργά ή 
γρήγορα θα υποκύψουν στον ανταγωνισμό και θα ανα¬ 
γκαστούν να πουλήσουν τις άδειές τους σε εξευτελι¬ 
στικές τιμές και να κλείσουν τα καταστήματα ή τα γρα¬ 
φεία τους. Έτσι, ένα ακόμη μεγάλο τμήμα της κοινωνί¬ 
ας θα οδηγηθεί στην ανεργία και την εξαθλίωση. 

Οι συνέπειες όμως του «ανοίγματος» δεν σταμα¬ 
τούν εδώ. Πολλά πανεπιστημιακά πτυχία (Νομική, Πο¬ 
λυτεχνείο, Φαρμακευτική κ.α.) θα απαξιωθούν πλήρως, 
καθώς θα οδηγούν μόνο σε επισφαλείς και κακοπλη- 
ρωμένες θέσεις εξαρτημένης εργασίας. Αυτά τα επι¬ 
στημονικά πεδία θα ξαναγίνουν αποκλειστικό προνό¬ 
μιο των παιδιών της αστικής τάξης και θα υποβαθμι¬ 
στούν και ποιοτικά. Παράλληλα, η μαζική προλεταρι¬ 
οποίηση των μικρών επαγγελματιών, η απαξίωση των 
πτυχίων και η πλήρης ασυδοσία των μεγάλων εταιρι¬ 
ών θα επιφέρει σκληρά χτυπήματα και σε όλους τους 
μισθωτούς που απασχολούνται σε αυτούς τους το¬ 
μείς (δικηγόρους, μηχανικούς κλπ.). Η επίθεση από τις 
εταιρίες και τα νέα καρτέλ εναντίον τους θα ακολουθή¬ 
σει το μοντέλο που εφάρμοσαν οι μεγάλες εμπορικές 
αλυσίδες κατά των εμποροϋπαλλήλων: εξευτελιστικές 
αμοιβές, ελαστικά ωράρια, εντατικοποίηση κλπ., δηλα¬ 
δή πλήρης απαξίωση της ειδικευμένης εργατικής δύνα¬ 
μης ειδικά των νέων επιστημόνων και όχι βέβαια «ευ¬ 
καιρίες» για αυτούς. 

Με το «άνοιγμα των κλειστών επαγγελμάτων», οι 
τάξεις του προλεταριάτου θα πυκνώσουν από πολ¬ 
λές χιλιάδες κατεστραμμένους μικρούς επαγγελμα¬ 
τίες. Η οικονομική και ιδιαίτερα η πολιτική κρίση του 
ελληνικού καπιταλισμού θα οξυνθούν, καθώς τα διά¬ 
φορα μικροαστικά στρώματα ήταν ανέκαθεν αναπό¬ 
σπαστο στοιχείο του «μπλοκ εξουσίας» που είχε ανά¬ 
γκη να οικοδομήσει η αστική τάξη. Σήμερα, το πλήρες 
σάπισμα του καπιταλισμού την οδηγεί στην ισοπέδω- 
ση των πρώην συμμάχων της. Οι μικροί επαγγελματίες 
δεν πρέπει να έχουν την παραμικρή εμπιστοσύνη στις 
ηγεσίες τους, που είναι ακόμα πιο ξεπουλημένες από 
την γραφειοκρατία των εργατικών συνδικάτων και ανί¬ 
κανες να διεξάγουν οποιοδήποτε αγώνα (το μόνο που 
ζητιανεύουν από την κυβέρνηση είναι μικρές βελτιώ¬ 
σεις στα νομοσχέδια). Πρέπει να αντιληφθούν ότι οι 
μόνοι πραγματικοί τους σύμμαχοι είναι οι εργαζόμε¬ 
νοι. Είναι καθήκον του εργατικού κινήματος να στη¬ 
ρίξει χωρίς επιφυλάξεις και προκαταλήψεις τα αιτήμα¬ 
τα και τον δίκαιο αγώνα των μικρών επαγγελματιών. 
Η οικοδόμηση στέρεων αγωνιστικών δεσμών και συμ- 
μαχιών με τα στρώματα αυτά μπορεί να είναι το κλειδί 
για τις εξελίξεις και την ανατροπή της χούντας κυβέρ- 
νησης-τρόικας. 

■ Γιάννης Χαλάς 


επίκαιρα... 

«Ασκήσεις Καταστολής Πλήθους» 

Σύμφωνα με καταγγελίες φαντάρων της 71ης Αε- 
ρομεταφερόμενης Ταξιαρχίας ΠΟΝΤΟΣ, που έγιναν 
γνωστές από το Δίκτυο Ελεύθερων Φαντάρων Σπάρ¬ 
τακος, στις 3 και 4 Φεβρουάριου πραγματοποιήθηκαν 
στην περιοχή Κορόμηλά «Ασκήσεις Καταστολής Πλή¬ 
θους», υπό την επίβλεψη της πολιτικής και στρατιωτι¬ 
κής ηγεσίας του στρατού. Όπως καταγγέλουν φαντάροι 
που εκπαιδεύονται στο Σχολείο Προκεχωρημένης Εκ¬ 
παίδευσης Μαχητή (ΣΠΕΜ), η άσκηση έγινε σε χώρο 
ειδικά διαμορφωμένο για την ανάγκη προσομοίωσης 
μιας κατασταλτικής επιχείρησης σε αστικό περιβάλ¬ 
λον. Στην επιχείρηση συμμετείχε όλη η δύναμη του 596 
Τάγματος Αργυρούπολης και σχεδόν 140 φαντάροι του 
ΣΠΕΜ. Πρόκειται για προσομοίωση των κοινωνικών 
και ταξικών συγκρούσεων που ξεσπούν όλο και πιο συ¬ 
χνά στα αστικά κέντρα, λόγω της φτώχειας και της εξα¬ 
θλίωσης (δυναμικές διαδηλώσεις, οδοφράγματα, κατα¬ 
λήψεις κτιρίων κα.). Επαγγελματίες Οπλίτες, ντυμένοι 
ως άνδρες των ΜΑΤ με όλο τον εξοπλισμό (επιγονατί¬ 
δες, γκλομπ, ασπίδες, κράνη, μάσκες, χημικά, χειροβομ¬ 
βίδες κρότου λάμψης κλπ.) τοποθετούνται απένατι σε 
φαντάρους που καλούνται να παραστήσουν τους εξα¬ 
γριωμένους διαδηλωτές. Για να είναι μάλιστα «πειστι¬ 
κοί», οι φαντάροι είχαν διαταχθεί να μείνουν αξύριστοι! 
Οι Επαγγελματίες Οπλίτες έφεραν διακριτικά της Βαλ¬ 
κανικής Ταξιαρχίας της Δύναμης Ταχείας Επέμβασης, 
γνωστής και ως Ταξιαρχία της Νοτιοανατολικής Ευρώ¬ 
πης (5ΕΕΒΚΙΕ), η οποία έχει και διεθνείς υποχρεώσεις. 
Εκπαιδεύεται, αξιολογείται και διαθέτει τμήματα στη 
Δύναμη Αμεσης Αντίδρασης του ΝΑΤΟ (ΝΚΕ-ΝΑΤΟ 
Κεδροηδε Εοιχε). Σε περίπτωση στρατιωτικής εμπλο¬ 
κής του ΝΑΤΟ, η ελληνική συμμετοχή θα γίνει με την 
71η Ταξιαρχία, γι’ αυτό και η εκπαίδευση είναι ιδιαίτε¬ 
ρα σκληρή και τα ατυχήματα συνεχή. Το Δίκτυο Σπάρ¬ 
τακος καλεί τους φαντάρους «να βγουν στην Αναφο¬ 
ρά, να αρνηθούν τα σώματα τους να αποτελέσουν πε¬ 
δίο άσκησης μεθόδων και τακτικών για την καταστολή 
των κοινωνικών κινημάτων... δεν πρέπει να επιτρέψουν 
η υποχρεωτική στράτευση να μετατραπεί σε υποχρεωτι¬ 
κή συμμετοχή στην προετοιμασία των νέων ιμπεριαλι¬ 
στικών αποστολών». 

Φακελώνουν τα πάντα! 

Στις 11/1 κατατέθηκε στη Βουλή νομοσχέδιο για τη 
διατήρηση δεδομένων στις ηλεκτρονικές επικοινωνί¬ 
ες, που ουσιαστικά καταργεί θεμελιώδη δικαιώματα και 
ελευθερίες, ιδιαίτερα το σεβασμό της ιδιωτικής ζωής, 
του «πληροφοριακού αυτοκαθορισμού» και του συνέρ- 
χεσθαι. Η δικαιολογία δεν είναι άλλη από τη «στάθμι- 
ση» των ανωτέρω δικαιωμάτων με τη «μάχη κατά της 
τρομοκρατίας και του οργανωμένου εγκλήματος». 

Το ν/σ προβλέπει καθολική καταγραφή και αποθήκευ¬ 
ση προσωπικών δεδομένων στο σύνολο των ηλεκτρονι¬ 
κών επικοινωνιών (κινητή και σταθερή τηλεφωνία, δι¬ 
αδίκτυο). Η αποθήκευση θα διαρκεί ένα έτος. Ευθύνη 
για την καταγραφή και αποθήκευση θα έχουν οι εταιρεί¬ 
ες παροχής υπηρεσιών ηλεκτρονικών επικοινωνιών και 
οι κρατικές αρχές θα αποκτούν πρόσβαση στα δεδομένα 
με μια απλή εφαρμογή της διαδικασίας άρσης του απορ¬ 
ρήτου των επικοινωνιών, δηλ. πανεύκολα (αρκεί να το 
αποφασίσει η διεύθυνση κρατικής ασφάλειας). Επιπλέ¬ 
ον, η εγκατάσταση και λειτουργία συστημάτων βιντε- 
ο-επιτήρησης σε δημόσιους χώρους επιτρέπεται πλέ¬ 
ον και καλύπτει, μεταξύ άλλων, «την αποτροπή και κα¬ 
ταστολή εγκλημάτων που συνιστούν επιβουλή της δη¬ 
μόσιας τάξης, εγκλημάτων κατά της ασφάλειας των συ¬ 
γκοινωνιών και κατά της ιδιοκτησίας» (δηλαδή ακόμα 
πχ. και μια απεργία στις συγκοινωνίες μπορεί να θεωρη¬ 
θεί έγκλημα). Ως δημόσιοι νοούνται όλοι οι κοινόχρη¬ 
στοι και ελεύθεροι χώροι. Το νομοσχέδιο αποτελεί εν¬ 
σωμάτωση της Κοινοτικής Οδηγίας 2006/24/ΕΚ, που 
εκδόθηκε από την ΕΕ μετά τις επιθέσεις στο σιδηροδρο¬ 
μικό σταθμό της Μαδρίτης. Η οδηγία αποτελεί κορύ¬ 
φωση των πολιτικών της ΕΕ για την «ασφάλεια». Ήδη 
στη Γερμανία το Συνταγματικό Δικαστήριο έχει κηρύξει 
ως αντισυνταγματικές βασικές διατάξεις του νόμου, που 
την ενσωμάτωσε στο γερμανικό δίκαιο. 

ΟΑΟΙ ΣΤΗ ΓΕΝΙΚΗ ΑΠΕΡΓΙΑ ΣΤΙΣ 23 ΦΑΕΒΑΡΗ 


Σ τις 23/2 θα πραγματο¬ 
ποιηθεί τελικά η Γενική 
Απεργία σε δημόσιο και 
ιδιωτικό τομέα. Η ημερο¬ 
μηνία καθορίστηκε από 
την Εκτελεστική Επιτροπής της ΓΣΕΕ, 
που συνεδρίασε στις 24/1, ενώ είχε ήδη 
αποφασιστεί 24ωρη απεργία από την 
ΑΔΕΔΎ στον δημόσιο τομέα στις 10/2, 
ημερομηνία που τελικά άλλαξε για να 
συμπέσει με την απεργία της ΓΣΕΕ. 

Δεν είναι η πρώτη φορά που η γρα¬ 
φειοκρατία στις δύο συνδικαλιστικές 
οργανώσεις δημιουργεί προβλήματα 
συντονισμού και ενότητας στις απερ- 
γιακές κινητοποιήσεις μεταξύ δημόσι¬ 
ου και ιδιωτικού τομέα. Με ευθύνη των 
παρατάξεων κύρια της ΠΑΣΚΕ αλλά 
και της ΔΑΚΕ, οι αποφάσεις για τις 
απεργιακές κινητοποιήσεις παίρνονται 
ξεχωριστά και σε διαφορετικές ημερο¬ 
μηνίες. Είναι τραγελαφικό η ΓΣΕΕ να 
ισχυρίζεται ότι εντείνει «τον αγώνα συ¬ 
ντονισμού και δράσης, τις κινητοποιή¬ 
σεις σε πανευρωπαϊκό επίπεδο, για την 
απόκρουση των νεοφιλελεύθερων και 
συντηρητικών πολιτικών των ευρωπαί- 
ων ηγετών», όταν δεν μπορεί -ή μάλλον 
δε θέλει- να συντονιστεί με την ΑΔΕ- 
ΔΥ. 

Οι γραφειοκράτες παριστάνουν ότι 
«εκπροσωπούν» τους εργαζόμενους οι 
μεν στον ιδιωτικό οι δε στον δημόσιο 
τομέα, αλλά καμιά σημασία δεν έχει γΓ 
αυτούς ότι τα προβλήματα των εργαζο¬ 
μένων, τα χτυπήματα από τα αλλεπάλ¬ 
ληλα μνημόνια της Τρόικας και της κα¬ 
τοχικής κυβέρνηση του ΠΑΣΟΚ είναι 
κοινά για όλους τους εργαζόμενους. 


Αυτή η συμπεριφορά της γραφειο¬ 
κρατίας συμπληρώνεται από την απρο¬ 
κάλυπτα φιλοκυβερνητική πολιτική της 
ΠΑΣΚΕ του Παναγόπουλου, που «συ¬ 
νεχίζει τον αγώνα ενάντια στις εκβια¬ 
στικές και αντεργατικές απαιτήσ\νεις 
της τρόικας των τοκογλύφων δανει¬ 
στών», θεωρώντας την κυβέρνηση 
απλό αποδέκτη και όχι σύνεργό αυτής 
της πολιτικής. Η πρότασή της είναι «η 
υιοθέτηση μιας αναπτυξιακής πολιτικής 
τόνωσης των μισθών και της πραγμα¬ 
τικής οικονομίας», που μέσα σε συνθή¬ 
κες κρίσης του καπιταλισμού είναι ου¬ 
τοπία και καλλιεργεί μόνο τις χειρότε¬ 
ρες αυταπάτες για να επιβάλει την υπο¬ 
ταγή και την παθητικότητα. Τέλος, η 
ανύπαρκτη από μεριάς τους οργάνω¬ 
ση της απεργίας (τις απεργίες απλώς τις 
κηρύσσουν), αποτελεί ένα μείγμα προ¬ 
δοσίας και πλήρους ανικανότητας να 
ανταποκριθούν στο ελάχιστο στις ση¬ 
μερινές ανάγκες της πάλης των εργαζο¬ 
μένων. 

Όλοι οι εργαζόμενοι δεχόμαστε μια 
βάρβαρη επίθεση στο βιοτικό επίπεδο 
και στα στάνταρντ ζωής, με την ψήφιση 
και εφαρμογή από τους καπιταλιστές 
του νόμου για τις ειδικές επιχειρησια¬ 
κές συμβάσεις στον ιδιωτικό τομέα, την 
κατάργηση στις ΔΕΚΟ των συλλογι¬ 
κών συμβάσεων, το νέο μισθολόγιο που 
θα επιφέρει νέες και μεγαλύτερες μειώ¬ 
σεις μισθών στο δημόσιο, τη φορομπη- 
ξία, την ιδιωτικοποίηση των ΔΕΚΟ και 
την κατακόρυφη αύξηση των τιμών των 
υπηρεσιών αυτών, την ιδιωτικοποίηση 
της υγείας και της παιδείας. Η ανεργία 
καλπάζει μαζί με την φτωχοποίηση με¬ 
γάλων κομματιών της εργατικής τάξης. 


Το ασφαλιστικό σύστημα, με σειρά τα¬ 
μείων «στο κόκκινο», απειλείται με κα¬ 
τάρρευση, με τις «αναλογιστικές» μελέ¬ 
τες να μαγειρεύονται για να αναδείξουν 
την χρεοκοπία των επικουρικών ταμεί¬ 
ων και με νέο αντιασφαλιστικό νόμο 
προ των πυλών. 

Αυτή η κατάσταση δεν έχει τέλος 
για τους εργαζομένους. Η επιμήκυν¬ 
ση της αποπληρωμής του χρέους που 
ετοιμάζεται, σημαίνει ομολογία της 
αποτυχίας των μνημονίων αλλά και 
ένα βήμα πιο κοντά στην ελεγχόμε¬ 
νη χρεοκοπία. Σημαίνει απανωτά μνη¬ 
μόνια διάρκειας και επιθέσεις ακόμα 
σκληρότερες από τις μέχρι τώρα. 

Μπροστά σ’ αυτή την κατάσταση, 
πρέπει να ανασυγκροτήσουμε τις δυ¬ 
νάμεις μας και να αγωνιστούμε για την 
ίδια την επιβίωσή μας. Δεν έχουμε να 
περιμένουμε τίποτα από την άθλια συν¬ 
δικαλιστική γραφειοκρατία, που ούτε 
θέλει αλλά ούτε και μπορεί να ανταπο- 
κριθεί στις σημερινές ανάγκες των αγώ¬ 
νων των εργαζομένων. Η απεργία στις 
23 Φλεβάρη είναι μια ευκαιρία να δεί¬ 
ξουμε μαζικά τη δύναμή μας, να συνε- 
χίσουμε την ανοδική πορεία των κινη- 
τοποιήσεών την τελευταία περίοδο, που 
είχε σαν κορυφαίες στιγμές τις απεργίες 
στις 5 Μάη και τις 15 Δεκέμβρη. Αυτό 
είναι ιδιαίτερα σημαντικό, καθώς σειρά 
κλάδων είναι σε κινητοποιήσεις (απερ¬ 
γία στα μέσα μαζικής μεταφοράς, για¬ 
τροί, μικρές ή μεγαλύτερες αντιστάσεις 
στον ιδιωτικό τομέα ενάντια στις απο¬ 
λύσεις και τις μειώσεις μισθών, πιθανό 
ξέσπασμα νέων αγροτικών κινητοποιή¬ 
σεων), αλλά και οι 300 μετανάστες ερ¬ 


γάτες, που κάνουν απεργία πείνας και 
δίνουν μια ηρωική μάχη για τη νομιμο¬ 
ποίησή τους και για ίσα δικαιώματα. 

Αγωνιστές, σωματεία, παρατάξεις, 
που πιστεύουν στις δυνάμεις των εργα¬ 
ζομένων και τις δυνατότητες που ανοί¬ 
γονται, πρέπει να ριχτούν στη μάχη της 
οργάνωσης της απεργίας. 

Η Αντεπίθεση των Εργαζομένων, 
με βάση την ενότητα μέσα στους αγώ¬ 
νες, μ’ ένα αντικαπιταλιστικό πρό¬ 
γραμμα που ξεκινά από τους απαραίτη¬ 
τους όρους για την επιβίωση της εργα¬ 
τικής τάξης και της ελληνικής κοινωνί¬ 
ας, με αιτήματα: 

- τη διαγραφή του δημόσιου χρέους, 

- την εθνικοποίηση των ΔΕΚΟ, τραπε¬ 
ζών και των τομέων-κλειδιών της οικο¬ 
νομίας και τη λειτουργία τους κάτω από 
εργατικό έλεγχο, 

- 1.400 ευρώ βασικό μισθό - υπεράσπι¬ 
ση των συλλογικών συμβάσεων, 

- την απαγόρευση των απολύσεων και 
τη μείωση των ωρών δουλειάς για να 
έχουν όλοι δουλειά, 

- επίδομα ανεργίας χωρίς προϋποθέσεις 
και για όλο το διάστημα της ανεργίας 
ίσο με το βασικό μισθό, 

- νομιμοποίηση όλων των μεταναστών, 

καλεί τους συναδέλφους σε κάθε χώρο 
δουλειάς να δημιουργήσουμε επιτροπές 
αγώνα και απεργιακές φρουρές για την 
οργάνωση της απεργίας, να προετοιμά¬ 
σουμε επίμονα και μεθοδικά μια πολιτι¬ 
κή απεργία διάρκειας, ώστε να ξεμπερ¬ 
δεύουμε μ αυτή την κυβέρνηση, με την 
Τρόικα και την πολιτική τους. 


Δημόσιες Συγκοινωνίες, φτηνές γιυ έλους 

Να τσακίσουμε την απεργοσπαστική χούντα κυβέρνησης, ΜΜΕ, δικαστηρίων 


Η κυβέρνηση μετά τη διάλυ¬ 
ση του ΟΣΕ και την κατα¬ 
πάτηση όλων των δικαιω¬ 
μάτων των εργαζομένων, 
έχει εξαπολύσει σκληρή επίθεση στις 
αστικές συγκοινωνίες της Αθήνας, 
στήνοντας το γνωστό σκηνικό: συκο- 
φάντηση των εργαζομένων για δήθεν 
υψηλούς μισθούς, καταχρήσεις, πλα¬ 
σματικές υπερωρίες, κακές προσφε- 
ρόμενες υπηρεσίες, υψηλά επιδόμα¬ 
τα... Πάντα με πολύτιμο συνεργάτη και 
αναμεταδότη τα ΜΜΕ και αργυρώνη¬ 
τους δημοσιογράφους. 

Αυτοί οι συκοφάντες και υπηρέτες 
συμφερόντων ξέρουν ότι η αλήθεια εί¬ 
ναι εντελώς διαφορετική - αλλά ο στό¬ 
χος τους δεν είναι να «εξυγιάνουν» τις 
αστικές συγκοινωνίες. Είναι να τσακί¬ 
σουν την αντίσταση των εργαζομένων, 
ώστε σταδιακά να τις ιδιωτικοποιή¬ 
σουν, να επιφέρουν ένα σοβαρό χτύ¬ 
πημα στις κατακτήσεις των εργαζομέ¬ 
νων τους -και κατ’ επέκταση σ’ όλους 
μας- και να χτυπήσουν τα συνδικάτα 
του κλάδου, που είναι από τα ισχυρό¬ 
τερα του συνδικαλιστικού κινήματος. 


Αν το σχέδιο της κυβέρνησης πετύ- 
χει, δε θα ζημιωθούν μόνο οι εργαζόμε¬ 
νοι στις συγκοινωνίες, αλλά όλοι όσοι 
χρησιμοποιούν τα μέσα μαζικής μετα¬ 
φοράς. Ήδη η τιμή του εισιτηρίου αυ¬ 
ξήθηκε 40% από την 1η Φλεβάρη και 
είναι απολύτως βέβαιο ότι σύντομα 
θα αυξηθεί ακόμη περισσότερο. Οι 
προσφερόμενες υπηρεσίες θα χειροτε- 
ρεύσουν κατά πολύ και σε πολλές πε¬ 
ριοχές θα κοπούν δρομολόγια, όπως 
ήδη έγινε στο σιδηρόδρομο. Οι μισθοί, 
οι κατακτήσεις, συνολικά το βιοτικό 
επίπεδο των εργαζομένων που είτε θα 
παραμείνουν στις συγκοινωνίες είτε θα 
μεταταγούν, θα πέσει σοβαρά και από¬ 
τομα. Τέλος, η απειλή της απόλυσής 
τους είναι πραγματική και βρίσκεται 
ήδη προ των πυλών. 

Τα συνδικάτα στις αστικές συγκοι¬ 
νωνίες απάντησαν το προηγούμενο δι¬ 
άστημα (αρχές Νοέμβρη ως και τέλη 
Γενάρη) με επαναλαμβανόμενες 4ωρες 
στάσεις εργασίας όσο και με 24ωρες 
απεργίες. Στη συνέχεια, οι συνδικαλι¬ 
στικές ηγεσίες έβαλαν τους εργαζό¬ 
μενους και τις κινητοποιήσεις «στον 


πάγο», πηγαίνοντας στο «διάλογο» 
με το υπουργείο Μεταφορών. Η παγί¬ 
δα ήταν στημένη. Την εβδομάδα ανα¬ 
στολής των κινητοποιήσεων, η κυβέρ¬ 
νηση έφερε εσπευσμένα το νομοσχέ¬ 
διο στη Βουλή με τη μορφή του κατε- 
πείγοντος - και πολύ σύντομα θα προ¬ 
σπαθήσει να το περάσει. 

Μετά απ’ αυτές τις εξελίξεις, κηρύ¬ 
χτηκαν νέες στάσεις εργασίας, 24ωρες 
και στη συνέχεια 48ωρες απεργίες. Η 
διοίκηση της Αττικό Μετρό προσέφυ- 
γε για να κηρυχτεί παράνομη η απερ¬ 
γία στις 1/2 - και βέβαια η αστική «δι¬ 
καιοσύνη» της έκανε τη χάρη. Όμως 
οι εργαζόμενοι στο Μετρό δεν κάμ¬ 
φθηκαν, πραγματοποίησαν την απερ¬ 
γία κανονικά (η απεργία στις 13/1 είχε 
επίσης κηρυχτεί παράνομη αλλά έγι¬ 
νε), αψηφώντας την απόφαση και το 
λυσσασμένο σκυλολόι των ΜΜΕ και 
των αστών πολιτικών, με περιφρούρη¬ 
ση από τις πρώτες πρωινές ώρες. Ο ει¬ 
σαγγελέας άσκησε ποινικές διώξεις σε 
συνδικαλιστές για τη διεξαγωγή της 
απεργίας, για να τρομοκρατήσει και να 
τσακίσει τους απεργούς. 


Η περήφανη στάση των απεργών 
ανοίγει δρόμους για όλα τα σωματεία 
και τους εργαζόμενους, για να τσα¬ 
κίσουμε έμπρακτα τη δικαστική και 
αστυνομική χούντα, που αφεντικά, 
κυβέρνηση και Τρόικα επιστρατεύουν 
ενάντια σε κάθε απεργία (πχ. ναυτερ- 
γάτες) όταν προσπαθεί ν’ αμφισβητή¬ 
σει τους εκβιασμούς τους, το «μονό¬ 
δρομο» της ήττας και της υποταγής. 

Η απάντηση του εργατικού κινή¬ 
ματος στην πολιτική κυβέρνησης και 
Τρόικα πρέπει να είναι το ίδιο -κι ακό¬ 
μα περισσότερο- σκληρή και διαρκής. 
Με απεργίες και καταλήψεις διάρκει¬ 
ας, με μαζική συμμετοχή, με απεργια- 
κά ταμεία και επιτροπές συμπαράστα¬ 
σης γερά οργανωμένα «από τα κάτω», 
μπορούμε να τους σταματήσουμε. 
Ανυπακοή Παντού, κανείς να μην πλη¬ 
ρώνει εισιτήριο, μέχρι να παρθούν 
πίσω τα νέα χαράτσια και τα βάρβαρα 
σχέδια για τις συγκοινωνίες. Ο οδηγός 
των πράξεών μας πρέπει να είναι ένας 
και μοναδικός: Νόμος είναι το δίκιο 
του εργάτη, του απεργού, του άνεργου 
και του μετανάστη. 

Νίκη στην Απεργία Πείνας των Μεταναστών 

Κάτω τα χέρια από το άσαλο 



Τ ην Κυριακή 23 Ιανουά¬ 
ριου έφτασαν στο λιμά¬ 
νι του Πειραιά 250 με¬ 
τανάστες εργάτες από 
την Κρήτη για να ξεκι¬ 
νήσουν πανελλαδική απεργία πείνας 
από το κτίριο της Νομικής. Την ίδια 
μέρα, ακόμα 50 μετανάστες φτάνουν 
στο Εργατικό Κέντρο Θεσσαλονίκης, 
θέλοντας να δείξουν σε όλη την κοινω¬ 
νία ότι είναι εργάτες, αδέρφια μας - και 
όχι οι κατατρεγμένοι και ξυπόλυτοι κα¬ 
κομοίρηδες όπως θέλει να τους εμφα¬ 
νίζει ο συρφετός του συστήματος. Τα 
αιτήματα τους κοινά. Νομιμοποίηση 
όλων των μεταναστών που ζουν και 
δουλεύουν στην Ελλάδα χωρίς χαρ¬ 
τιά και χωρίς δικαιώματα. 

Οι συνάδελφοί μας μετανάστες ερ¬ 
γάτες παρακινημένοι από το μεγά¬ 
λο μαχητικό και αγωνιστικό απεργια- 
κό κίνημα του 2010 που συγκλόνισε τη 
χώρα μας, αλλά και με το βλέμμα τους 
στραμμένο στην Τυνησία, την Αλγερία, 
την Αίγυπτο και όλο τον αραβικό κό¬ 
σμο, είναι έτοιμοι να θυσιάσουν τη ζωή 
τους για να κερδίσουν τη νομιμοποίησή 
τους, να αποτρέψουν τον αποκλεισμό 
τους από την ιατροφαρμακευτική περί¬ 
θαλψη, τη μαύρη και ανασφάλιστη ερ¬ 
γασία, την υπερεκμετάλλευση, την εξα¬ 
θλίωση και την ανεργία - και από την 
άλλη το συνεχές κυνηγητό της αστυνο¬ 
μίας, τους καθημερινούς ξυλοδαρμούς 
στα τμήματα, τα πογκρόμ και τα στρα¬ 
τόπεδα συγκέντρωσης. 


Η κυβέρνηση και οι μηχανισμοί της, 
βλέποντας τη μαχητικότητα τους και 
την περίπτωση μιας χειροπιαστής νί¬ 
κης, αντέδρασαν λυσσαλέα. Είχαν επί¬ 
σης στόχο να στρέψουν την προσοχή 
μακριά από τη συγκάλυψη των σκαν¬ 
δάλων της δίειηεηδ και ν’ ανοίξουν αιφ¬ 
νιδιαστικά το θέμα του ασύλου, προε¬ 
τοιμάζοντας χτυπήματα στο φοιτητικό 
κίνημα. Γι’ αυτό συσπείρωσαν το μαύ¬ 
ρο φασισταριό των ΜΜΕ, τη ΝΔ και το 
ΛΑΟΣ σε μια πρωτοφανή εκστρατεία 
καταστολής και μίσους. Σ’ αυτό συνέ¬ 
βαλε και ο τρόμος τους ότι οι λαϊκές 
επαναστάσεις σε Τυνησία και Αίγυπτο 
θα μπορούσαν να ανάψουν την φλόγα 
μιας κοινωνικής έκρηξης, μιας εξέγερ¬ 
σης και στην Ελλάδα, όπου γνωρίζουν 
πολύ καλά ότι έχουν δημιουργήσει μια 


κατάσταση αφόρητη για τους εργαζό¬ 
μενους και τη νεολαία. 

Στις 27/1, το άθλιο πρυτανικό συμ¬ 
βούλιο του πανεπιστημίου της Αθήνας 
κατάργησε το άσυλο και έδωσε τη δυ¬ 
νατότητα στη δοσίλογη κυβέρνηση του 
ΠΑΣΟΚ να εισβάλει με τα ΜΑΤ και 
τα ΕΚΑΜ στη Νομική και να εκδιώξει 
τους μετανάστες απεργούς πείνας για 
να σταματήσει τον ηρωικό αγώνα τους. 
Ένα άσυλο που κατακτήθηκε από ερ¬ 
γατικούς, φοιτητικούς και μαθητικούς 
αγώνες και όχι από νεοφιλελεύθερους 
καθηγητές των πανεπιστημίων, για να 
προστατεύονται οι προοδευτικές και 
επαναστατικές ιδέες του εργατικού κι¬ 
νήματος, για να προστατεύεται κάθε 
αγώνας από την αστυνομία, για να βρί¬ 
σκουν άσυλο όλοι οι κυνηγημένοι και 


κατατρεγμένοι αυτής της κοινωνίας, 
τα πιο αδύναμα κομμάτια όπως οι με¬ 
τανάστες. 

Η απεργία πείνας συνεχίζεται στην 
Αθήνα από κτίριο στη συμβολή Πατη¬ 
σίων και Ηπείρου και στη Θεσσαλονίκη 
από το κτίριο του Εργατικού Κέντρου. 
Παράλληλα λειτουργούν συνέλευσεις 
και επιτροπές αλληλεγγύης για την 
υποστήριξη των απεργών. Στην Αθή¬ 
να, οι συνθήκες στο κτίριο είναι άθλιες 
και υπάρχει κίνδυνος σύντομα η υγεία 
των απεργών να χειροτερεύσει αισθη¬ 
τά, όσο οι μέρες περνούν και βρισκόμα¬ 
στε στην καρδιά του χειμώνα. Η κυβέρ¬ 
νηση τους έχει δώσει διορία που εκπνέ¬ 
ει το Σάββατο 12/2, οπότε κινδυνεύουν 
πάλι να βρεθούν αντιμέτωποι με νέα 
επιχείρηση καταστολής. Την ώρα που 
η ΕΠ πάει στο τυπογραφείο, το κτίριο 
του Πολυτεχνείου στην Πατησίων, σε 
απόσταση αναπνοής από το χώρο που 
γίνεται η απεργία πείνας, είναι ζωσμέ¬ 
νο από ΜΑΤ. 

Όλο το κίνημα πρέπει να σταθεί 
αποφασιστικά στο πλευρό των μετανα¬ 
στών απεργών πείνας, να τους υπερα¬ 
σπίσει από την αστυνομική βία, να διεκ- 
δικήσει την άμεση νομιμοποίησή τους. 
Η νίκη τους θα είναι νίκη όλων των ερ¬ 
γαζομένων. 


ΝεονάΛ : Η πρώτη Ειδική Επιχειρησιακή Συλλογική ΣύυΡαση 


Σ τις 29 Δεκεμβρίου, δώδεκα 
μέρες μετά τη δημοσίευση 
του ν.3899/10, η γαλακτοβι¬ 
ομηχανία Δράμας ΝΕΟΓΑΛ 
Α.Ε. προχώρησε στην υπογραφή ειδι¬ 
κής επιχειρησιακής σύμβασης, που προ- 
έβλεπε μείωση των αποδοχών των ερ¬ 
γαζομένων κατά 9% για την επόμενη δι¬ 
ετία. Η σύμβαση, που κατατέθηκε για 
γνωμοδότηση στο Σώμα Επιθεωρητών 
Εργασίας (ΣΕΠΕ), τέθηκε σε ισχύ από 
την 1η Ιανουάριου και όπως επιβάλλει 
ο νόμος υποβλήθηκε ταυτόχρονα ειδική 
αιτιολογική έκθεση, όπου ως κύριο επι¬ 
χείρημα προβαλλόταν η διατήρηση της 
ανταγωνιστικότητας της βιομηχανίας. 

Η δημοσιοποίηση της σύμβασης 
προκάλεσε πολλές αντιδράσεις συνδι¬ 
καλιστικών και πολιτικών οργανώσεων. 
Στη συνέχεια το ΣΕΠΕ και συγκεκρι¬ 
μένα το Συμβούλιο Κοινωνικού Ελέγ¬ 
χου Επιθεώρησης Εργασίας έκρινε ότι 
η αιτιολογική έκθεση δεν στοιχειοθετεί 
την ύπαρξη επιτακτικής ανάγκης μεί¬ 
ωσης του εργατικού κόστους. Δηλαδή 
γνωμοδότησε αρνητικά. Ακολούθως, 
η υπουργός Εργασίας Λούκα Κατσέ- 
λη υπερασπίστηκε το δικαίωμα της ΝΕ¬ 
ΟΓΑΛ, αλλά και κάθε επιχείρησης, να 
προχωρά σε επιχειρησιακές συμβάσεις, 
στο όνομα της ανταγωνιστικότητας, 
ακόμη και για προληπτικούς λόγους. 


Τελικά, στις 21 Ιανουάριου η ΝΕΟ¬ 
ΓΑΛ πήρε πίσω τη σύμβαση και ταυτό¬ 
χρονα υπέγραψε νέα διετή ειδική επι¬ 
χειρησιακή σύμβαση, που αυτή τη φορά 
δεν προβλέπει μειώσεις μισθών. Ο διευ- 
θύνων σύμβουλος της εταιρίας Χριστό¬ 
φορος Σεβαστίδης δήλωσε: «Η εταιρία 
δεν ήθελε σε καμία περίπτωση να ταυτι¬ 
στεί με τη μείωση μισθών... κακώς ενο¬ 
χοποιήθηκε γΓ αυτή, παραβλέποντας το 
ότι η αρχική σύμβαση περιλάμβανε ση¬ 
μαντικές διασφαλίσεις για τους εργαζό¬ 
μενους, όπως η διατήρηση των θέσεων 
εργασίας». Επεσήμανε ότι η εταιρία θα 
είναι όντως κερδοφόρα το 2010 και ότι 
η μείωση μισθών θα γινόταν για να προ¬ 
λάβουν μια πιθανή πτώση της ανταγω- 
νιστικότητάς της. 

Με τη σύμβαση αυτή ασχολήθηκε 
και το κλιμάκιο της Τρόικας που βρι¬ 
σκόταν εκείνες τις μέρες στην Ελλάδα 
και επισκέφτηκε την έδρα της εταιρίας 
για να διαπιστώσει τις αιτίες της ανά¬ 
κλησης της πρώτης σύμβασης. 

Μερικά πρώτα συμπεράσματα 

Οι ειδικές επιχειρησιακές συλλο¬ 
γικές συμβάσεις (ΕΕΣΣΕ), που καθιε¬ 
ρώνει ο ν.3899, δεν είναι ένα ακόμη εί¬ 
δος ΣΣΕ, που γίνεται σε εξαιρετικά ει¬ 
δικές συνθήκες και έχει σαν σκοπό τη 


διασφάλιση των θέσεων εργασίας. Οι 
ΕΕΣΣΕ, σύμφωνα με τους εργοδότες, 
την αρμόδια υπουργό, την Τρόικα κλπ. 
μπορούν να γίνουν για λόγους αύξη¬ 
σης ή προστασίας της ανταγωνιστικό¬ 
τητας της επιχείρησης, ακόμη και προ¬ 
ληπτικά, ακόμη και αν η εταιρεία εμφα¬ 
νίζει κέρδη. Δηλαδή οι ΕΕΣΣΕ, στο όνο¬ 
μα της ανταγωνιστικότητας και με τον 
εκβιασμό της απόλυσης ή του κλεισί¬ 
ματος της επιχείρησης, θα οδηγούν σε 
μειώσεις μισθών και άλλων δικαιωμά¬ 
των. Επίσης, καμία ασφαλιστική δικλεί¬ 
δα δεν υπάρχει, όπως υποσχόταν η κυ¬ 
βέρνηση, σε σχέση με τον κίνδυνο κα¬ 
τάχρησης των ΕΕΣΣΕ από την πλευρά 
της εργοδοσίας. Η Επιθεώρηση Εργασί¬ 
ας μόνο γνωμοδοτεί και δεν μπορεί να 
κάνει τίποτε άλλο. 

Οι εργοδότες, η κυβέρνηση και η 
Τρόικα χρησιμοποιούν τις ΕΕΣΣΕ και 
τον ν.3899 για να σώσουν τα κέρδη και 
τις επιχειρήσεις, πετσοκόβοντας ή κα¬ 
ταργώντας δικαιώματα και κάθε στοι¬ 
χειώδη προστασία των εργαζομένων. 
Υπέρτατος τοποτηρητής αυτής της προ¬ 
σπάθειας είναι η ίδια η Τρόικα, που θέ¬ 
λει να έχει τον απόλυτο έλεγχο για την 
πλήρη κατάργηση όλων των «αγκυλώ¬ 
σεων» στην αγορά εργασίας, δηλαδή 
των όποιων δικαιωμάτων και κατακτή- 
σεων των εργαζομένων. 


Όσον αφορά τη στάση και τις προ¬ 
τάσεις της συνδικαλιστικής γραφειο¬ 
κρατίας: όλοι διαφώνησαν με την ΕΕΣ¬ 
ΣΕ στη ΝΕΟΓΑΛ, εξέφρασαν δισταγ¬ 
μούς και αντιρρήσεις, την καθολική ή 
μερική απόρριψη αυτών των συμβάσε¬ 
ων και του ίδιου του ν.3899. Όλοι πρό- 
τειναν την ανάκλησή της. Γενικότερα, 
προτείνουν περίπου το ίδιο: να μην υπο¬ 
γράψει κανένα Σωματείο τέτοιες συμ¬ 
βάσεις. Αυτό είναι γενικά σωστό, μέ¬ 
νει όμως μια πρόταση χωρίς περιεχόμε¬ 
νο, γιατί κανένας τους δεν προετοιμά¬ 
ζει πραγματικά τους εργαζόμενους για 
τις μάχες που πρέπει να δοθούν. Γιατί οι 
ΕΕΣΣΕ, για να παρακαμφθούν οι αντι¬ 
στάσεις των σωματείων, θα υπογράφο¬ 
νται από σωματεία- σφραγίδες ή εργο- 
δοτικά. Αν δεν υπάρχουν τέτοια ή αν οι 
εργαζόμενοι και τα σωματεία δεν υπο¬ 
κύπτουν στους εκβιασμούς, τότε οι ερ¬ 
γοδότες απλά θα προσφεύγουν στη Δι¬ 
αιτησία. 

Μοναδικός φραγμός στις ΕΕΣΣΕ 
και τις ορέξεις εργοδοτών, κυβέρνησης 
και Τρόικας είναι οι δυναμικές, αποφα¬ 
σιστικές κινητοποιήσεις των εργαζομέ¬ 
νων και των φτωχών λαϊκών στρωμά¬ 
των. Η υποψία μιας τέτοιας δυναμικής 
είναι που οδήγησε στην ανάκληση της 
σύμβασης και στη ΝΕΟΓΑΛ. 

Ο Συντονισμός Πρωτοβάθμιων Σωματείων 

και η πολιτική της Ακρας Αριστερός 

■ Σταύρος Σκεύος 


Ε δώ και τρία περίπου χρό¬ 
νια, από την περίοδο 
του αγώνα ενάντια στον 
αντιασφαλιστικό νόμο 
Πετραλιά, έχει δημιουρ- 
γηθεί ο Συντονισμός Πρωτοβάθμι¬ 
ων Σωματείων Δημόσιου και Ιδιωτι¬ 
κού Τομέα, κύρια σε Αθήνα και Θεσ¬ 
σαλονίκη. Η συζήτηση για την ανά¬ 
γκη αλλά και τα πολλά προβλήματά 
του, για το ρόλο της Ακρας Αριστε¬ 
ρός μέσα σ’ αυτόν (ιδιαίτερα δυνάμε¬ 
ων της ΑΝΤΑΡΣΥΑ), είναι χρήσιμη 
για τον εξοπλισμό των αγωνιστών μ’ 
ένα αποτελεσματικό σχέδιο επέμβα¬ 
σης στο συνδικαλιστικό κίνημα. 

Ιστορικά, η μορφή του συντονι¬ 
σμού σωματείων έχει χρησιμοποιηθεί 
ξανά και μάλιστα με επιτυχία, ιδιαίτε¬ 
ρα με την «Κίνηση των 115 συνεργα- 
ζόμενων εργατοϋπαλληλικών οργα¬ 
νώσεων» τη δεκαετία του ’60, που είχε 
μια καθοριστική συμβολή στην εξω- 
θεσμική ανασυγκρότηση/ανασύνθε¬ 
ση του ελληνικού συνδικαλιστικού και 
εργατικού κινήματος εκείνη την περί¬ 
οδο. 

Σήμερα, η ανάγκη ενός τέτοιου συ¬ 
ντονισμού είναι αυτονόητη και επιτα¬ 
κτική για πολλούς λόγους, όπως: 

- Η αντιμετώπιση της καπιταλιστι¬ 
κής κρίσης και της βάρβαρης επίθε¬ 
σης κεφαλαίου, κυβερνήσεων, ΕΕ και 
ΔΝΤ. 

- Η αντιμετώπιση του καρκίνου 
της αστικοποιημένης συνδικαλιστι¬ 
κής γραφειοκρατίας, που απειλεί ακό¬ 
μα και να διαλύσει τα ίδια τα συνδικά¬ 
τα ως μορφές αυτοοργάνωσης της ερ¬ 
γατικής τάξης. 

- Η όσο το δυνατόν καλύτερη ορ¬ 
γάνωση, ενότητα και συντονισμός 
όλων των αντιστάσεων, η δημιουργία 
και κυρίως η σταθεροποίηση μιας νέας 
ταξικής συνειδητοποίησης, αγωνιστι¬ 
κών και ριζοσπαστικών εμπειριών των 
εργαζομένων. 

Οι δυνατότητες σ’ αυτή την κατεύ¬ 
θυνση είναι μεγάλες, όπως δείχνουν 
και οι δύο πιο σημαντικές πτυχές της 
δράσης του Συντονισμού (αν και κάθε 
άλλο παρά τις πιστώνεται αποκλειστι¬ 
κά αυτός). Πρώτο, ο ρόλος που έπαι¬ 
ξε στην ανάπτυξη του κινήματος ενά¬ 
ντια στο σύγχρονο δουλεμπόριο μετά 
τη δολοφονική επίθεση στην Κων¬ 
σταντίνα Κούνεβα, όπου αποτέλε- 
σε μια «ομπρέλα» για την κινητοποί¬ 
ηση πολλών σωματείων και εργαζομέ¬ 
νων. Δεύτερο, τα χαρακτηριστικά που 
έχουν πλέον πάρει οι απεργιακές συ¬ 
γκεντρώσεις στο Μουσείο, όπου πάρα 
πολλά σωματεία και δεκάδες χιλιάδες 
κόσμου εκφράζουν έμπρακτα τη μα¬ 
χητική τους διάθεση, τη ρήξη τους ή 
τουλάχιστον τις αποστάσεις που παίρ¬ 


νουν από την αθλιότητα της ηγεσίας 
των ΓΣΕΕ-ΑΔΕΔΥ. Παράλληλα, αγω¬ 
νιστές του Συντονισμού είναι τακτικά 
παρόντες (τουλάχιστον ένα κομμάτι 
τους) στην υποστήριξη σωματείων και 
εργαζομένων ενάντια σε απολύσεις, 
στην περιφρούρηση απεργιών κλπ., 
ενισχύοντας έμπρακτα τους αγώνες. 

Εμπόδια, Αδυναμίες, Λάθη 

Όλα αυτά όμως δημιουργούν και 
μεγάλες ευθύνες, κάνοντας ακόμα πιο 
αναγκαίο το ξεκαθάρισμα των λαθών 
της Ακρας Αριστερός στο συνδικαλι¬ 
στικό κίνημα, όπως αποτυπώνονται 
μέσα από τον Συντονισμό. 

Οι δυσκολίες της ανασυγκρότη¬ 
σης/ανασύνθεσης του συνδικαλιστι¬ 
κού κινήματος είναι βέβαια πολλές, 
παρά τις θετικές εξελίξεις των τελευ¬ 
ταίων χρόνων. Μεγάλα κομμάτια της 
εργατικής τάξης έχουν για δεκαετίες 
διαπαιδαγωγηθεί από τη συνδικαλι¬ 
στική γραφειοκρατία, πράγμα που έχει 
επηρρεάσει αρνητικά και τις νεότερες 
γενιές. Τα νέα σωματεία, παρά τις επι¬ 
τυχίες και τη μαχητικότητά τους, δεν 
παύουν να είναι λίγα στον αριθμό, 
σχετικά μικρά (στο σύνολο του χώ¬ 
ρου/κλάδου τους ή πολύ περισσότε¬ 
ρο της εργατικής τάξης) και με περιο¬ 
ρισμένες ακόμα εμπειρίες. Η συνείδη¬ 
ση των μαζών, αν και σταδιακά σταθε¬ 
ροποιείται σε μια μεγαλύτερη συμμε¬ 
τοχή στους αγώνες, παρουσιάζει κα¬ 
θυστερήσεις, αντιφάσεις, επιστρέφει 
στην «παλιά» λογική της ανάθεσης, 
του συμβιβασμού κλπ. 

Μ’ αυτή την έννοια, υπάρχουν πολ¬ 
λά αντικειμενικά προβλήματα. Αυτό 
όμως δεν αναιρεί, ίσα-ίσα τονίζει πε¬ 
ρισσότερο, τα λάθη της πολιτικής και 
της πρακτικής της Ακρας Αριστερός 
σχετικά με τον Συντονισμό, που τα πιο 
βασικά είναι: 

(1) Ένας διαρκής «μικρομεγαλι- 
σμός», η μεγαλοποίηση του βάρους 
και του ρόλου του Συντονισμού. Ξε¬ 
χνούν οι συναγωνιστές -ή έτσι προ¬ 
σπαθούν να καλύψουν κενά της πολι¬ 
τικής τους - ότι κατά βάση πρόκειται 
για λίγα σωματεία (πχ. Σύλλογος Βι- 
βλιοϋπαλλήλων, Σωματείο Μισθωτών 
Τεχνικών), όπου συνήθως η Άκρα Αρι¬ 
στερά πρωταγωνιστεί ή έχει παρέμβα¬ 
ση, τα περισσότερα μαχητικά αλλά με 
συγκεκριμένα όρια στην κινητοποίη¬ 
ση ακόμα και των μελών τους. Το πρό¬ 
βλημα γίνεται ακόμα χειρότερο όταν 
επιχειρείται να παρουσιαστεί ο Συντο¬ 
νισμός ως ένας πόλος λίγο-πολύ έτοι¬ 
μος για να επιχειρηθεί η δημιουργία 
μιας «νέας ΓΣΕΕ», πράγμα που είναι 
έξω από κάθε μέτρο και ευτελίζει την 
έννοια των αναγκαίων ρήξεων με τη 


συνδικαλιστική γραφειοκρατία. 

(2) Η απουσία ενός πραγματικού 
σχεδίου αγώνων. Δεν μπορεί να εί¬ 
ναι αποτελεσματικό ένα είδος «στρα¬ 
τηγείου», όπου αγωνιστές της Ακρας 
Αριστερός σχεδιάζουν τη σύνδεση 
σωματείων και ομοσπονδιών, με συ¬ 
ναντήσεις, καλέσματα στις διοική¬ 
σεις τους κλπ. Όλα αυτά είναι χρήσι¬ 
μα, αλλά έχουν μικρή σημασία χωρίς 
την άμεση απεύθυνση στους εργαζό¬ 
μενους. Διαφορετικά, μπορούν να ση¬ 
μαίνουν ότι αυταπατόμαστε για την 
πραγματική φύση της συνδικαλιστι¬ 
κής γραφειοκρατίας, που δεν πρόκει¬ 
ται βέβαια να μπει πραγματικά σε ενω- 
τικές και συντονισμένες ενέργεις επει¬ 
δή απλά την καλούμε, αλλά μόνο αν 
αλλάξουμε τους συσχετισμούς στη 
βάση. Ή ακόμα χειρότερα, μπορεί μια 
τέτοια πρακτική να κρύβει ακόμα και 
μια προσέγγιση με την γραφειοκρα¬ 
τία ή με κομμάτια της που κατά και¬ 
ρούς εμφανίζονται πιο «αγωνιστικά», 
να διαφοροποιούνται από την αθλιό¬ 
τητα του Παναγόπουλου κλπ. 

Είναι χαρακτηριστικό των κενών 
σ’ αυτό το θέμα ότι ελάχιστες φορές 
ο Συντονισμός έχει κάνει μια πραγ¬ 
ματική καμπάνια (με κείμενο, εξορ¬ 
μήσεις κλπ.). Η χειρότερη μορφή με 
την οποία εκδηλώνεται αυτό το πρό¬ 
βλημα είναι η διαρκής παραγωγή κα¬ 
λεσμάτων και ανάληψη «πρωτοβουλι¬ 
ών» (συναντήσεις, προτάσεις για πο¬ 
ρείες κλπ.), σε πλήρη αναντιστοιχία με 
τον κόσμο που πραγματικά κινητοποι¬ 
είται, οδηγώντας στη γελοιοποίηση 
της αξίας αυτών των κινήσεων. 

(3) Η εκμετάλλευση του Συντο¬ 
νισμού ως πολιτικού και οργανωτι¬ 
κού «ιμάντα» της Ακρας Αριστερός, 
με αποτέλεσμα σπασμωδικές και δια¬ 
σπαστικές κινήσεις. Συχνά επιχειρεί- 
ται μέσα από το Συντονισμό να «πε¬ 
ράσουν» και να αποκτήσουν μια επί¬ 
φαση ευρύτητας και μαζικότητας οι 
επιλογές οργανώσεων της Ακρας Αρι¬ 
στερός. Ένα χαρακτηριστικό παρά¬ 
δειγμα είναι οι χωριστές/ «ανεξάρτη¬ 
τες ταξικές» συγκεντρώσεις στη ΔΕΘ 
ή σε απεργιακές κινητοποιήσεις (συ¬ 
νήθως ισχνότατες). Κακό προηγού¬ 
μενο αποτελεί και η πρόσφατη κίνηση 
του Συντονισμού να καλέσει πορεία 
για τους μετανάστες απεργούς πείνας 
σε μέρα διαφορετική από το κάλεσμα 
της επιτροπής αλληλεγγύης (η ευθύνη 
δεν είναι αποκλειστικά δική του), δεί¬ 
χνοντας τουλάχιστον μια αδιαφορία 
για την κοινή δράση, η οποία υπέκρυ¬ 
πτε τις διαφωνίες πολλών οργανώσε¬ 
ων της Ακρας Αριστερός στο θέμα της 
απεργίας πείνας των μεταναστών. 

(4) Μια λειτουργία ακατάστατη ή 
και χαοτική, που μπορεί να καταλή¬ 
γει ακόμα και αντιδημοκρατική. Τα 


ραντεβού που ορίζονται από το που¬ 
θενά και διαρκούν ατέλειωτες ώρες, η 
διαρκής ανταλλαγή μηνυμάτων ηλε¬ 
κτρονικού ταχυδρομείου που συχνά 
είναι αδύνατο να παρακολουθήσει κα¬ 
νείς κλπ. μπορεί οριακά να «συγχω- 
ρούνται» ανάμεσα σε αγωνιστές της 
Ακρας Αριστερός - δεν ισχύει όμως το 
ίδιο για άλλους συνδικαλιστές ή ερ¬ 
γαζόμενους, ιδιαίτερα τους πιο νέους, 
που δικαίως ζητούν σεβασμό του χρό¬ 
νου, συζητήσεις και αποφάσεις συγκε¬ 
κριμένες και κυρίως μια διάφανη, δη¬ 
μοκρατική λειτουργία. Αυτή για να 
υπάρξει πρέπει ο συντονισμός να γί¬ 
νεται στη βάση αποφάσεων συνελεύ¬ 
σεων (ή τουλάχιστον ΔΣ) και αυτό βέ¬ 
βαια απαιτεί χρόνο, κάποιες οργανω¬ 
τικές δομές κλπ. Σίγουρα είναι κι αυ¬ 
τός ένας από τους λόγους που αρκετά 
σωματεία διστάζουν ή αρνούνται να 
δεσμευτούν σε μια πιο σταθερή συμ¬ 
μετοχή στο Συντονισμό. 

Ανησυχητικό «καμπανάκι» 

Εδώ και μερικούς μήνες, κομμάτια 
του ΣΥΡΙΖΑ έχουν προσεγγίσει και 
παίζουν ρόλο στο Συντονισμό, πράγ¬ 
μα καταρχάς θετικό αλλά και που δη¬ 
μιουργεί ακόμα μεγαλύτερες αντιφά¬ 
σεις. Γι’ αυτό, πρέπει να σημειώσουμε 
δύο ανησυχητικά περιστατικά. 

Το πρώτο είναι η πορεία που κάλε- 
σε ο Συντονισμός για τα θύματα της 
Μαρφίν μετά την απεργία στις 5 Μάη. 
Ένα κάλεσμα το λιγότερο άστοχο, που 
έδειχνε μια έλλειψη αντοχής απένα¬ 
ντι στις πιέσεις της στημένης «κοι¬ 
νής γνώμης» των ΜΜΕ και μια διά¬ 
θεση «διαχωρισμού» και περιφρούρη¬ 
σης της «πολιτικής καθαρότητας» αυ¬ 
τών των δυνάμεων από τις αναγκαστι¬ 
κά Ανεξέλεγκτες 5 μορφές που συχνά 
παίρνει η ταξική πάλη σε περιόδους 
τόσο έντονης κρίσης. 

Δεύτερο, η πρόσφατη συζήτηση 
στο εσωτερικό του Συντονισμού με 
αφορμή την απεργία πείνας των μετα¬ 
ναστών κατέληξε (προσωρινά;) στην 
απόρριψη του ορθότατου και αυτο¬ 
νόητου συνθήματος της νομιμοποιή- 
σης όλων των μεταναστών, με διάφο¬ 
ρα έωλα επιχειρήματα, δείχνοντας και 
πάλι μια έλλειψη αντοχής στην πολιτι¬ 
κή των ρεφορμιστών. 

Με λίγα λόγια, ο Συντονισμός κιν¬ 
δυνεύει από μια εν δυνάμει χρήσιμη 
προσπάθεια να καταλήξει θύμα των 
αντιφάσεων και λαθών της Ακρας 
Αριστεράς, των ανταγωνισμών των 
οργανώσεών της αλλά και των επικίν¬ 
δυνων προσεγγίσεων που κάποιες απ’ 
αυτές δείχνουν προς το ρεφορμισμό. 

Ίσως είναι η πρώτη 
φορά στην ιστορία 
τον καπιταλισμού που 
μια μικρή σπίθα, η 
αντοπνρπόληση ενός 
νέου στην Τυνησία, 
προκαλεί σε τόσο 
σύντομο χρονικό 
διάστημα μια πυρκαγιά 
που εξαπλώθηκε μέσα 
σ’ ένα μήνα σχεδόν στο 
σύνολο του αραβικού 
κόσμον. «Είναι μια 
ανεξέλεγκτη θύελλα, 
που τίποτα δεν μπορεί 
να της αντισταθεί», 
όπως ομολόγησε και η 
υπουργός εξωτερικών 
των ΗΠΑ Χίλαρυ 
Κλίντον. 

■ Ηρακλής Χριστοφορίδης 



Ο ι θυελλώδεις εξελίξεις 
αναδεικνύουν ότι στον 
αραβικό κόσμο, πέρα από 
τις «εθνικές ιδιομορφί¬ 
ες» της ταξικής πάλης, τις 
κοινωνικές και πολιτικές διαφοροποιή¬ 
σεις στα διάφορα κράτη και πέρα από 
μια «κοινή» αραβική ιστορία, υπάρχει 
ένα ομοιογενές οικονομικό, κοινωνικό 
και πολιτικό υπόβαθρο. Αυτή τη στιγμή 
η πυρκαγιά έχει απλωθεί, με διαφορετι¬ 
κή βέβαια ένταση, στο Μαρόκο, την Αλ¬ 
γερία, την Υεμένη, τη Συρία, την Ιορδα¬ 
νία και βέβαια την Αίγυπτο, ενώ είναι σί¬ 
γουρο ότι δε θα αφήσει ανεπηρέαστο το 
Λίβανο, την Παλαιστίνη, ακόμη και το 
Ιράκ, το Ιράν, τη Σαουδική Αραβία και 
τα κρατίδια του Περσικού Κόλπου. 

Οι ιμπεριαλιστές, όπως και οι ίδιοι 
ομολόγησαν, αιφνιδιάστηκαν πλήρως 
από την εξέγερση των αραβικών εργα¬ 
τικών και λαϊκών μαζών και πλέον υπο¬ 
χρεώνονται να συνειδητοποιήσουν ότι 
τα σχέδιά τους, που για δυο δεκαετίες 
και με διάφορα μέσα προσπαθούσαν να 
επιβάλουν, έχουν τελειώσει. 

Από την άλλη, η αρχή αυτής της επα¬ 
ναστατικής διαδικασίας στον αραβικό 
κόσμο σημαίνει ότι το ρολόι της ιστορί¬ 
ας αρχίζει να δουλεύει ξανά και μάλιστα 
με γρήγορους ρυθμούς. Ίσως όχι σε όλες 
τις χώρες, αλλά πάντως στην Τυνησία 
και την Αίγυπτο, η διάρκεια και τα χαρα¬ 
κτηριστικά της κίνησης των μαζών μας 
υποχρεώνουν να μιλάμε για κάτι περισ¬ 
σότερο από εκρήξεις ή εξεγέρσεις, για 
μεγάλες λαϊκές επαναστάσεις. Σίγου¬ 
ρα απουσιάζει το υποκειμενικό στοιχείο 
(ύπαρξη επαναστατικών κομμάτων) που 
θα μπορούσε να μας κάνει να μιλήσου¬ 
με για τα πρόθυρα μιας σοσιαλιστικής 
επανάστασης. Έτσι, πέρα από τις δημο¬ 
κρατικές ελευθερίες που με το αίμα τους 
θα έχουν κατακτήσουν οι μάζες (και που 
σύντομα οι ιμπεριαλιστές και η ντόπια 
αντίδραση θα επιχειρήσουν να ξαναβά¬ 
λουν «στο γύψο»), το πιο πιθανό είναι 
ότι αργά ή γρήγορα, κάτω και από την 
πίεση των ιμπεριαλιστών, θα αποκατα¬ 
σταθεί κάποια προσωρινή «ισορροπία». 
Σ’ αυτήν είναι επίσης πολύ πιθανό ότι 
οι ισλαμιστές θα έχουν αναβαθμισμέ¬ 
νο ρόλο, μιας και μάλλον οι ιμπεριαλι¬ 
στές και τα καταρρέοντα καθεστώτα θα 
υποχρεωθούν να κάνουν συμβιβασμούς 
μαζί τους. Ωστόσο, έστω και ως δυνατό¬ 
τητα, προοπτική, τάση, αυτή η σοσιαλι¬ 
στική επανάσταση που υποτίθεται είχε 
θαφτεί στο χρονοντούλαπο της ιστορί¬ 
ας, ξαναπροβάλλει μέσα από την κίνη¬ 
ση των μαζών με νέα ορμή και δύναμη 
απέναντι σ’ έναν καπιταλισμό σάπιο και 
παρακμασμένο, που δεν μπορεί να ικα¬ 
νοποιήσει τα δημοκρατικά, πολιτικά και 
κοινωνικά αιτήματα των αράβικων μα¬ 
ζών, που δεν μπορεί να προσφέρει κανέ¬ 
να μέλλον στην εργατική τάξη και τη νε¬ 
ολαία. Αυτή η επικαιρότητα της σοσια¬ 


λιστικής επανάστασης (όχι σε ιστορική 
κλίμακα, αλλά με την έννοια της επο¬ 
χής) έκανε ακόμα και τον Μπεζανσενό 
του γαλλικού Νέου Αντικαπιταλιστικού 
Κόμματος να ομολογήσει ότι «η επανά¬ 
σταση είναι εφικτή». Είναι θαυμαστή η 
ειλικρίνειά του, αλλά δε νομίζουμε ότι 
υπάρχει γυρισμός πλέον γι’ αυτόν και 
όσους μαζί του διέλυσαν την ΕΟΚ και δι¬ 
αλύουν την 4η Διεθνή μέσα σ’ έναν ρε¬ 
φορμιστικό και κεντριστικό χυλό, γι’ αυ¬ 
τούς δηλαδή που έχουν διαλύσει το κυ- 
ριότερο όργανο της εργατικής τάξης για 
τη σοσιαλιστική επανάσταση: το επανα¬ 
στατικό κόμμα και τη Διεθνή. 

Τυνησία 

Η Τυνησία, με έκταση λίγο μεγαλύ¬ 
τερη από την Ελλάδα, ίδιο πληθυσμό 
(10,5 εκ.) και ΑΕΠ περίπου το 1/5 της 
Ελλάδας, βρίσκεται στην καρδιά του μι¬ 
κρού Μαγκρέμπ («όμορφη Δύση» στα 
αραβικά), που αποτελείται από Αλγε¬ 
ρία, Τυνησία, Λιβύη. Απέκτησε την ανε¬ 
ξαρτησία της από το γαλλικό ιμπεριαλι¬ 
σμό το 1956. Το 1957 ανακηρύχτηκε σε 
Δημοκρατία, με πρόεδρο τον Μπουρ- 
γκίμπα. Μέχρι πρόσφατα, το καθεστώς 
της κοινοβουλευτικής δικτατορίας του 
Μπεν Αλι θεωρούταν από τα πιο σταθε¬ 
ρά στον αραβικό κόσμο, ενώ η Τυνησία 
χαρακτηριζόταν από το ΔΝΤ ως «πρό¬ 
τυπο», «αστέρας» κοκ. επειδή ο νυν 
πρωθυπουργός Γανούσι είχε αρχίσει να 
εφαρμόζει ένα σκληρό νεοφιλελεύθερο 
πρόγραμμα ήδη από το 1998 που ήταν 
υπουργός οικονομικών. 

Το καθεστώς του Μπεν Αλι ήταν ένα 
διεφθαρμένο καθεστώς, με τον ίδιο και 
κυρίως τη γυναίκα του Λεϊλά και τα πο¬ 
λυάριθμα ανίψια της να κατέχουν ένα 
μεγάλο μέρος των επιχειρήσεων και του 
εθνικού πλούτου. Ο Μπεν Αλι αναρρι- 
χήθηκε το 1987 με πραξικόπημα, που 


το ονόμασε «η επανάσταση των γιασε¬ 
μιών» και έκτοτε προχώρησε σε σκλη¬ 
ρή καταστολή της αριστεράς, των μου¬ 
σουλμανικών δυνάμεων και του εργα¬ 
τικού κινήματος. Το καθεστώς του είχε 
έναν κοινοβουλευτικό μανδύα, επιτρέ¬ 
ποντας τη λειτουργία της ΙΚΥΓΤ (Γενι¬ 
κή Συνομοσπονδία των Τυνήσιων Ερ¬ 
γατών), πλήρως ελεγχόμενη απ’ αυτόν 
τουλάχιστον στα ηγετικά της κλιμάκια, 
καθώς και 4-5 ασήμαντων κοινοβουλευ¬ 
τικών κομμάτων. Στις βουλευτικές και 
τις προεδρικές εκλογές, το κόμμα του 
Μπεν Αλι, ο Προοδευτικός Δημοκρατι¬ 
κός Συναγερμός και ο ίδιος αποσπούσαν 
το 85-96% των ψήφων! 

Στην Τυνησία, όπως και σε όλες τις 
αραβικές χώρες, οι νέοι κάτω των 25 
ετών ξεπερνούν το μισό του πληθυσμού 
και στη μεγάλη τους πλειοψηφία εί¬ 
ναι άνεργοι. Η πλειοψηφία της νεολαί¬ 
ας έχει τελειώσει λύκειο ή πανεπιστήμιο, 
αλλά παρόλα αυτά ζει μέσα στην εξαθλί¬ 
ωση. Η κατάσταση της νεολαίας και της 
εργατικής τάξης άρχισε να γίνεται αφό¬ 
ρητη με την κρίση του 2008 και τη ση¬ 
μαντική αύξηση των τιμών των τροφί¬ 
μων, που αποσπούν το 60-80% του εισο¬ 
δήματος τους. Είναι χαρακτηριστικό ότι 
οι φτωχοί νέοι, όταν κάθονται στα κα¬ 
φενεία, παραγγέλλνουν ένα μόνο καφέ 
που τον πίνουν τέσσερις μαζί. 

Στις 17/12, σε μια μικρή πόλη, τη Σί- 
ντι Μπουαζίτ, η αστυνομία κάνει έλεγ¬ 
χο σ’ έναν μικροπωλητή και αφού διαπι¬ 
στώνει ότι δεν έχει άδεια, τον ξυλοφορ¬ 
τώνει στη μέση του δρόμου, τον φτύ¬ 
νει και ακόμα χειρότερα καταστρέφει το 
καρότσι και τα λαχανικά που πουλούσε, 
προσπαθώντας να ζήσει αυτός και η οι- 
κογένειά του. Ο μικροπωλητής Μοχά- 
μεντ Μπουαζίζι, 25 ετών, θα κατευθυν- 
θεί στο δημαρχείο για να διαμαρτυρη- 
θεί, αλλά θα του κλείσουν κατάμουτρα 
την πόρτα, γιατί... «βρίσκονταν σε σύ¬ 
σκεψη». Έτσι, έχοντας χάσει την ασήμα- 

:ες μαςες στο προσκήνιο 

κι επαναστάσεις στον αραβικό κόσμο 


ντη περιουσία του, τα μέσα για να 
ζήσει, θα γνωρίσει την ταπείνωση 
και τον εξευτελισμό και θα βρεθεί 
μπροστά στο απόλυτο κοινωνικό, 
οικονομικό και πολιτικό αδιέξο¬ 
δο που επιφυλάσσει σ’ αυτόν και 
σ’ ολόκληρη τη νεολαία το καθε¬ 
στώς του Μπεν Άλι και ο καπιτα¬ 
λισμός της Τυνησίας. Αυτό θα τον 
οδηγήσει στην απελπισμένη όσο 
και ηρωική πράξη της αυτοθυ¬ 
σίας, στην αυτοπυρπόληση. Την 
ίδια μέρα θα ξεσπάσουν ταραχές 
στη μικρή αυτή πόλη, που μέσα σε 
δυο εβδομάδες θα έχουν επεκτα¬ 
θεί σ’ ολόκληρη την Τυνησία και 
ιδιαίτερα στην πρωτεύουσα Τύνι- 
δα. Στις 8-9/1το κίνημα θα φτά¬ 
σει στην κορύφωσή του, έχοντας 
τους περισσότερους νεκρούς και 
τραυματίες. Ο Μπεν Άλι κλονί¬ 
ζεται, αρχίζει τις υποχωρήσεις και 
τις υποσχέσεις, που όχι μόνο δεν 
πείθουν κανέναν αλλά οδηγούν 
στο φούντωμα της εξέγερσης. 
Στις 14/1 θα αναγκαστεί να εγκα- 
ταλείψει την Τυνησία με αεροπλά¬ 
νο. Εντωμεταξύ, στις 11/1 η Γαλ¬ 
λία, διά της υπουργού εξωτερικών 
είχε προσφέρει όχι μόνο πολιτική 
υποστήριξη αλλά και «τεχνογνω¬ 
σία για τη διαχείριση των κινη¬ 
τοποιήσεων». Αμέσως θα αναλά- 
βει πρόεδρος της Δημοκρατίας ο 
πρόεδρος της Βουλής και θα σχη¬ 
ματιστεί μια Προσωρινή Κυβέρ¬ 
νηση, με το υπουργικό συμβούλιο 
στην πλειοψηφία ίδιο μ’ αυτό πριν 
τη φυγή του Μπεν Αλι και με τον 
ίδιο πρωθυπουργό (Γανούσι). Κά¬ 
ποια ασήμαντα υπουργεία θα πά¬ 
ρουν εκπρόσωποι μικρών αντι¬ 
πολιτευτικών κομμάτων και μόνο 
οι εκπρόσωποι της ΙΚϊΤΤ θα αρ- 
νηθούν να λάβουν θέσεις υπουρ¬ 
γών, αντιτασσόμενοι στην παρου¬ 
σία στην κυβέρνηση τόσων πολ¬ 
λών οπαδών του Μπεν Αλι. Το ΚΚ 
Τυνησίας, η Ενάχντα (το ισλαμικό 
κόμμα) και διάφορα άλλα μικρά 
κεντροαριστερά κόμματα, παρά¬ 
νομα ή εξόριστα, δεν θα κληθούν 
στην κυβέρνηση και με δηλώσεις 
τους θα στραφούν κι αυτά εναντί¬ 
ον της παρουσίας τόσων πολλών 
μελών του καθεστώτος του Μπεν 
Αλι στην Προσωρινή Κυβέρνηση. 

Η εξέγερση στράφηκε ενά¬ 
ντια στα τρία βασικά προβλή¬ 
ματα του τυνησιακού καπιταλι¬ 
σμού: ανεργία, φτώχεια, δικτατο- 
ρία-διαφθορά. Ο κορμός της ήταν 
η άνεργη, υποαπασχολούμενη και 
εργαζόμενη νεολαία, οι απόκλη¬ 
ροι και η εργατική τάξη. Όπως 
όμως συμβαίνει συνήθως, συμμε¬ 
τείχαν με το ίδιο πάθος και διά¬ 
φορα μικροαστικά στρώματα των 


πόλεων (μικρομαγαζάτορες, δι¬ 
κηγόροι, μουσικοί κλπ.). Φαίνε¬ 
ται επίσης ότι κάποιες διαδηλώ¬ 
σεις καλέστηκαν από πρωτοβάθ¬ 
μια σωματεία και μαχητικούς συν¬ 
δικαλιστές. Αν και είναι δύσκο¬ 
λο να μάθει κανείς, λόγω της απί¬ 
στευτης λογοκρισίας στα διεθνή 
μέσα ενημέρωσης (την ονομά¬ 
ζουν δημοσιογραφική δεοντολο¬ 
γία ή ουδετερότητα), φαίνεται ότι 
δημιουργήθηκαν διάφορες μορ¬ 
φές αυτοοργάνωσης, τουλάχιστον 
σε επίπεδο συνοικιών και σε διά¬ 
φορες επιχειρήσεις. Αυτές όμως 
δεν μπόρεσαν να συγκεντροποι- 
ηθούν, έστω σε επίπεδο πόλης, 
εκτός ίσως από μια μεγάλη πόλη, 
την Κασερίν. Κύρια μορφή πάλης 
ήταν οι επιθέσεις σε δημόσια κτί¬ 
ρια (δημαρχεία, νομαρχίες, περι¬ 
φέρειες και στο τέλος υπουργεία), 
σε αστυνομικά τμήματα (πρέπει 
να καταστράφηκε η πλειοψηφία 
τους), οι άγριες και αιματηρές συ¬ 
γκρούσεις με την αστυνομία (οι 
νεκροί πρέπει να ξεπερνούν τους 
150 και οι τραυματίες να φτάνουν 
τους 10.000) και σε ορισμένες πε¬ 
ριπτώσεις, κυρίως μετά τη φυγή 
του Μπεν Αλι, πραγματοποιήθη¬ 
καν και απεργίες από δασκάλους, 
αλλά και εργάτες διαφόρων επι¬ 
χειρήσεων, οργανισμών και υπη¬ 
ρεσιών. Τέλος, ειδικά μετά το χάος 
που επικράτησε με την ολοκληρω¬ 
τική ήττα της αστυνομίας και την 
αποχώρηση του Μπεν Αλι, φαίνε¬ 
ται ότι δημιουργήθηκαν και ένο¬ 
πλες επιτροπές στις συνοικίες για 
να αντιμετωπίσουν τις επιθέσεις 
ομάδων από αμετανόητους μυστι¬ 
κούς αστυνομικούς. 

Είναι βέβαια εμφανής η έλλει¬ 
ψη ενός επαναστατικού κόμμα¬ 
τος, που θα μπορούσε: Α) Να γε- 
νικεύσει τις μορφές αυτοοργάνω¬ 
σης στις επιχειρήσεις και κυρίως 
να προωθήσει μορφές αυτοοργά¬ 
νωσης μέσα στον στρατό. Β) Ακό¬ 
μη πιο σημαντικό, να συγκεντρο- 
ποιήσει αυτές τις μορφές αυτοορ¬ 
γάνωσης (με άλλη ονομασία: ερ¬ 
γατικά συμβούλια ή σοβιέτ) σε 
επίπεδο πόλης, κλάδου της οικο¬ 
νομίας και σε πανεθνικό επίπεδο 
(δηλαδή σ’ ένα ανώτατο σοβιέτ). 
Γ) Να προτείνει τρόπους επίλυ¬ 
σης των προβλημάτων (ανεργία, 
φτώχεια, δικτατορία), δηλαδή την 
εθνικοποίηση των μεγάλων επι¬ 
χειρήσεων και τραπεζών και γε¬ 
νικά την εφαρμογή του εργατι¬ 
κού ελέγχου σε κάθε επιχείρηση 
αλλά και στο σύνολο της χώρας 
(είναι πιθανό ότι υπήρξαν κάποιες 
καταλήψεις, κυρίως από εργαζό¬ 
μενους στις δημόσιες υπηρεσίες 


απαιτώντας την εκδίωξη διευθυ¬ 
ντών που συνδέονταν με το καθε¬ 
στώς και ανοίγοντας τα λογιστικά 
βιβλία για να αποκαλύψουν τη δι¬ 
αφθορά). Δ) Απέναντι σ’ αυτή την 
προσωρινή κυβέρνηση, που με ή 
χωρίς ανθρώπους του Μπεν Αλι 
παραμένει μια αστική κυβέρνη¬ 
ση (που για άλλη μια φορά στηρί¬ 
ζουν οι προδότες ρεφορμιστές του 
ΚΚΤ και οι ισλαμιστές), να αντι- 
τάξει μια κυβέρνηση των εργα¬ 
τών και των φτωχών αγροτών, όχι 
πάνω στο αστικό κράτος, που μι- 
σοδιαλύθηκε, αλλά πάνω στα σο¬ 
βιέτ. Η έλλειψη αυτού του επανα¬ 
στατικού κόμματος και μιας έμπει¬ 
ρης πρωτοπορίας της τυνησιακής 
εργατικής τάξης και νεολαίας, θέ¬ 
τει και τα όρια των εξελίξεων, του¬ 
λάχιστον σ’ αυτή την πρώτη φάση. 

Η αστυνομία ηττήθηκε κατά 
κράτος, ο στρατός που έμεινε η 
μόνη εγγύηση της αστικής τάξης 
φαίνεται ότι δεν μπορούσε να παί¬ 
ξει τον κατασταλτικό του ρόλο (ή 
τουλάχιστον χωρίς αυτό να προ- 
καλέσει την εξέγερση σημαντικών 
τμημάτων των στρατιωτών), αλλά 
το κενό εξουσίας δεν βάθυνε και η 
εργατική τάξη δεν μπόρεσε να το 
καλύψει με τη δική της εξουσία. 
Έτσι, παρόλο που στις 23/1 ξεκί¬ 
νησε ένα παντυνησιακό καραβά¬ 
νι εξεγερμένων, που κατέληξε στις 
26/1 στην Τύνιδα και στην κατά¬ 
ληψη του γραφείου του ίδιου του 
Πρωθυπουργού, ζητώντας ουσια¬ 
στικά την εξουσία, δηλαδή το να 
μην τους κλέψουν την επανάστα¬ 
σή τους, να μην ισχύσει για άλλη 
μια φορά η μακιαβελική τακτική 
της αστικής τάξης και των ιμπερι¬ 
αλιστών «να αλλάξουν όλα, ώστε 
να παραμείνουν τα ίδια» - αυτό 
το καραβάνι έσβησε μέσα στην 
«απομόνωση» μετά από μερικές 
μέρες και ύστερα από την εκδίω¬ 
ξη όλων των υπουργών του Μπεν 
Αλι, αλλά και εκατοντάδων δη¬ 
μάρχων, νομαρχών και ανωτάτων 
στελεχών του κρατικού μηχανι¬ 
σμού από τον πρωθυπουργό Γα¬ 
νούσι. Αυτή η κίνηση του Γανού¬ 
σι βρήκε τη συμφωνία όλων των 
κομμάτων και της ΙΚϊΤΤ. 


Αίγυπτος 

Η εξέγερση στην Αίγυπτο ξεκίνησε πολύ 
πιο απότομα και εκρηκτικά απ’ ό,τι 
στην Τυνησία. Στις 25/1, μέρα εορτα¬ 
σμού της αστυνομίας, ξέσπασαν αυ¬ 
θόρμητα μαζικές διαδηλώσεις και συγκρούσεις με 
τους κατασταλτικούς μηχανισμούς. Μέσα σε δύο 
εβδομάδες θα πραγματοποιηθούν οι μεγαλύτερες 
συγκεντρώσεις και θα καταληφθεί η πλατεία Τα- 
χρίρ (κεντρική πλατεία απελευθέρωσης του Κάι¬ 
ρου). Η αστυνομία του καθεστώτος Μουμπάρακ 
θα ηττηθεί κι αυτή κατά κράτος, ενώ οπλισμένες 
ορδές καθεστωτικών και μυστικών αστυνομικών 
επιτίθονταν με μανία στους εξεγερμένους, που 
έχουν καταλάβει την Ταχρίρ και δεν εννοούν να 
αποχωρήσουν αν δεν φύγει ο Μουμπάρακ και το 
καθεστώς του. Ο στρατός, όπως και στην περίπτω¬ 
ση της Τυνησίας, προσπαθεί να εμφανιστεί ουδέ¬ 
τερος και αμέτοχος, ενώ ο Μουμπάρακ, η αιγυπτι¬ 
ακή αστική τάξη και οι ιμπεριαλιστές προσπαθούν 
να βρουν μια λύση «ομαλής μετάβασης», ώστε να 
μην υπάρξει κενό εξουσίας, γιατί βέβαια η σημα¬ 
σία της Αίγυπτου είναι απείρως μεγαλύτερη απ’ 
ό,τι της Τυνησίας. Η Αίγυπτος έχει το 1/3 του πλη¬ 
θυσμού του αραβικού κόσμου, θεωρείται η κοιτίδα 
του αράβικου πολιτισμού έχοντας μια ακτινοβολία 
στο σύνολο των αράβικων μαζών, αλλά είναι και ο 
πυλώνας του αμερικανικού ιμπεριαλισμού στην 
περιοχή, του συνόλου σχεδόν των αραβικών κα¬ 
θεστώτων και της «ειρηνικής συνύπαρξης» με το 
Ισραήλ. Ταυτόχρονα η Αίγυπτος κατέχει και τη δι¬ 
ώρυγα του Σουέζ, απ’ όπου εκτός των άλλων δια- 
κινείται κι ένα μεγάλο μέρος του πετρελαίου. 

Στην Τυνησία, οι μουσουλμάνοι είναι μια μικρή 
πολιτική δύναμη και έπαιξαν έναν ασήμαντο ρόλο. 
Στην Αίγυπτο όμως είναι η σημαντικότερη πολι¬ 
τική δύναμη (η Μουσουλμανική Αδελφότητα) και 
ριζωμένοι στον πληθυσμό, σε αντίθεση με τα πο¬ 
λιτικά κατασκευάσματα τύπου Μπαραντέι. Ακό¬ 
μα κι αν αιφνιδιάστηκαν κι οι ίδιοι από τα γεγο¬ 
νότα, αυτά τα πλεονεκτήματα τους κάνουν σχε¬ 
δόν βέβαια έναν σημαντικό παίκτη της «επόμε¬ 
νης μέρας». Το μίσος τους για το καθεστώς και 
τον Μουμπάρακ είναι ασίγαστο, λόγω των δεκα¬ 
ετιών σκληρής καταστολής που έχουν υποστεί - κι 
αυτό φαίνεται να παίζει ρόλο στο στίγμα που δίνει 
Ομπάμα ότι ο Μουμπάρακ πρέπει να φύγει, προ¬ 
σπαθώντας να αποτρέψει μια ακόμα πιο ανεξέλε¬ 
γκτη κατάσταση. Ένα άλλο ενδεχόμενο είναι να 
προετοιμάζεται κάποια «λύση» με προσωπικότη¬ 
τες από τον στρατό και γι’ αυτό τα δυτικά ΜΜΕ 
σερβίρουν την εικόνα ότι «ο στρατός είναι δημο¬ 
φιλής». 

Ο κίνδυνος που έχουν να αντιμετωπίσουν οι 
εξεγερμένες μάζες της Αιγύπτου είναι ένα πρα¬ 
ξικόπημα από τα πάνω, η επιβολή δηλαδή μιας 
«δημοκρατικής» προσωπικότητας, είτε είναι ο Ελ 
Μπαραντέι είτε οποιοσδήποτε άλλος, που δεν θα 
διστάσει να χρησιμοποιήσει τον στρατό για να αι¬ 
ματοκυλίσει το κίνημα, προσφέροντας ταυτόχρο¬ 
να και ορισμένες δημοκρατικές ελευθερίες και μια 
πρόσκαιρη και μικρή ικανοποίηση κάποιων κοινω¬ 
νικών αιτημάτων. 

Φοιιηιέΐ 

Αναγκαίο ένα σχέδιο κοινού αγώνα 

με τους εργαζόμενους 


Α φού το υπουργείο 
Παιδείας κράτησε για 
περίπου 2 μήνες κλει¬ 
στά τα χαρτιά του για 
τις αλλαγές στην τρι¬ 
τοβάθμια εκπαίδευση, με δηλώσεις 
της ίδιας της υπουργού μάθαμε ότι ο 
«διάλογος» προχωράει κανονικά και 
ότι θα συνεχιστεί και ολόκληρο το 
Φεβρουάριο. Λίγες μέρες μετά και με 
αφορμή την απεργία πείνας των 300 
μεταναστών εργατών και την άθλια 
συζήτηση που άνοιξε για το άσυλο, 
στελέχη της κυβέρνησης δήλωναν ότι 
το θέμα του ασύλου θα λυθεί συνολικά 
από τον επερχόμενο νέο νόμο-πλαίσιο 
της Διαμαντοπούλου. Ακολούθησαν 
δηλώσεις και συνεντεύξεις της υπουρ¬ 
γού σε πολύ υψηλούς τόνους και πα¬ 
ράλληλα και ως δια μαγείας διαρροές 
από το «διάλογο» έκαναν την εμφάνι¬ 
σή τους σε όλα τα ΜΜΕ. 

Το άσυλο 

Την Πέμπτη 27/1 το άθλιο πρυ- 
τανικό συμβούλιο του πανεπιστημί¬ 
ου της Αθήνας κατάργησε το άσυ¬ 
λο και έδωσε τη δυνατότητα στην κυ¬ 
βέρνηση του ΠΑΣΟΚ (υποστηριζό- 
μενη λυσσασμένα από τη ΝΑ και το 
ΛΑΟΣ) να εισβάλει με τα ΜΑΤ στη 
Νομική και να εκδιώξει τους μετανά¬ 
στες απεργούς πείνας σε άλλο κτήριο, 
μόνο και μόνο για να σταματήσει τον 
αγώνα τους. Αμέσως μετά σύσσωμο 
το πολιτικό σύστημα των σκανδάλων, 
των απατεώνων, των ψευτών και των 
κλεφτών άρχισε να καταθέτει προτά¬ 
σεις για την κατάργηση του ασύλου. 
ΝΑ και ΛΑΟΣ κατέθεσαν τροπολο¬ 
γίες στη βουλή για την οριστική κα¬ 
τάργηση του ασύλου, ενώ το ΠΑΣΟΚ 
για να τους καθησυχάσει είπε ότι η κυ¬ 
ρία Διαμαντοπούλου επιμελείται του 
θέματος. Την αμέσως επόμενη μέρα 
-μέσα σ’ άλλα- η υπουργός δήλωσε 
ότι η διαχείριση του ασύλου θα φύ¬ 
γει από τις πανεπιστημιακές αρχές και 
θα πάει σε εξωτερικά συμβούλια διοί¬ 
κησης, ενώ η είσοδος στα πανεπιστή¬ 
μια θα ελέγχεται αυστηρά από ιδιωτι¬ 
κή αστυνομία! 

Το πανεπιστημιακό άσυλο κατα¬ 
κτήθηκε από το εργατικό, φοιτητικό 
και μαθητικό κίνημα με αιματηρούς 
αγώνες, όχι για τους νεοφιλελεύθε¬ 
ρους καθηγητές των πανεπιστημίων 
αλλά για να προστατεύονται οι προ¬ 
οδευτικές και επαναστατικές ιδέες του 
εργατικού κινήματος, για να προστα¬ 
τεύεται κάθε αγώνας από την αστυνο¬ 
μία, για να βρίσκουν άσυλο όλοι οι κυ¬ 
νηγημένοι και κατατρεγμένοι αυτής 
της καπιταλιστικής κοινωνίας. Το πα¬ 
νεπιστημιακό άσυλο υπάρχει πρωτί- 
στως για τους μετανάστες και τα πιο 
αδύναμα κομμάτια της κοινωνίας. 


Ο «διάλογος» και οι διαρροές 

Μέσα σ’ αυτό το κλίμα η κυβέρνη¬ 
ση φαίνεται ότι επιταχύνει τις διαδι¬ 
κασίες για την ψήφιση ενός νέου νό- 
μου-πλαίσιο για τα ΑΕΙ-ΤΕΙ, ίσως και 
μέσα στο Φεβρουάριο. Το πόσο γρή¬ 
γορα θα κατατεθεί στη βουλή εξαρτά- 
ται κυρίως από το πόσο γρήγορα θα 
ξεμπλέξει η κυβέρνηση από τα υπό¬ 
λοιπα ανοιχτά μέτωπα (συγκοινωνί¬ 
ες, γιατροί, μετανάστες, φαρμακοποι¬ 
οί κ.α.) και δευτερευόντως από το επί¬ 
πεδο συναίνεσης που θα επιτύχει με 
πρυτάνεις-καθηγητές. Από τις κυβερ¬ 
νητικές θέσεις αλλά και από τις «δι¬ 
αρροές» στα ΜΜΕ φαίνεται ξεκάθαρα 
πως προχωράμε προς την πλήρη κα¬ 
τάργηση του δημόσιου δωρεάν χαρα¬ 
κτήρα των ΑΕΙ-ΤΕΙ και τη μετατροπή 
τους σε σούπερ μάρκετ μεταλυκειακής 
κατάρτισης που θα πουλάνε προγράμ¬ 
ματα σπουδών και πιστωτικές μονά¬ 
δες. Σε ΑΕΙ και ΤΕΙ όπου οι φοιτητές 
θα πληρώνουν δίδακτρα και τα πτυ¬ 
χία τους δε θα έχουν καμία αξία και δε 
θα αντιστοιχούν σε κάποια επαγγελ¬ 
ματικά δικαιώματα. Σε ΑΕΙ και ΤΕΙ τα 
οποία με τις περίφημες συγχωνεύσεις 
θα μείνουν τα μισά, με δυσμενείς συ¬ 
νέπειες για τους φοιτητές αλλά και το 
διοικητικό και διδακτικό προσωπικό. 
Πακέτο μ’ αυτά πάει και η αγωνία τους 
για την κατάργηση του ασύλου, αφού 
- πέρα από τη σημασία του ασύλου ως 
προπύργιο των κοινωνικών αγώνων - 
ένα πανεπιστήμιο με τους όρους που 
προαναφέρθηκαν δεν μπορεί να συνυ¬ 
πάρξει ούτε στιγμή με το άσυλο. 

Το φοιτητικό κίνημα 

Είναι πικρή αλήθεια ότι το φοιτη¬ 
τικό κίνημα λόγω και της εξεταστι¬ 
κής, αλλά κυρίως λόγω της μετατόπι¬ 
σης προς τα δεξιά σημαντικών δυνά- 
μεών του (ΕΑΑΚ) δεν μπόρεσε να δώ¬ 
σει καμία ουσιαστική απάντηση στην 
άρση του ασύλου στη Νομική της 
Αθήνας. Με αυτό το δεδομένο τίθεται 
και ένα σημαντικό ζήτημα αν το φοι¬ 
τητικό κίνημα με αυτές τις δυνάμεις 
και αυτήν την ηγεσία μπορεί να αντε- 
πεξέλθει σε μια ευθεία σύγκρουση με 
την κυβέρνηση για τις αλλαγές σε 
ΑΕΙ-ΤΕΙ. Σίγουρα η απόπειρα ψήφι¬ 
σης ενός νέου νόμου για τα ΑΕΙ-ΤΕΙ 
θα δημιουργήσει έντονη κινητικότη¬ 
τα στους φοιτητές. Είναι όμως εύλο¬ 
γο το ερώτημα αν ένα αμιγώς φοιτη¬ 
τικό κίνημα μπορεί να ανατρέψει τις 
επερχόμενες αλλαγές. Το φοιτητι¬ 
κό κίνημα δεν πρέπει να βαδίσει με 
έναν τυφλοσούρτη απλά προερχόμε¬ 
νο από την αγωνιστική του παράδο¬ 
ση των παρελθόντων ετών, αλλά εί¬ 
ναι απαραίτητο να έχει ένα ξεκάθα¬ 


ρο σχέδιο για την ανάπτυξή του, τη 
δράση του και τον κοινό αγώνα με τα 
υπόλοιπα πληττόμενα κομμάτια της 
κοινωνίας. Αυτό δεν σημαίνει ότι δεν 
θα αναπτυχθεί το φοιτητικό κίνημα με 
τις κλασικές του δομές και μορφές πά¬ 
λης. Αυτό είναι απαραίτητη προϋπό¬ 
θεση, αλλά δεν μπορεί να είναι παρά 
μόνο η αρχή, αφού συγκεντρώνονται 
για πρώτη φορά τόσες πολλές προϋ¬ 
ποθέσεις για τη δημιουργία - με αιχ- 
μή-πυροδότη τους φοιτητές - ενός 
συνολικού μετώπου όλων των πλητ- 
τόμενων κομματιών της κοινωνίας, το 
οποίο θα συγκρουστεί με τη χούντα 
κυβέρνησης-τρόικας και το μνημόνιο 
διάρκειας. 

Όσον αφορά τα αιτήματα το φοι¬ 
τητικό κίνημα, εκτός από την απόσυρ¬ 
ση του νομοσχεδίου της Διαμαντο- 
πούλου και την αύξηση των δαπανών 
για την παιδεία, πρέπει να θέσει ως ζη¬ 
τήματα αιχμής της πάλης του: 

α) Διαγραφή του χρέους - να φύγει 
η χούντα τρόικας-μνημονίου 

β) Να φύγει η κυβέρνηση του μνη¬ 
μονίου, της φτώχειας και της ανεργίας 

Όσον αφορά τις δράσεις και τις 
μορφές πάλης το φοιτητικό κίνη¬ 
μα πρέπει να χρησιμοποιήσει όλα τα 
μέσα. Πρέπει να προχωρήσουμε σε 
καταλήψεις διάρκειας και κάθε είδους 


εξωστρεφείς δράσεις, ώστε το φοιτη¬ 
τικό κίνημα να γίνει ένα ζωντανό κέ¬ 
ντρο αγώνα για όλη την κοινωνία, 
αλλά και να δημιουργήσει το ίδιο κέ¬ 
ντρα αγώνα μέσα στις πόλεις, όπου 
θα καλεί όλα τα πληττόμενα κομμά¬ 
τια της κοινωνίας σε μια παρατετα- 
μένη εξέγερση ενάντια στη χούντα 
των ιμπεριαλιστών του ΔΝΤ και της 
ΕΕ και της κατοχικής κυβέρνησης του 
ΠΑΣΟΚ. 


Ως Σοσιαλιστική Σπουδαστική 
Πάλη (ΣΣΠ) κάνουμε ανοιχτό κάλε¬ 
σμα σε όλες τις παρατάξεις-σχήματα 
της αντικαπιταλιστικής αριστερός, 
στα αυτόνομα σχήματα και όλους 
τους φοιτητές που συμμερίζονται τις 
ίδιες αγωνίες να βάλουμε από κοινού 
και με όλες μας τις δυνάμεις αυτά τα 
πράγματα στους συλλόγους, στις γε¬ 
νικές συνελεύσεις και στα συντονιστι¬ 
κά των φοιτητικών συλλόγων. 


ΑΛΛΗΛΕΓΓΥΗ ΣΤΟΝ ΠΑΝΑΓΙΩΤΗ ΒΗΧΟ 

Σε νέα δίωξη εναντίον του Παναγιώτη Βήχου προχώρησε ο Εισαγ¬ 
γελέας Εφετών, με κατηγορίες που συνδέονται με τη σκευωρία που εξυ- 
φάνθηκε εναντίον του, μετά την καταγγελία του ίδιου και της Αθηνάς 
Βήχου για κυκλώματα σωματεμπορίας και καταναγκαστικής πορνείας 
στο νησί της Σαντορίνης το 1998, και τον μακρόχρονο δικαστικό μαρα¬ 
θώνιο που ακολούθησε. 

Μόνο οργή προκαλεί η νέα αυτή δίωξη, που έχει ως αποτέλεσμα τη 
σπίλωση της προσωπικότητάς του και την απαξίωση όσων καταγγέλ¬ 
λουν τα κυκλώματα του τράφικινγκ τα οποία μέχρι σήμερα δρουν είτε 
τελείως ανεξέλεγκτα, είτε με μικρές και σποραδικές ποινές από τα δι¬ 
καστήρια. Υπενθυμίζουμε ότι μεταξύ των καταγγελθέντων από τον ίδιο 
βρισκόταν αξιωματικός της αστυνομίας, ο οποίος αθωώθηκε όπως και 
όλοι οι αξιωματικοί της αστυνομίας που έχουν κατά καιρούς κατηγορη- 
θεί για εμπλοκή στο τράφικινγκ και πορισμό μέρους από τα τεράστια 
κέρδη που αυτό αποφέρει από την σεξουαλική εκμετάλλευση εις βάρος 
των γυναικών, συχνά και παιδιών, με αποτέλεσμα να διαιωνίζεται αυτή 
η κακούργηματική δραστηριότητα. 

Υπενθυμίζουμε επίσης ότι πολλές γυναικείες, φεμινιστικές και κοι¬ 
νωνικές οργανώσεις έχουν εκφράσει παντοειδώς την αλληλεγγύη τους 
εναντίον αυτής της δίωξης και έχουν σταθεί στο πλευρό του Παν. Βή¬ 
χου για όλο το διάστημα που αυτή εξελίσσεται. 

Οι πολίτες και οι φορείς που υπογράφουμε αυτή την διαμαρτυρία, 
ζητούμε την άμεση παύση κάθε δίωξης εις βάρος του Παναγιώτη Βήχου. 

Στείλτε υπογραφές συμπαράστασης εδώ: νί1ιοδραηοδ@γα1ιοο.§Γ 

ΕΡΓΑΖΟΜΕΝΟΙ 


ΕΠΙΤΡΟΠΗ ΑΝΕΡΓΟΝ ΒΕΟΑΑΟΝΙΚΗΣ 

Ενάντια στο κράτος και την εργοδοσία που μας μεταχειρίζονται σαν 
ανθρώπους τρίτης κατηγορίας, οι άνεργοι μαζί με τους εργαζόμενους 
προτάσσουμε τα μόνα μας όπλα, την αλληλεγγύη και την αυτοοργάνωση μας. 



Η δραματική αύξηση της 
ανεργίας, τα καθημερινά 
λουκέτα, η έλλειψη προ¬ 
στασίας των ανέργων από 
το κράτος, η αδιαφορία 
της συνδικαλιστικής γρα¬ 
φειοκρατίας, η προσπάθεια της κυβέρνησης 
να χρησιμοποιήσει τους άνεργους σαν πολιορ¬ 
κητικό κλοιό ενάντια σ’ όσους έχουν δουλειά 
- και κυρίως η διάθεση να παλέψουμε για τα 
αιτήματά μας, οδήγησαν στη δημιουργία της 
«Επιτροπής Ανέργων Θεσσαλονίκης». 

Θεωρώντας ότι οι άνεργοι αποτελούν ανα¬ 
πόσπαστο κομμάτι της εργατικής τάξης, η Επι¬ 
τροπή προγραμματίζει κινητοποιήσεις με βάση 
ένα πρόγραμμα άμεσης ανακούφισης των 
ανέργων: 

- Επίδομα ανεργίας 700 ευρώ χωρίς προϋποθέ¬ 
σεις για όλο το διάστημα ανεργίας και όχι μόνο 
για 12 μήνες. 

- Ο χρόνος της ανεργίας να υπολογίζεται στα 
συντάξιμα χρόνια. Κοινωνική ασφάλιση και ια¬ 
τροφαρμακευτική περίθαλψη για όλο το διά¬ 
στημα ανεργίας. 

- Δημόσιες επενδύσεις για τη δημιουργία θέσε¬ 
ων μόνιμης και σταθερής εργασίας. 

- Άμεσες μαζικές προσλήψεις σε υγεία, παιδεία, 
κοινωνικές υπηρεσίες. 

- Δωρεάν χρήση των Μέσων Μαζικής Μετα¬ 
φοράς με απλή επίδειξη της κάρτας ανεργίας. 

- Μείωση του ΦΠΑ σε βασικά είδη πρώτης 
ανάγκης, μείωση των τιμολογίων της ΔΕΗ και 
της ΕΥΑΘ. 

Μοιράζοντας χιλιάδες κείμενα στους 
ΟΑΕΔ, καλέσαμε στη Γενική Απεργία στις 15 
Δεκεμβρίου, τονίζοντας ότι πρέπει να δυνα¬ 
μώσει η πάλη ενάντια στα βάρβαρα μέτρα του 
μνημονίου, της κυβέρνησης, της Τρόικας. Το 
πανό της Επιτροπής στην απεργιακή διαδήλω¬ 
ση βρήκε θετική ανταπόκριση, αφού για πρώτη 
φορά άνεργοι συμμετείχαν οργανωμένα. 

Στις 22/12 έγινε παράσταση διαμαρτυρίας 
έξω από τα κεντρικά γραφεία του ΟΑΕΔ Κε¬ 
ντρικής Μακεδονίας, απαιτώντας την αύξη¬ 
ση του επιδόματος ανεργίας στα 700 ευρώ. Με 
κείμενο προς τους εργαζόμενους στον ΟΑΕΔ 
δηλώσαμε τη συμπαράστασή μας στα αιτή- 
ματά τους, που σχετίζονται και με την έλλει¬ 
ψη προσωπικού. Σε συνάντηση με τη διευθύ¬ 


ντρια, απαιτήσαμε η διοίκηση του ΟΑΕΔ να 
πάρει θέση υπέρ των αιτημάτων των ανέργων, 
να ζητήσει άμεσα προσλήψεις προσωπικού από 
την κυβέρνηση. 

Συμμετέχουμε ενεργά στις κινητοποιήσεις 
ενάντια στις παράλογες αυξήσεις της κυβέρ¬ 
νησης και του ΟΑΣΘ στις τιμές των εισιτη¬ 
ρίων. Σε παράσταση διαμαρτυρίας για το νέο 
χαράτσι στη διοίκηση του ΟΑΣΘ, κρεμάσαμε 
πανό από το κτήριο καλώντας σε αγώνα για 
να παρθούν πίσω οι αυξήσεις. Αντιπροσωπεία 
της επιτροπής συναντήθηκε με το διευθυντή 
του ΟΑΣΘ, απαιτώντας τη δωρεάν μετακίνηση 
των ανέργων στα λεωφορεία και εξηγώντας ότι 
δεν θα επιτρέψουν σε κανένα να στερήσει το 
δικαίωμα στη μετακίνηση. Αυτός απάντησε ότι 
«ο οργανισμός είχε προτείνει στην κυβέρνηση 
τη μείωση του εισιτηρίου για τους άνεργους 
αλλά το θέμα κόλλησε». Ξεκαθαρίσαμε ότι δεν 
θα ανεχτούμε επιβολή προστίμων και όλους 
τους εξευτελιστικούς ελέγχους και αν κάτι τέ¬ 
τοιο συμβεί θα προχωρήσουμε σε πιο δυναμι¬ 
κές κινητοποιήσεις. Η κινητοποίηση έληξε με 
την επιβίβαση μελών της επιτροπής σε λεωφο¬ 
ρείο, όπου μοιράστηκαν κείμενα και οι επιβά¬ 
τες δεν ακύρωσαν το εισιτήριο τους σε ένδει¬ 
ξη διαμαρτυρίας. 

Η Επιτροπή συμμετείχε και σε διαδήλω¬ 
ση στο γραφείο του υφυπουργού Μεταφορών 
Βούγια. Στη συνάντηση μαζί του, είπε ότι εξε¬ 
τάζει μαζί με τα υπουργεία Οικονομικών και 
Εργασίας τη μείωση κατά 50% του εισιτηρίου 
για τους άνεργους, με βάση όμως εισοδηματι¬ 
κά κριτήρια. Η επιτροπή ξεκαθάρισε ότι απαι¬ 
τεί ελεύθερη/δωρεάν μετακίνηση των ανέργων 
και δεν αποδέχεται τη «λογική» των εισοδημα¬ 
τικών κριτηρίων, που ανοίγει τον δρόμο ακόμα 
και για κόψιμο του ταμείου ανεργίας από χιλιά¬ 
δες άνεργους, που δεν θα καλύπτουν τα «κρι¬ 
τήρια». 

Η επιτροπή πραγματοποιεί συνελεύσεις 
κάθε δύο εβδομάδες στο Εργατικό Κέντρο 
Θεσσαλονίκης. Κάθε Παρασκευή 10 με 12 το 
πρωί, βρισκόμαστε στον 4ο όροφο (Ιο γρα¬ 
φείο) του Εργατικού Κέντρου, δίνοντας πλη¬ 
ροφορίες στους άνεργους για ζητήματα που 
τους απασχολούν. 

Για περισσότερες πληροφορίες: 

τηλ. 6975 735 800 

Β1ο§: €ρίΐΓορί-αηεΓ§οπ-ί]ΐ0.ρϊ)1ο§δ.§Γ 

Θεσσαλονίκη 

Η πάλη της Αντεπίθεσης στον 
κλάδο του επισιτισμού 

Λόγω της επίθεσης κυβέρνησης-τρόικας, καταστήματα του 
επισιτισμού που τηρούσαν σχετικά την εργατική νομοθεσία 
(μεγάλες εταιρίες όπως Οοοάγ’δ, ΑρρΙεΒεεδ, Ρΐζζα Ηιιί κα.) τεί¬ 
νουν να μετατραπούν σε κάτεργα (αλλαγές συμβάσεων, μείω¬ 
ση ωρών και μισθών κλπ.). Επίσης, λόγω των επιπτώσεων της 
κρίσης (μείωση της κατανάλωσης, ανεργία κλπ.), ο επισιτισμός, 
όπου άλλοτε πολλοί έβρισκαν δουλειά, γνωρίζει πλέον λουκέ¬ 
τα και συνεχείς απολύσεις. Όλα αυτά ενώ η γενικότερη επίθε¬ 
ση της κυβέρνησης αλλάζει άρδην τη συνείδηση των εργαζόμε¬ 
νων στον κλάδο, σπάζοντας τις όποιες αυταπάτες ότι «εμάς δεν 
μας πιάνει το ΔΝΤ γιατί ήδη βρισκόμαστε στον πάτο του βα¬ 
ρελιού». Έτσι έχουμε μια τάση των εργαζομένων, που συνεχώς 
μεγαλώνει και γενικεύεται, για συζήτηση των προβλημάτων 
τους, οργάνωση στο Σωματείο και διεκδίκηση αιτημάτων (δε¬ 
δουλευμένα που τους οφείλονται, μη αλλαγή συμβάσεων κα.). 

Η Αντεπίθεση είναι η μόνη παράταξη που δημιουργεί αγώ¬ 
νες στον κλάδο και προς το παρόν υπάρχουν σημαντικές επι¬ 
τυχίες, που παλιότερα θα ήταν αδιανόητες. Πέρα από τη νίκη 
στο εστιατόριο Βαικμιεί, σ’ ένα κατάστημα Οοοάγ’δ στη Θεσ¬ 
σαλονίκη οι εργαζόμενοι κατάφεραν να αποτρέψουν την αλ¬ 
λαγή των συμβάσεων και των όρων εργασίας, διατηρώντας το 
8ωρο-5νθήμερο και την πληρωμή των προσαυξήσεων για νυ¬ 
χτερινά, υπερωρίες και αργίες, που παράνομα ήθελε να τους 
περικόψει η εργοδοσία. Επίσης, με διήμερες κινητοποιήσεις και 
παραστάσεις διαμαρτυρίας καταφέραμε τέσσερις εργαζόμενοι 
σε κέντρο διασκέδασης να πάρουν τα περισσότερα από τα λε¬ 
φτά που τους χρωστούσε ο εργοδότης, παρόλο που αυτός χρη¬ 
σιμοποίησε μπράβο με όπλο για να μας εκφοβίσει. 

Το Σωματείο Επισιτισμού-Τουρισμού Θεσσαλονίκης 

Στις εκλογές του Σωματείου στις 13-15 Δεκέμβρη, η Αντε¬ 
πίθεση στον Επισιτισμό πήρε 46 ψήφους (31 το 2008) και δια¬ 
τήρησε τις 2 έδρες στο Δ.Σ. Η Ταξική Ενότητα (ΠΑΜΕ-ΚΚΕ) 
πήρε 210 ψήφους (110 το 2008) και 9 έδρες, όσες είχε ήδη. 

Στις εκλογές συνέβησαν πολλά τραγελαφικά. Καταρχάς 
προστέθηκε και τρίτη μέρα εκλογών, πράγμα ασυνήθιστο για 
το Σωματείο - και μάλιστα η 15η Δεκέμβρη που ήταν ημέρα 
απεργίας! Φυσικά, στην εκλογοαπολογιστική συνέλευση είχε 
εκλεγεί τριμελής εφορευτική επιτροπή αποτελούμενη μόνο από 
μέλη του ΠΑΜΕ... Πάνω από τις μισές από τις ψήφους της Τα¬ 
ξικής Ενότητας ήταν από φοιτητές που έχουν εγγράψει στο Σω¬ 
ματείο και δεν έχουν καμία σχέση με τον επισιτισμό, άλλο ένα 
τέταρτο ήταν από φοιτητές που μόνο περιστασιακά εργάζονται 
στον επισιτισμό. Εκλέχτηκαν 3 αντιπρόσωποι στην Ομοσπον¬ 
δία και 3 στο ΕΚΘ, όλοι από το ΠΑΜΕ. Αυτό έγινε γιατί η Τα¬ 
ξική Ενότητα επικαλέστηκε τον ν. 1264/82 (που σε άλλες περι¬ 
πτώσεις τον καταγγέλλει ως αντιδημοκρατικό νόμο του ΠΑ- 
ΣΟΚ), ο οποίος αφαιρεί τη δυνατότητα από τις μικρότερες πα¬ 
ρατάξεις να βγάζουν εκπροσώπους σε δευτεροβάθμια όργανα 
και συνέδρια. 

Έτσι, οι απατεωνίσκοι του ΠΑΜΕ μπορεί να εμφανίστηκαν 
συνεπείς «οικολόγοι», αφού έβαλαν και τα δέντρα να ψηφίσουν, 
αλλά δεν μπόρεσαν, παρά τη μεγάλη κινητοποίηση του μηχανι¬ 
σμού τους, να πετάξουν την Αντεπίθεση έξω από τη διοίκηση 
του Σωματείου. Πολιτικά δεν παίζουν κανένα ρόλο, ενώ η Αντε¬ 
πίθεση αρχίζει και παίζει ηγετικό ρόλο στον κλάδο και στο Σω¬ 
ματείο, δείχνοντας με την πολιτική της μια άλλη εικόνα για το 
πως αυτό πρέπει να λειτουργεί και να παλεύει. Το μόνο που κά¬ 
νουν οι εργοδοτικοί του ΠΑΜΕ και της Ταξικής Ενότητας είναι 
να προσπαθούν να υπονομεύσουν κάθε αγώνα που συμμετέχει 
ή δημιουργεί στον κλάδο η Αντεπίθεση, συνδιαλεγόμενοι συ¬ 
νεχώς με τις εργοδοσίες πίσω από τις πλάτες των εργαζομένων. 

Ως Αντεπίθεση παλεύουμε αφενός για την ανασυγκρότη¬ 
ση του Σωματείου στους χώρους δουλειάς, με εγγραφές όσο το 
δυνατόν περισσότερων εργαζομένων και τη δημιουργία επιτρο¬ 
πών και αγώνων - και αφετέρου για την ανασύνθεσή του, δηλα¬ 
δή για να ξεπεράσουμε και να νικήσουμε την πολιτική και πρα¬ 
κτική του ΠΑΜΕ, ώστε μια αντικαπιταλιστική πολιτική να πά¬ 
ρει τη θέση της ταξικής συνδιαλλαγής, της υπονόμευσης των 
αγώνων και του κοινοβουλευτικού κρετινισμού του. 

Αλλαγή φρουράς στο Λίβανο 

Η Χεζμπολάχ παίρνει τα ηνία 

ψ ^ Ρ- ^ 


Κ υβέρνηση στηριζόμενη από τη 
Χεζμπολάχ έχει πλέον ο Λίβα¬ 
νος μετά την κατάρρευση της κυ¬ 
βέρνησης εθνικής ενότητας, υπό 
την ηγεσία του φιλοδυτικού Σα- 
άντ Χαρίρι, και τους έξυπνους χειρισμούς της 
Χεζμπολάχ που κατόρθωσε να συγκεντρώσει τη 
στήριξη των 68 απαιτούμενων βουλευτών κάτω 
από την υποψηφιότητα του μετριοπαθούς επιχει¬ 
ρηματία Νατζίμπ Μικάτι. Οργισμένη η Δύση και 
πρώτα και κύρια οι ΗΠΑ παρακολουθούν την 
απομάκρυνση ενός ακόμα αραβικού καθεστώτος 
από την άμεση επιρροή τους και, ενώ προς το 
παρόν αρκούνται σε εμπρηστικές δηλώσεις, δεν 
υπάρχει αμφιβολία ότι ετοιμάζουν τις επόμενες 
κινήσεις τους με στόχο την «επαναφορά της τά¬ 
ξης πραγμάτων» στην προηγούμενη, συμφέρου- 
σα για τους ίδιους κατάσταση. 

Η κυβέρνησης εθνικής ενότητας είχε σχημα¬ 
τιστεί μετά τις εκλογές του Ιουνίου 2009, μετά 
την απόφαση της Χεζμπολάχ να συναινέσει σε 
μια κυβέρνηση υπό τον αμερικανόφιλο Σαάντ 
Χαρίρι προκειμένου να αρθεί το αδιέξοδο και 
να αποφευχθούν νέες συγκρούσεις και αιματο¬ 
χυσίες, ακόμα και ένας νέος εμφύλιος. Η ρήξη 
στους κόλπους της ξεκίνησε όταν έγινε σαφές 
ότι το Διεθνές Δικαστήριο του ΟΗΕ που διε- 
ξήγαγε τις έρευνες για τη δολοφονία του πρώ¬ 
ην πρωθυπουργού Ραφίκ Χαρίρι -πατέρα του μέ¬ 
χρι πρότινος πρωθυπουργού- επρόκειτο να επιρ- 
ρίψει ευθύνες σε μέλη της Χεζμπολάχ. Η εν λόγω 
δολοφονία που πραγματοποιήθηκε το Φεβρουά¬ 
ριο του 2005 και που γι’ αυτήν είχε αρχικά κατη- 
γορηθεί το συριακό καθεστώς, είχε προκαλέσει 
αλυσιδωτές αντιδράσεις με πρώτη την αποχώρη¬ 
ση των συριακών στρατευμάτων από τα εδάφη 
του Λιβάνου. Ακολούθησε η ισραηλινή επίθεση 
το καλοκαίρι του 2006, ο πόλεμος των 33 ημε¬ 
ρών και η ανάδειξη της Χεζμπολάχ σε πρωταγω¬ 
νιστή των πολιτικών εξελίξεων στη χώρα. 

Η Χεζμπολάχ έδωσε την ευκαιρία στο Χαρίρι 
να αποτρέψει το αδιέξοδο και τη διάλυση της κυ¬ 
βέρνησής του, αν δεν αναγνώριζε τη δικαιοδοσία 
του δικαστηρίου και απέρριπτε τα αποτελέσματα 
της έρευνάς του πριν καν ανακοινωθούν. Επρό- 
κειτο, βέβαια, για μια ενέργεια που ούτε ο ίδιος 
ο Χαρίρι ούτε οι αμερικάνοι εντολείς του υπήρχε 
περίπτωση να δεχτούν, πολύ περισσότερο όταν, 
καθόλου τυχαία, αυτό ακριβώς το πόρισμα εξυ¬ 
πηρετεί τις ατέρμονες -και άκαρπες- προσπά- 
θειές τους να μειώσουν το κύρος και την επιρ¬ 
ροή της Χεζμπολάχ και να την βγάλουν από την 
πολιτική σκηνή της χώρας. Μόνο που και αυτή 
τη φορά οι μηχανορραφίες και δολοπλοκίες τους 
γύρισαν μπούμερανγκ. Σε πρώτη φάση, η παραί¬ 
τηση 11 υπουργών (2 μελών της Χεζμπολάχ, 8 
συνεργατών της από το σιιτικό κόμμα «Αμάλ» 
και το «Πατριωτικό Κίνημα της Ελευθερίας» 
του μαρωνίτη χριστιανού πρώην στρατηγού Μι- 
σέλ Αούν, καθώς και ενός υπουργού διορισμέ¬ 
νου από τον πρόεδρο της χώρας), οδήγησε στην 
κατάρρευση της κυβέρνησης. Η διαμεσολαβη- 
τική πρωτοβουλία της Σαουδικής Αραβίας (που 
στηρίζει το Χαρίρι), της Συρίας (που στηρίζει τη 
Χεζμπολάχ), της Τουρκίας και του Κατάρ, στην 
οποία φέρεται να είχε συναινέσει και το Ιράν, 
και η οποία καλούσε από τη μια τη Χεζμπολάχ 
να μη χρησιμοποιήσει βία σε περίπτωση παρα¬ 
πομπής μελών της και, από την άλλη, το Χαρίρι 
να δεσμευτεί ότι δεν θα αξιοποιήσει πολιτικά μια 


τέτοια εξέλιξη, έπεσε, όπως ήταν αναμενόμενο, 
στο κενό. Στη συνέχεια, και ενώ ο Χαρίρι περί- 
μενε να πάρει εντολή για το σχηματισμό κυβέρ¬ 
νησης από τον πρόεδρο Σουλεϊμάν, η Χεζμπολάχ 
αιφνιδίασε τους πάντες προτείνοντας για πρω¬ 
θυπουργό όχι κάποιον προσκείμενο στην ίδια σι- 
ίτη πολιτικό (το σύνταγμα διανέμει τα αξιώμα¬ 
τα με βάση τις θρησκευτικές πεποιθήσεις, διατη¬ 
ρώντας θρησκευτικούς διαχωρισμούς και αντι¬ 
παλότητες) αλλά έναν σουνίτη, τον δισεκατομ- 
μυριούχο επιχειρηματία Μικάτι, επίσης προσκεί¬ 
μενο μέχρι πρότινος στο Χαρίρι και ο οποίος έχει 
διατελέσει υπουργός και πρωθυπουργός και θε¬ 
ωρείται όχι μόνο μετριοπαθής αλλά και φιλοδυ¬ 
τικός. Αυτή η υποψηφιότητα έλυσε τα χέρια των 
βουλευτών του Δρούζου ηγέτη Ουαλίντ Τζου- 
μπλάντ, που μέχρι πρόσφατα στήριζαν το Χαρί¬ 
ρι, και «έπεισε» 7 από αυτούς να δώσουν ψήφο 
εμπιστοσύνης στον κυβερνητικό σχηματισμό 
που πρότεινε η Χεζμπολάχ, εξασφαλίζοντάς της 
65 από τους 128 ψήφους της βουλής. 

Αυτοί που παρουσιάζονται τώρα αδιάλλα¬ 
κτοι, αντιδραστικοί και υπεύθυνοι της πόλωσης 
είναι ο Χαρίρι και οι δυτικοί και άραβες σύμμα¬ 
χοι και υποστηρικτές του, αφού αρνούνται τις 
εκκλήσεις του νέου πρωθυπουργού να συμμε¬ 
τέχουν σε μια νέα κυβέρνηση εθνικής ενότητας, 
όπου όμως πρωθυπουργός δεν θα είναι ο Χαρίρι 
αλλά ο Μικάτι. Διοργανώνουν διαδηλώσεις δια¬ 
μαρτυρίας των σουνιτών σε όλη τη χώρα κάνο¬ 
ντας λόγο για πραξικόπημα και προδοσία. Ταυ¬ 
τόχρονα, τόσο ο Ομπάμα όσο και η Κλίντον προ¬ 
ειδοποιούν σε όλους τους τόνους ότι θα υπάρ¬ 
ξουν επιπτώσεις στις διμερείς σχέσεις των δύο 
χωρών αν κυριαρχήσει μια κυβέρνηση ελεγχόμε¬ 
νη από τη Χεζμπολάχ. Αν και ο Μικάτι δεν έχει 
δώσει ακόμα δείγματα γραφής και αποφεύγει να 
διευκρινίσει ποια ακριβώς στάση θα κρατήσει σε 
σχέση με το Διεθνές Δικαστήριο (η Χεζμπολάχ 
έχει θέσει ως προϋπόθεση για την στήριξή του 
τον τερματισμό της χρηματοδότησης του δικα¬ 
στηρίου και την ανάκληση των δικαστικών που 
συμμετέχουν στις διαδικασίες του), το μόνο σί¬ 
γουρο είναι ότι οι πιέσεις που θα ασκηθούν από 
τη Δύση και ιδίως την Ουάσιγκτον για την ανα¬ 
τροπή της κατάστασης που έχει διαμορφωθεί θα 
είναι ισχυρότατες. Πολύ περισσότερο τώρα που 
το ένα μετά το άλλο τα αράβικα φιλοδυτικά κα¬ 
θεστώτα ανατρέπονται από το τσουνάμι των λα¬ 
ϊκών εξεγέρσεων, πράγμα που απειλεί να ανα¬ 
τρέψει όλους τους σχεδιασμούς των ιμπεριαλι¬ 
στών στην ευρύτερη περιοχή. 



στον κόσμο... 


ΛΑΤΙΝΙΚΗ ΑΜΕΡΙΚΗ 

Κινητοποιήσεις ενάντια στις αυξήσεις των τιμών εξα¬ 
πλώνονται στη Λατινική Αμερική. Στην πόλη Πούντα 
Αρένας, στη νότιο Χιλή, τον Ιανουάριο τοπικές οργανώ¬ 
σεις και συνδικάτα οργάνωσαν τρεις τουλάχιστον δια¬ 
δηλώσεις ενάντια στην αύξηση κατά 17% της τιμής του 
φυσικού αερίου (που αντιστοιχεί σε μείωση 25% στο ει¬ 
σόδημα), προκειμένου να εναρμονιστεί με τις τιμές που 
ισχύουν στην υπόλοιπη χώρα. Στις 13/1, δύο διαδηλώ- 
τριες δολοφονήθηκαν και μία ακόμα τραυματίστηκε σο¬ 
βαρά, από περιπολικό που έπεσε πάνω στο οδόφραγμα 
στο οποίο βρίσκονταν με αποτέλεσμα να τις ρίξει λιπό¬ 
θυμες μέσα στη φωτιά. 

Την ίδια μέρα, στην πρωτεύουσα της Βραζιλίας περί¬ 
που 1.000 εργαζόμενοι και φοιτητές συμμετείχαν στην 
τρίτη κατά σειρά διαδήλωση ενάντια στην αύξηση της 
τιμής των εισιτηρίων των μέσων μαζικής μεταφοράς, 
που κάλεσε το ΜΡΕ (Κίνημα για την Ελεύθερη Μετα¬ 
κίνηση). Δέχτηκαν επίθεση από τα ΜΑΤ και τη στρα¬ 
τιωτική αστυνομία, που διέλυσαν το μεγαλύτερο μέρος 
της πορείας προσάγοντας 30 διαδηλωτές. Οι διαδηλώ¬ 
σεις συνεχίζονται σε εβδομαδιαία βάση ενώ η συμμετο¬ 
χή στις 20/1 έφτασε στις 4.000. 

ΙΣΠΑΝΙΑ 

Η πολιτοφυλακή και η αστυνομία συνέλαβαν τον 
Ιανουάριο δέκα τουλάχιστον αγωνιστές του αυτονομι- 
στικού βάσκικου κινήματος (στα πλαίσια του «πολέμου 
κατά της τρομοκρατίας»), σε μια επιχείρηση που εκτυλί- 
χθηκε στο μεγαλύτερο μέρος της στην πόλη Ναβάρα, με 
εισβολές μπάτσων σε σπίτια, γραφεία και στέκια. Όλοι οι 
συλληφθέντες κρατούνται στην απομόνωση με την κα¬ 
τηγορία ότι είναι ιδρυτικά μέλη της παράνομης βάσκι- 
κης οργάνωσης ΕΕίη ή επειδή έχουν σχέση με το αντι¬ 
φασιστικό δίκτυο αριΐΓΐια.θΓ§. Τις επόμενες μέρες, σαν 
απάντηση στο όργιο καταστολής, πραγματοποιήθηκαν 
πορείες αλληλεγγύης, με τη μεγαλύτερη στις 22/1 με 
πάνω από 10.000 διαδηλωτές. Τέσσερις συλληφθέντες 
απελευθερώθηκαν, ενώ δύο έχουν ήδη καταδικαστεί. Οι 
συλλήψεις έγιναν δύο μέρες μετά τη συμφωνία ενότητας 
που υπογράφηκε από τις μεγαλύτερες αριστερές πολιτι¬ 
κές δυνάμεις της Χώρας των Βάσκων (ΕζΕ^γ ΑΒεΓίζ&Ιεα, 
ΕιαδΕο ΑΙΕ&Γΐ&δΐιηα και ΕζΕεΓ Β&ίιια) και αφού είχε προ- 
ηγηθεί μεγαλειώδης πορεία στο Μπιλμπάο για τους πο¬ 
λιτικούς κρατούμενους και ανακήρυξη μόνιμης εκεχειρί¬ 
ας από την ΕΤΑ. 

ΣΡΙ ΛΑΝΚΑ 

Ο Γενικός Γραμματέας του ΝδδΡ (τμήμα της Ενι¬ 
αίας Γραμματείας της 4ης Διεθνούς στη Σρι Λάνκα) 
νίεΕΓαιηαΒαΗιι ΚαηαηαΓαΐηε (Μπαχού) δέχθηκε επίθε¬ 
ση στις 7/12 σε αεροδρόμιο της Σρι Λάνκα από αστυ¬ 
νομικούς της ασφάλειας του αεροδρομίου. Δεκάδες έν¬ 
στολοι επιτέθηκαν απρόκλητα στον ίδιο και σε δεκάδες 
μέλη του ΝδδΡ που τον περίμεναν, τραυματίζοντας συ- 
ναγωνιστές/-νίστριες και ουρλιάζοντας ότι ο Μπαχού εί¬ 
ναι «προδότης που θέλει να διαιρέσει τη χώρα». Όπως 
έγινε γνωστό, είχαν εντολή από τον πρόεδρο Ραγιαπάκ- 
σα, που θεώρησε ότι ο Μπαχού και ο Ιαγπνναπίεηα (πρόε¬ 
δρος του μεγαλύτερου αντιπολιτευόμενου κόμματος) εί¬ 
ναι υπεύθυνοι για τις διαμαρτυρίες των εξόριστων Τα- 
μίλ στο Λονδίνο. 

Ο Μπαχού επέστρεφε από την Βρετανία, όπου είχε 
απευθύνει χαιρετισμό σε δημόσιες συγκεντρώσεις αφιε¬ 
ρωμένες στη μέρα μνήμης των Ταμίλ, στις οποίες παρευ- 
ρέθηκαν δεκάδες χιλιάδες εξόριστοι Ταμίλ που υποστη¬ 
ρίζουν την επαναστατική οργάνωση Τίγρεις των Ταμίλ 
(επιζητεί την εθνική αυτοδιάθεση των Ταμίλ, στο βόρειο 
μέρος της Σρι Λάνκα). Ο Μπαχού μίλησε και σε εκδήλω¬ 
ση στο βρετανικό Κοινοβούλιο, αφιερωμένη στο ίδιο ζή¬ 
τημα. 

Μπαρουταποθήκη συμφερόντων 
η Ανατολική Μεσόγειος 

■ Σωφρόνης Παπαδόπουλος 



Η πιθανή ύπαρξη με¬ 
γάλων κοιτασμάτων 
πετρελαίου και κυ¬ 
ρίως φυσικού αερί¬ 
ου στη θαλάσσια πε¬ 
ριοχή της Ανατολικής Μεσογείου, 
ήρθε να προσθέσει νέα τεράστια πο¬ 
σότητα εύφλεκτης ύλης στην πολύπα¬ 
θη Μέση Ανατολή και όχι μόνο. Όταν 
μάλιστα απ’ αυτά τα κοιτάσματα «Τα- 
μάρ» και «Λεβιάθαν» τα ανακτήσι- 
μα αποθέματα του δεύτερου και με¬ 
γαλύτερου, όπως ανακοίνωσε η ισρα- 
ηλο-αμερικανικών συμφερόντων πο¬ 
λυεθνική Νομπλ Ένερτζι (έχει αναλά- 
βει τις έρευνες για λογαριασμό του Ισ¬ 
ραήλ), είναι της τάξης των 500 δισ. κυ¬ 
βικών μέτρων φυσικού αερίου (ποσό¬ 
τητα ικανή να καλύψει τις ενεργειακές 
ανάγκες του Ισραήλ και ταυτόχρονα 
να το καταστήσει σημαντική εξαγωγι- 
κή δύναμη) - τότε προφανώς πρόκειται 
να παιχτούν τεράστια οικονομικά συμ¬ 
φέροντα. Όταν δε αυτά τα κοιτάσμα¬ 
τα έσπευσε το Ισραήλ να τα περιλάβει 
στη δική του Αποκλειστική Οικονομι¬ 
κή Ζώνη (ΑΟΖ) 1 όπως το ίδιο την όρι¬ 
σε, αλλάζοντας άρδην το γεωπολιτι¬ 
κό τοπίο και το στάτους κβο στην πε¬ 
ριοχή, τότε αυτά τα αποθέματα βάζουν 
πραγματικό μπουρλότο στη Μ. Ανατο¬ 
λή και όχι μόνο. 

Την ισραηλινή ΑΟΖ αναγνώρισε 
στις 17 Δεκεμβρίου η Κύπρος, όπως 
και την κυπριακή ΑΟΖ είχε αναγνωρί¬ 
σει προηγούμενα το Ισραήλ. Όμως κα¬ 
μία από τις δυο παραπάνω ΑΟΖ δεν 
αναγνώρισε η Τουρκία, με το πρόσχη¬ 
μα ότι αγνοήθηκε το τουρκοκυπριακό 
κράτος, πράγμα που φυσικά περιπλέ¬ 
κει την κατάσταση και την μετατρέπει 
σε μπαρουταποθήκη. Εκτός όμως από 
την Τουρκία, στην περιοχή βρίσκονται 
και άλλες δυνάμεις η Συρία, ο Λίβανος 
ακόμη και η Αίγυπτος, που έχουν δι¬ 
εκδικήσεις και συμφέροντα, τα οποία 
όμως μέχρι στιγμής αγνοούνται πλή¬ 
ρως από το Ισραήλ και τους συμμά¬ 
χους του. Αυτές οι χώρες μπορεί μέχρι 
τώρα να μην έχουν εκδηλώσει πλήρως 
την αντίθεσή τους στα σχέδια απο¬ 
κλειστικής εκμετάλλευσης των πιθα¬ 
νών κοιτασμάτων από το Ισραήλ, αλλά 
είναι βέβαιο ότι πολύ σύντομα -και με 
τη βοήθεια της Τουρκίας- θα το πρά- 
ξουν. Αυτό δεν φαίνεται να αργεί, μια 
που αυτή την περίοδο βρίσκονται σε 
συζητήσεις και διαπραγματεύσεις για 
την χάραξη δικών τους ΑΟΖ. 

Η Τουρκία βρίσκεται σε συζήσεις με 
την Αίγυπτο για την χάραξη των ΑΟΖ. 
Είναι ένα πολύ κρίσιμο σημείο, γιατί η 
έκβαση αυτών των συζητήσεων θα κα¬ 
θορίσει ένα μεγάλο μέρος του συσχε¬ 
τισμού δύναμης στην περιοχή. Το άλλο 
κρίσιμο σημείο είναι οι σχέσεις Τουρ- 
κίας-Ελλάδας ή και ο καθορισμός της 
ελληνικής ΑΟΖ, αν ποτέ καθορίσουν 


τέτοια ζώνη η ελληνική αστική τάξη 
και τα πολιτικά της επιτελεία. 

Ως γνωστόν, οι σχέσεις Τουρκίας- 
Ισραήλ όχι μόνο δεν είναι καθόλου κα¬ 
λές τα τελευταία χρόνια αλλά και χει¬ 
ροτερεύουν διαρκώς. Αυτές οι κακές 
σχέσεις ήρθαν να επιβαρυνθούν ακόμη 
περισσότερο από την προσπάθεια του 
Ισραήλ να παραμερίσει την Τουρκία 
είτε από την εκμετάλλευση των κοι¬ 
τασμάτων είτε από τη μεταφορά τους 
μέσω της Τουρκίας. Για να υλοποιήσει 
αυτή την πολιτική, το Ισραήλ προχώ¬ 
ρησε σε συμφωνία με την Κύπρο και 
την Ελλάδα, ώστε να έχει συμμάχους 
και διόδους εξαγωγών όταν θα αρχίσει 
η εκμετάλλευση των κοιτασμάτων, που 
υπολογίζεται στο 2015. 

Αυτός είναι και ο βασικός λόγος 
του ξαφνικού «έρωτα» του Παπανδρέ- 
ου με την πιο αντιδραστική κυβέρνηση 
του Ισραήλ, με τους χασάπηδες Νετα- 
νιάχου και Λίμπερμαν. Μια συμμαχία 
όπου συμμετέχει και η Κύπρος, που χα¬ 
ρακτηρίζεται από τον πιο χυδαίο αμο¬ 
ραλισμό, μια που άμεσο και κύριο θύμα 
της είναι ο παλαιστινιακός λαός. Πέρα 
όμως απ’ αυτό, είναι βέβαιο ότι θα ρίξει 
όλη την περιοχή σε μια νέα κρίση και 
σε ανταγωνισμούς ντόπιους και ιμπε¬ 
ριαλιστικούς χωρίς προηγούμενο. 

Παρότι ο Παπανδρέου και η κυβέρ¬ 
νησή του γνωρίζουν πολύ καλά τι δια- 
κυβεύεται, έκαναν ακόμη ένα βήμα πα¬ 
ραπάνω προτείνοντας τη δημιουργία 
κοινού υπουργικού συμβουλίου συ¬ 
νεργασίας μεταξύ Ελλάδας και Ισρα¬ 
ήλ! Βέβαια, αυτές οι επιλογές δεν είναι 
μόνο του Παπανδρέου και της παρέας 
του, αλλά και της άρχουσας τάξης που 
τον στηρίζει με νύχια και με δόντια και 
ενδεχόμενα των ιμπεριαλιστών ή κά¬ 
ποιων μερίδων τους. Όλοι οι μεγαλο- 
εκδότες/καναλάρχες και οι παπαγάλοι 
τους, όλοι οι «πατριώτες» που μέχρι 
χθες κατηγορούσαν τον Παπανδρέου 
για «εθνική μειοδοσία» λόγω μνημονί¬ 
ου, τώρα συντάχθηκαν μαζί του. Από 
κοντά και ο λαλίστατος Γ. Καρατζαφέ- 
ρης, που έσπευσε να δηλώσει: «Στην 
κομβική αυτή στιγμή, εξυπηρετεί τα 
εθνικά μας συμφέροντα η συμφωνία 
με το Ισραήλ για την ΑΟΖ. Πρέπει να 
δράσουμε άμεσα και αποφασιστικά για 
να εκμεταλλευτούμε την κόντρα και 
την αντιπαλότητα μεταξύ Τουρκίας- 
Ισραήλ». 

Αυτοί οι χυδαίοι οικονομικοί και 
πολιτικοί υπολογισμοί, που σε κάθε πε¬ 
ρίπτωση ανήκουν πλήρως στην αστική 
ηθική και στην εξυπηρέτηση των λε¬ 
γάμενων εθνικών συμφερόντων, μπο¬ 
ρούν να αποδειχτούν τραγικοί για τα 
συμφέροντα των λαών της περιοχής, 
όπως και τα τεράστια κοιτάσματα πε¬ 
τρελαίου και φυσικού αερίου ολόκλη¬ 
ρης της Μ. Ανατολής οφέλησαν μονά¬ 
χα τις πολυεθνικές, τους ιμπεριαλιστές 


και τους υπη¬ 
ρέτες τους, ενώ 
στους λαούς έφε¬ 
ραν δεινά, κατα¬ 
στροφές, πείνα 
και πολέμους. 

Γελιέται 
όποιος νομίζει 
ότι η «χρυσή» 
συμφωνία, όπως 
την ονόμασαν τα 
ΜΜΕ, θα περ¬ 
πατήσει χωρίς 
εμπόδια ή ότι ο 
«κομμουνιστής» 

Χριστόφιας θα 
λύσει το πρόβλη¬ 
μα της Κύπρου 
ευνοϊκά για την 
ελληνοκυπρια¬ 
κή πλευράς συμ¬ 
μαχώντας πλή¬ 
ρως με το Ισρα¬ 
ήλ. Ήδη η Τουρ¬ 
κία έχει προειδοποιήσει ότι δεν μπο¬ 
ρεί να γίνει εξόρυξη και δεν σκοπεύ¬ 
ει να μείνει απαθής, αν δεν υπάρξει ευ¬ 
ρύτερη συμφωνία (αφού τα κοιτάσμα¬ 
τα αφορούν και την τουρκοκυπριακή 
πλευρά) ή αν αγνοηθούν τα συμφέρο¬ 
ντα των παλαιστινιών. Τέλος, η Τουρ¬ 
κία αρνείται στην Ελλάδα να καθορί¬ 
σει τη δική της ΑΟΖ, γιατί κάτι τέτοιο 
θα την απέκλειε σχεδόν τελείως -λόγω 
Καστελόριζου 2 - από την επίμαχη περι¬ 
οχή. Θα αποδειχτεί τραγικό λάθος αν η 
ελληνική αστική τάξη, όπως και η κυ¬ 
πριακή, θεωρήσουν ότι η Τουρκία θα 
«φοβηθεί» από την στρατηγική συμ¬ 
μαχία με το Ισραήλ. Η τούρκικη αστι¬ 
κή τάξη δεν σκοπεύει καθόλου να μεί¬ 
νει έξω από το μεγάλο φαγοπότι, ειδι¬ 
κά σε μια περίοδο όπου θέλει να παίξει 
-και παίζει- το ρόλο μια περιφερειακής 
δύναμης. Αλλά δεν είναι μόνο η Τουρ¬ 
κία, είναι και οι άλλες χώρες (Συρία, 
Λίβανος, Αίγυπτος) που θέλουν μερί¬ 
διο από την πίτα. Οι τελευταίες εξε¬ 
λίξεις στην περιοχή ανακατεύουν και 
πάλι την τράπουλα των συσχετισμών 
δύναμης και των ενδεχόμενων συμ- 
μαχιών. Η νέα κυβέρνηση στο Λίβανο, 
που είναι ουσιαστικά κυβέρνηση της 
Χεζμπολάχ, είναι κατά πάσα πιθανότη¬ 
τα αρνητικός παράγοντας για τον άξο¬ 
να Ισραήλ-Κύπρου-Ελλάδας. Ευνοϊ¬ 
κές επιπτώσεις φαίνεται λίγο-πολύ να 
έχουν για τους σχεδιασμούς της Τουρ¬ 
κίας και τα γεγονότα της Αιγύπτου, 
πράγμα που εξηγεί σε μεγάλο βαθμό 
και την ανοιχτή θέση του Ερντογάν 
κατά του Μουμπάρακ. 

Η επίσκεψη της Μέρκελ στην Κύ¬ 
προ (η πρώτη επίσκεψη καγκελάρι¬ 
ου της Γερμανίας) ασφαλώς σχετίζε¬ 
ται με τα πιθανά κοιτάσματα στην πε¬ 
ριοχή και όχι μόνο αυτά της ισραηλινής 
ΑΟΖ. Αυτή ακριβώς η επίσκεψη δεί¬ 


χνει ότι το παιχνίδι του ανταγωνισμού 
ανάμεσα στις ιμπεριαλιστικές δυνάμεις 
έχει αρχίσει, πράγμα που σημαίνει ότι 
νέα μεγάλα δεινά αναμένουν ολόκλη¬ 
ρη την περιοχή. 

Υποσημειώσεις 

1 Η βελτίωση των τεχνικών εζόρυζης 
έκανε οικονομικά σνμφέρονσα την εκ¬ 
μετάλλευση των υποθαλάσσιων κοιτα¬ 
σμάτων και μάλιστα σε σημαντικό βά¬ 
θος (πχ. ο «Λεβιάθαν» υπολογίζεται ότι 
βρίσκεται σε βάθος 5.000 μέτρων). Επει¬ 
δή τα θαλάσσια αποθέματα δεν χωρίζο¬ 
νται με σύνορα, εφευρέθηκαν οι Απο¬ 
κλειστικές Οικονομικές Ζώνες για την 
εκμετάλλευσή τους. Οι ΑΟΖ καθιερώ¬ 
θηκαν το 1982 με τη Σύμβαση για το Δί¬ 
καιο της Θάλασσας, που άλλαζε το μέ¬ 
χρι τότε υφιστάμενο παγκόσμιο δίκαιο. 

2 Αυτό το μικρό νησάκι (μόλις 8,9 τ. χλμ. 
έκταση και με 430 κατοίκους), που απέ¬ 
χει μονάχα 1,2 ναυτικά μιλιά από την 
Τουρκία αλλά 79 ν.μ. από το κοντινότε¬ 
ρο ελληνικό νησί, τη Ρόδο, είναι το νέο 
σημείο σύγκρουσης μεταζύ Ελλάδας- 
Τουρκίας. Γιατί αν η Ελλάδα καθόρι¬ 
ζε ΑΟΖ παίρνοντας υπόψη αυτό το νη¬ 
σάκι, τότε αυτή θα εφάπτονταν με την 
κυπριακή και την αιγυπτιακή - και αυ¬ 
τές με τη σειρά τους με την ισραηλινή, 
πράγμα που ουσιαστικά θα απέκλειε 
την Τουρκία απ' όλη τη ΝΑ Μεσόγειο. 
Η Τουρκία φυσικά απορρίπτει οποιαδή¬ 
ποτε τέτοια ιδέα και πρόθεση, γι' αυτό 
άλλωστε αρνείται ότι το Καστελόρι¬ 
ζο μπορεί να καθορίσει οτιδήποτε ή να 
ληφθεί υπόψη σε οποιαδήποτε χάραζη 
ακόμη και υφαλοκρηπίδας. 

Αλβανία 

Κορύφωση της πολιτικής 
κρίσης με εισβολή στη Βούλη 



Η πολιτική κρίση 
στην Αλβανία 
(ένα μόνιμο άλ¬ 
λωστε χαρακτη¬ 
ριστικό της τε¬ 
λευταίας 20ετίας) είναι στα ύψη 
ήδη από τις εκλογές της 28 ης Ιου¬ 
νίου 2009. Το Δημοκρατικό Κόμ¬ 
μα του Σαλί Μπερίσα, το οποίο σε 
συμμαχία με διάφορα μικρά κόμ¬ 
ματα κέρδισε τις 75 από τις 140 
έδρες του αλβανικού κοινοβου¬ 
λίου, κατηγορήθηκε τότε από το 
Σοσιαλιστικό Κόμμα για νοθεία. 
Το Σ.Κ. ζήτησε νέα καταμέτρηση 
των ψήφων και στην άρνηση του 
Δ.Κ. απάντησε με μποϊκοτάρισμα 
του κοινοβουλίου για 9 μήνες, δι¬ 
αδηλώσεις, ακόμα και μια συμβο¬ 
λική απεργία πείνας βουλευτών. 

Κάτω από τις συνέπειες της οι¬ 
κονομικής κρίσης και της διαφθο¬ 
ράς του καθεστώτος η πολιτική 
κρίση κορυφώθηκε ύστερα από τη 
μετάδοση ενός βίντεο όπου εμφα¬ 
νίζεται ο αντιπρόεδρος της κυβέρ¬ 
νησης και υπουργός Οικονομίας 
και Ενέργειας Ιλίρ Μέτα να απαι¬ 
τεί από τον πρώην υπουργό Ενέρ¬ 
γειας Ντριτάν Πρίφτι την παρα¬ 
χώρηση χωρίς διαγωνισμό σε συ¬ 
γκεκριμένη εταιρεία μιας άδειας 
υδροηλεκτρικού σταθμού με 
αντάλλαγμα - μίζα 700.000 ευρώ 
που προσφέρει η εταιρεία. Μετά 
την αποκάλυψη του σκανδάλου 
ο Μέτα παραιτήθηκε και το Σο¬ 
σιαλιστικό Κόμμα ζήτησε την πα¬ 
ραίτηση της κυβέρνησης και προ¬ 
χώρησε στην οργάνωση μιας πα¬ 
νεθνικής διαδήλωσης στα Τίρα¬ 
να στις 21 Ιανουάριου. Στο κάλε¬ 
σμα ανταποκρίθηκαν πάνω από 
20.000 Αλβανοί και η διαδήλω¬ 
ση μετατράπηκε σε μια γενικευμέ- 
νη σύγκρουση στο κέντρο των Τι- 
ράνων, με μερίδα του κόσμου να 
εισβάλλει στο κτήριο της Βουλής 
και να δέχεται πυροβολισμούς εξ 
επαφής από την αστυνομία. Ενώ 
το σταλινικό καθεστώς στην Αλ¬ 
βανία έπεσε χωρίς να ανοίξει ρου¬ 
θούνι, έφτασε μόνο μια διαδήλω¬ 
ση ενάντια στην αμερικανόδου- 
λη, κοινοβουλευτική χούντα του 
Μπερίσα, που είναι βουτηγμένη 
στη σήψη και τη διαφθορά, για 
να θρηνήσει η αλβανική εργατική 
τάξη 3 νεκρούς και πάνω από 100 
τραυματίες. 

Η τρομοκρατία που ακολού¬ 
θησε τη διαδήλωση ήταν πρωτο¬ 
φανής για τα χρονικά της χώρας. 
Πάνω από 150 άνθρωποι συνελή- 
φθησαν ύστερα από εφόδους της 
ασφάλειας σε σπίτια και σε δημό¬ 
σιους χώρους, βασανίστηκαν βά¬ 


ναυσα και τους απαγορεύτηκε 
κάθε επικοινωνία με συγγενείς και 
δικηγόρους. Ο Μπερίσα έσπευσε 
να αποκαλέσει τους διαδηλωτές 
αλήτες, εγκληματίες και τρομο¬ 
κράτες, συνεχάρη την αστυνομία 
για τη σωστή διαχείριση της κα¬ 
τάστασης και δήλωσε πως όποιοι 
ξανατολμήσουν να «προσβάλουν 
τα ιερά σύμβολα της δημοκρατί¬ 
ας θα έχουν την ίδια τύχη». Κα¬ 
τηγόρησε την αντιπολίτευση για 
προσπάθεια πραξικοπήματος και 
βγήκε στην αντεπίθεση καλώντας 
τους οπαδούς του σε μια «διαδή¬ 
λωση ενάντια στη βία» (!!) για τις 
27 Γενάρη, κάτι το οποίο με την 
άμεση επέμβαση των Αμερικανών 
και των Ευρωπαίων απέσυρε γρή¬ 
γορα. Την ίδια στιγμή κατηγόρη¬ 
σε τη Γενική ΕισαγγελέαΊνα Ράμα 
ότι υποστηρίζει την αντιπολίτευ¬ 
ση, μιας και διέταξε εισαγγελική 
εξέταση για 7 μέλη της χωροφυ¬ 
λακής για χρήση όπλων στη διάρ¬ 
κεια της διαδήλωσης. Η αντιπο¬ 
λίτευση αρνήθηκε τις κατηγορί¬ 
ες και οι κηδείες των νεκρών με¬ 
τατράπηκαν σε περαιτέρω αντικυ- 
βερνητικές διαδηλώσεις. 

Με φόντο τη φτώχεια και την 
απόλυτη εξαθλίωση του αλβανι¬ 
κού πληθυσμού, στο παρασκή¬ 
νιο δίνεται μια λυσσαλέα μάχη για 
την εξουσία και επί της ουσίας για 
τη νομή της μερίδας του λέοντος 
από το πλήρες ξεπούλημα κάθε 
κοινωνικού και φυσικού πλού¬ 
του στους καρχαρίες των πολυε¬ 
θνικών κεφαλαίων που κυριολε¬ 
κτικά οργιάζουν στη χώρα. Οι με¬ 
ταμορφωμένοι πρώην σταλινικοί 
πολιτικοί και των δύο κομμάτων 
που εναλλάσσονται στην εξουσία 
τα τελευταία είκοσι χρόνια έχουν 
επιβάλει μεσαιωνικές σχέσεις ερ¬ 
γασίας και απάνθρωπες συνθήκες 
διαβίωσης στις λαϊκές μάζες της 


χώρας. Η ενέργεια, οι μεταφορές, 
η εκμετάλλευση των κοιτασμά¬ 
των πετρελαίου, κ.α., έχουν παρα¬ 
δοθεί πλήρως στο ξένο κεφάλαιο 
χωρίς το κράτος να ασκεί τον πα¬ 
ραμικρό έλεγχο. 

Η καθημερινή επιβίωση των 
μαζών έχει φτάσει στα όριά της. 
Οι αυξήσεις στα βασικά είδη δια¬ 
τροφής όπως τα οπωροκηπευτικά 
φτάνουν έως και το 50% συγκρι¬ 
τικά με πέρσι, ενώ η πραγματι¬ 
κή ανεργία ξεπερνάει το 40% του 
πληθυσμού. 

Η πλήρης αυτονόμηση από την 
αλβανική κοινωνία των πολιτικών, 
κομματικών και κρατικών μηχα¬ 
νισμών, που δεν διστάζουν πλέον 
να κλέβουν ανοιχτά δημόσιο χρή¬ 
μα, σε συνδυασμό με την αδυνα¬ 
μία επιβίωσης της μεγάλης πλειο- 
ψηφίας του αλβανικού λαού έχουν 
δημιουργήσει μια εκρηκτική κατά¬ 
σταση την οποία προσπαθεί να εκ¬ 
μεταλλευτεί πολιτικά το Σ.Κ. Το 
κόμμα αυτό φυσικά είναι συνυ- 
πεύθυνο για αυτή την κατάστα¬ 
ση και το πρόγραμμά του δεν δι¬ 
αφέρει στο παραμικρό από τη νε¬ 
οφιλελεύθερη πολιτική που εφαρ¬ 
μόζει ο Μπερίσα. Η αλβανική ερ¬ 
γατική τάξη ξανασυνειδητοποιεί 
μέσα από την πικρή εμπειρία της 
την ανάγκη της ταξικής της ορ¬ 
γάνωσης. Η ανάγκη της πολιτικής 
και ιδεολογικής ριζοσπαστικοποί- 
ησής της είναι επιτακτική για την 
ανασυγκρότηση και την αυτονο¬ 
μία της από τα αστικά κόμματα και 
την εθνικιστική αντίδραση. 


ΗΠΑ-Κίνα: Εκμεταλλεύονται τον 
πλανήτη, απειλούν με καταστροφή 

> συνέχεια από την σελίδα 16 

δηλαδή σε ζητήματα εσωτερικής σταθερότητας 
του καθεστώτος, οφείλεται στο ότι οι κινέζι¬ 
κες ελίτ γνωρίζουν την ανισοροπία του πολιτι¬ 
κοκοινωνικού οικοδομήματος τους. Καταρχάς 
το τίμημα της αλματώδους ανάπτυξης είναι 
μια τεράστια κοινωνική ανισότητα. Το πλου¬ 
σιότερο 1,4% του πληθυσμού κατέχει το 31% 
των περιουσιακών στοιχείων, ενώ το φτωχότε¬ 
ρο 44% -αγρότες που συρρέουν στις πόλεις και 
εργάζονται σε άθλιες συνθήκες- κατέχει μόλις 
το 3%. Αυτή η ανείπωτη καταστροφή και δυ¬ 
στυχία για ένα μέρος του κινέζικου προλετα¬ 
ριάτου και τους φτωχούς αγρότες γεννά αντι¬ 
δράσεις και εξεγέρσεις. Αλλά και για ένα άλλο 
κομμάτι του προλεταριάτου, που έχει καλύτε¬ 
ρη θέση στην παραγωγή, η διεκδίκηση συμμε¬ 
τοχής στην «πίτα», που είναι μεγάλη λόγω της 
ανάπτυξης, γεννά επίσης συγκρούσεις και ανα¬ 
ταράξεις. Αν σ’ αυτά προστεθεί και η φυσιολο¬ 
γικά ολοένα μεγαλύτερη τάση της κινέζικης 
αστικής τάξης να αποτινάξει τον έλεγχο του 
ενός κόμματος, είναι ολοφάνερο γιατί οι Κινέ¬ 
ζοι ηγέτες δεν δέχονται καμία παρέμβαση των 
ΗΠΑ στα εσωτερικά της χώρας. 

Η Κίνα θα εξελιχθεί σε παγκόσμια οικονο¬ 
μική, πολιτική και στρατιωτική υπερδύναμη και 
μάλιστα όπως λέει ο Μάρτιν Ζακ στο βιβλίο 
του «Όταν η Κίνα κυβερνάει τον κόσμο: η Ανο¬ 
δος του Μέσου Βασιλείου2 και το Τέλος του 
Δυτικού Κόσμου»: «Στη Δύση είμαστε εντε¬ 
λώς αδαείς για άλλους πολιτισμούς. Νομίζου¬ 
με ότι είμαστε κοσμοπολίτες, ενώ είμαστε εντε¬ 
λώς επαρχιώτες. Φταίει το ότι ήμασταν πάντα 
σε θέση να συνδιαλεγόμαστε με τον υπόλοιπο 
κόσμο με τους δικούς μας όρους. Αυτό φαίνε¬ 
ται να αλλάζει, οπότε θα χρειαστεί να αρχίσου¬ 
με να μαθαίνουμε...». Αλλά το ερώτημα είναι, 
πρώτον, αν θα αφήσουν οι ΗΠΑ και οι άλλοι 
ιμπεριαλιστές να «μάθουμε» ή αν θα ανοίξουν 
ένα ακόμα πολεμικό σφαγείο που θα ματοκυ¬ 
λίσει τον πλανήτη, προκειμένου να διατηρή¬ 
σουν την κυριαρχία τους. Ας μην μας ξεγελά¬ 
νε οι επισκέψεις και φιέστες στο Λευκό Οίκο: 
την παραμονή του Β’ Παγκοσμίου Πολέμου, ο 
Τσάμπερλεν υπέγραψε με τον Χίτλερ τη Συμ¬ 
φωνία του Μονάχου και ο Στάλιν το Σύμφω¬ 
νο Ρίμπεντροπ-Μολότοφ! Και δεύτερον, τι εί¬ 
ναι αυτό που πρέπει να «μάθουμε»; Την εξαθλί¬ 
ωση και υπερεκμετάλλεσυη του κινέζικου προ¬ 
λεταριάτου στο όνομα της ανάπτυξης - ή την 
κοινή πάλη και εξέγερση του προλεταριάτου σε 
Κίνα και Δύση απέναντι στις αστικές τάξεις και 
στους ιμπεριαλιστές; 

Υποσημειώσεις 

1 Η πρώτη ήταν πριν 400 χρόνια , όταν οι Κι¬ 
νέζοι ήταν τεχνολογικά πολύ πιο μπροστά από 
τους Δυτικούς (είχαν ανακαλύψει την πυξίδα , 
την άγκυρα , την εκτύπωση ναυτικών χαρτών 
κα.) να κατακτήσουν τους ωκεανούς. Ο ναύαρ¬ 
χος Ζενγκ Χε οδήγησε τον αυτοκρατορικό στό¬ 
λο -πάνω από 300 πλοία- στην εξερεύνηση των 
ωκεανών. Όμως για εσωτερικούς λόγους η Κίνα 
αδιαφόρησε για την ανοιχτή θάλασσα , θεσπίζο¬ 
ντας νόμους με ποινή θανάτου για όποιον ναυ¬ 
πηγούσε ποντοπόρα πλοία! Άφησαν έτσι την ευ¬ 
καιρία στους Δυτικούς , που την άρπαξαν για να 
ταπεινώσουν την Κίνα. Ας σημειωθεί ότι το πρώ¬ 
το σύγχρονο πολεμικό πλοίο της Κίνας που επι- 
σκέφθηκε επίσημα λιμάνι των ΗΠΑ είχε το όνο¬ 
μα Ζενγκ Χε! 

2 Οι Κινέζοι θεωρούσαν την αυτοκρατορία τους 
κέντρο του κόσμου , γι’ αυτό την ονόμαζαν «Αυ¬ 
τοκρατορία του Μέσου». 

Συμφωνία τηο Βάρκι&κ 


Η ταφόπλακα της ελληνικής επανάστασης 


Η συμφωνία της Βάρ¬ 
κιζας, η οποία υπο¬ 
γράφηκε στις 12 
Φλεβάρη του 1945 
μεταξύ του ΚΚΕ- 
ΕΑΜ και της ελλη¬ 
νικής κυβέρνησης Πλαστήρα, αποτέ- 
λεσε την ταφόπλακα του αγώνα και 
των προσπαθειών για μια σοσιαλιστι¬ 
κή επανάσταση στην Ελλάδα τη δε¬ 
καετία του 1940. Με τη συμφωνία της 
Βάρκιζας ο ΕΛΑΣ παρέδωσε τα όπλα 
του και διαλύθηκε, ενώ ως αντάλ¬ 
λαγμα η ηγεσία του ΚΚΕ εξασφάλισε 
αμνηστία για τον εαυτό της. 


Η συμφωνία της Βάρκιζας δεν ήταν 
καθόλου ένα «λάθος» της στιγμής ή 
μια «ξαφνική» προδοσία εκ μέρους 
της ηγεσίας του ΚΚΕ, ούτε και στη- 
ρίχθηκε σε λάθος εκτιμήσεις ή υπολο¬ 
γισμούς ορισμένων «ανίκανων» προ¬ 
σώπων. Ταυτόχρονα, δεν ήταν επιβε¬ 
βλημένη από εξωτερικές ή εσωτερικές 
περιστάσεις. Στην πραγματικότητα, 
η συμφωνία της Βάρκιζας αποτελού¬ 
σε τη μόνη λογική κατάληξη της πο¬ 
λιτικής του ΚΚΕ απέναντι στο ΕΑΜι- 
κό κίνημα αντίστασης, το οποίο, μετά 
την αποχώρηση των Γερμανών και τη 
διαφαινόμενη ήττα τους, είχε ουσια¬ 
στικά καταλάβει την εξουσία σε όλη 
τη χώρα. Η πολιτική αυτή είχε εξάλ¬ 
λου ήδη εφαρμοστεί στις συμφωνίες 
του Λιβάνου και της Καζέρτας που εί¬ 
χαν προηγηθεί. 


Η κατάκτηση της Ελλάδας και η 
τριπλή κατοχή Γερμανών - Ιταλών - 
Βουλγάρων είχε οδηγήσει τις ελληνι¬ 
κές εργατικές και αγροτικές μάζες σε 
καθεστώς πείνας και απελπισίας. Η 
κατάσταση αυτή οδήγησε στη δημι¬ 
ουργία και μαζικοποίηση του κινήμα¬ 
τος αντίστασης ενάντια στις δυνάμεις 
του κατακτητή, το οποίο εκφράστη¬ 
κε αφενός μέσα στις πόλεις, με τους 
επιτυχημένους αιματηρούς αγώνες 
και ορισμένες απεργίες ενάντια στην 
αποστολή εργατών στα γερμανικά 
στρατόπεδα εργασίας και αφετέρου 
στην ύπαιθρο, με τη συγκρότηση των 
αντάρτικων μονάδων του ΕΛΑΣ. Επι¬ 
κεφαλής αυτού του κινήματος βρέ¬ 
θηκε το ΚΚΕ, μέσω του οποίου οι ερ¬ 
γαζόμενες και φτωχές μάζες, που εί¬ 
χαν στραφεί μαζικά προς τα αριστερά, 
εξέφραζαν τα αγωνιστικά, αντικαπι- 
ταλιστικά και φιλοσοβιετικά τους αι¬ 
σθήματα. 


Μετά τις ήττες των Γερμανών 
στο σοβιετικό έδαφος και την ιταλι¬ 
κή συνθηκολόγηση, οι δυνάμεις του 
ΕΛΑΣ μπόρεσαν να απελευθερώσουν 
ελληνικές πόλεις, ενώ κατέλαβαν και 
τη Θεσσαλονίκη. Με την ελληνική 
«κυβέρνηση» στο Κάιρο, την άνοδο 
του Τίτο στην εξουσία στη Γιουγκο¬ 
σλαβία, τον Κόκκινο Στρατό να προ¬ 
ελαύνει και τον ΕΛΑΣ να αριθμεί στις 



τάξεις του πάνω από 150.000 τακτικό 
και εφεδρικό στρατό, οι συνθήκες δεν 
μπορούσαν να είναι πιο ευνοϊκές για 
την επίσημη κατάληψη της εξουσί¬ 
ας στην Αθήνα (ουσιαστικά ο ΕΛΑΣ 
και το ΕΑΜ είχαν κατακτήσει ήδη την 
εξουσία στην πράξη, καθώς είχε δια¬ 
λυθεί ο κρατικός μηχανισμός). 

Ωστόσο, η πολιτική του ΚΚΕ- 
ΕΑΜ δεν πρόσφερε ένα σχέδιο για 
την κατάληψη της εξουσίας και τη 
δημιουργία ενός εργατικού κράτους, 
αλλά απεναντίας ήταν μια πολιτι¬ 
κή ταξικής συνεργασίας, συνθηκολό¬ 
γησης με την ελληνική αστική τάξη 
και τον αγγλο-αμερικάνικο ιμπερια¬ 
λισμό και βέβαια πλήρους υποταγής 
στις ορέξεις και τα συγκυριακά συμ¬ 
φέροντα της σταλινικής γραφειοκρα¬ 
τίας της ΕΣΣΔ. Ήδη από το 1934 το 
ΚΚΕ είχε επίσημα αποκλείσει τη δυ¬ 
νατότητα διεξαγωγής μιας σοσιαλι¬ 
στικής επανάστασης στην Ελλάδα 
και είχε «ξεφορτωθεί» με διαγραφές 
όλα τα στελέχη που επιζητούσαν μια 
διαφορετική πολιτική και εσωτερική 
δημοκρατία. Όλα του τα παλιά, ηγετι¬ 
κά στελέχη την περίοδο της αντίστα¬ 
σης είχαν έτσι διαπαιδαγωγηθεί θεω¬ 
ρητικά και πολιτικά για μια δεκαετία 
πάνω στην πολιτική της ταξικής συ¬ 
νεργασίας με το «προοδευτικό» κομ¬ 
μάτι (;) της ελληνικής αστικής τάξης, 
το οποίο υποτίθεται είχε σκοπό τη δι¬ 
εξαγωγή μιας αστικο-δημοκρατικής 
επανάστασης στην Ελλάδα ενάντια 
στην ντόπια συντηρητική «αντίδρα¬ 
ση» (βλ. σύμφωνο Σκλάβαινα - Σο- 
φούλη και πολιτική του ΚΚΕ κατά την 
εξέγερση του 1936). Επιπλέον, η γρα¬ 
φειοκρατική κλίκα που είχε σφετερι¬ 
στεί την εξουσία στην ΕΣΣΔ επεδίω- 
κε με κάθε τρόπο την αποφυγή νέων 
σοσιαλιστικών επαναστάσεων σε πα¬ 
γκόσμιο επίπεδο, όχι μόνο για να μην 
τρομοκρατηθούν οι εκάστοτε σύμ¬ 
μαχοί της αλλά και από φόβο να μην 


αφυπνιστούν οι εργατικές μάζες της 
ΕΣΣΔ και κινηθούν προς την ανατρο¬ 
πή αυτής της γραφειοκρατίας. Έτσι 
και η πολιτική της ΕΣΣΔ προσπαθού¬ 
σε με κάθε τρόπο να αποφύγει μια σο¬ 
σιαλιστική επανάσταση στην Ελλά¬ 
δα και γενικότερα στα Βαλκάνια (βλ. 
«συμφωνία των ποσοστών», με την 
οποία η Ελλάδα περνούσε στη βρετα¬ 
νική ζώνη επιρροής, στάση απέναντι 
στον Τίτο, καμία παρέμβαση στο ελ¬ 
ληνικό ζήτημα). Ωστόσο, η προδοσία 
της ελληνικής επανάστασης δεν μπο¬ 
ρεί να αποδοθεί στην ΕΣΣΔ αλλά βα¬ 
ραίνει το ΚΚΕ, το οποίο δεν προετοι¬ 
μάστηκε γΓ αυτήν και δεν την προε¬ 
τοίμασε ούτε πολιτικά ούτε πρακτι- 
κά-οργανωτικά. 

Η πολιτική του ΚΚΕ συνοψιζόταν 
στα εξής: α) Αναγνώριση (;) του ελλη¬ 
νικού αντάρτικου από τους Άγγλους 
και υποστήριξή του από τον ιμπερι¬ 
αλισμό, β) Απόκτηση επαφών με την 
«κυβέρνηση» του Κάιρου, γ) προκή¬ 
ρυξη εκλογών, δ) σχηματισμός αστι¬ 
κής κυβέρνησης «εθνικής ενότητας», 
στην οποία το ΚΚΕ θα έπρεπε (!) να 
κατέχει τουλάχιστον τα μισά υπουρ¬ 
γεία, ε) αστική αβασίλευτη δημοκρα¬ 
τία με δημοψήφισμα. Αυτή η πολιτική, 
και όχι κάποια «λάθη», «αντικειμενι¬ 
κές καταστάσεις» ή «εξωτερικοί πα¬ 
ράγοντες», ήταν που έφερε τους Άγ¬ 
γλους στην Ελλάδα και χαντάκωσε 
τις δυνατότητες για τη νίκη της ελλη¬ 
νικής επανάστασης. 

Η πολιτική αυτή οδήγησε, πολύ 
πριν τη Βάρκιζα, στην υπογραφή των 
συμφωνιών του Λιβάνου και της Κα¬ 
ζέρτας. Με αυτές τις συμφωνίες, ο αγ¬ 
γλικός ιμπεριαλισμός και η ελληνι¬ 
κή αστική τάξη εκμεταλλεύονταν την 
πολιτική του ΚΚΕ και έδεναν χειρο¬ 
πόδαρα το ελληνικό κίνημα, με τελικό 
στόχο τον αφοπλισμό του ΕΛΑΣ, την 
ανάκτηση της εξουσίας από την ελλη¬ 
νική αστική τάξη, τη σταθεροποίηση 


του καπιταλισμού στη χώρα και - αν 
ήταν δυνατό - ακόμη και την επιστρο¬ 
φή του βασιλιά. 

Με τη συμφωνία του Λιβάνου 
(17-20 Μαΐου 1944), οι δυνάμεις του 
ΕΛΑΣ τίθονταν υπό την ηγεσία της 
«ενιαίας κυβερνήσεως», το ΕΑΜ δε¬ 
χόταν να συντονίζει τις ενέργειές του 
με αυτές των Άγγλων, ενώ καταδικα¬ 
ζόταν η «τρομοκρατία στην ύπαιθρο». 

Με τη συμφωνία της Καζέρτας 
(26 Σεπτέμβρη 1944), οι δυνάμεις του 
ΕΛΑΣ τίθονταν υπό την ηγεσία της 
κυβέρνησης Εθνικής Ενότητας και, 
μέσω αυτής, του Άγγλου αξιωματικού 
Σκόμπι. Ο ΕΛΑΣ δεσμευόταν ότι δεν 
θα προέβαινε σε καμία ενέργεια στην 
Αθήνα, παρά μόνο αν αυτή ήταν απο¬ 
φασισμένη προηγουμένως από τους 
Άγγλους. Σε αντάλλαγμα, το ΚΚΕ- 
ΕΑΜ έλαβε 4 υπουργεία στην κυβέρ¬ 
νηση Παπανδρέου. 

Έπειτα από την υπογραφή αυ¬ 
τών των συμφωνιών, οι Άγγλοι έβα¬ 
λαν μπροστά το σχέδιο ένοπλου τσα¬ 
κίσματος της ελληνικής αντίστασης. 
Η επίθεση των Άγγλων ξεκίνησε το 
Δεκέμβρη του 1944. Ακόμη και τότε 
το ΚΚΕ δεν έδωσε μάχη για την κα¬ 
τάληψη της εξουσίας, κρατώντας τις 
μάχες έξω από το κέντρο της Αθήνας 
και δίνοντας εντολή στις τακτικές δυ¬ 
νάμεις του ΕΛΑΣ να παραμείνουν μα¬ 
κριά από την πρωτεύουσα. Η συμφω¬ 
νία της Βάρκιζας ολοκλήρωσε την 
προδοσία της ελληνικής αντίστασης 
και εγκαινίασε, παρά τις προσπάθει¬ 
ες των λαϊκών μαζών με τη συγκρό¬ 
τηση του ΔΣΕ (με τον οποίο ακολου¬ 
θήθηκε η ίδια καταστροφική πολιτι¬ 
κή), μια περίοδο τρομερής αντεπανά¬ 
στασης στην ελληνική ιστορία (διώ¬ 
ξεις, φυλακίσεις, εξορίες, πιστοποιη¬ 
τικά φρονημάτων, απαγόρευση κομ¬ 
μουνιστικών κομμάτων και οργανώ¬ 
σεων), η οποία έφτασε ως τα μέσα της 
δεκαετίας του 1970. 

ΗΠΑ-ΚΙΝΑ 

Εκμεταλλεύονται τον ολανήτη 
Ααειλούν με καταστροφή 


Κ ατά την πρόσφατη επίσκε¬ 
ψη του προέδρου της Κί¬ 
νας Χου Τζιντάο στην Ου- 
άσιγκτον, το Πεκίνο επεδί- 
ωξε την περαιτέρω αναβάθμισή του ως 
υπερδύναμη, ενώ οι ΗΠΑ απέσπασαν 
μεγάλα επιχειρηματικά συμβόλαια. Ο 
Ομπάμα, σε αντίθεση με τον Μπους 
που υποδέχθηκε «ψυχρά» τον Τζιντάο 
το 2006, ήταν ιδιαίτερα φιλικός μαζί 
του και η τελετή εξαιρετικά επίσημη. 
Ήταν η δεύτερη συνάντηση των δύο 
μετά το Νοέμβριο του 2009 στο Πεκί¬ 
νο, όπου ο Ομπάμα είχε δεχθεί σκλη¬ 
ρή κριτική για «υποταγή» στην κινέζι¬ 
κη δύναμη. 

Οι δύο πρόεδροι έχουν δηλώσει ότι 
θέλουν να βελτιώσουν τις σχέσεις των 
χωρών τους, αλλά στο διάστημα από 
την προηγούμενη συνάντησή τους κα¬ 
μία από τις διαφωνίες και συγκρούσεις 
δεν επιλύθηκε. Και είναι λογικό, αφού 
η παγκόσμια οικονομική κρίση αυξά¬ 
νει τον ανταγωνισμό ανάμεσα στις πιο 
ισχυρές καπιταλιστικές οικονομίες και 
ανάμεσα στους ιμπεριαλιστές. Έτσι, οι 
«ανερχόμενες» Κίνα, Ινδία, Βραζιλία 
απειλούν τους ιμπεριαλιστές στην πα¬ 
γκόσμια αγορά και αυτό εντείνει τους 
ανταγωνισμούς. 

Το ιδιαίτερα καλό κίμα της συνά¬ 
ντησης οφείλεται στο ότι η Κίνα δεν 
είναι απλά ένας ανερχόμενος ανταγω¬ 
νιστής αλλά μια υπερδύναμη, που για 
πολλούς θα ηγηθεί τον 21ο αιώνα στην 
παγκόσμια οικονομία. Η προβληματι¬ 
κή αμερικανική οικονομία αδυνατεί να 
την συγκρατήσει και να την ανταγωνι¬ 
στεί, ιδιαίτερα λόγω και της αποτυχίας 
της πολιτικής Μπους μετά την 11η Σε¬ 
πτέμβρη 2011. 

Το 1979 ήταν σημείο καμπής για την 
Κίνα, αφού για πρώτη φορά άνοιξε την 
οικονομία και τα σύνορά της στις ξένες 
πολυεθνικές. Το 1999 έγινε μέλος του 
Παγκόσμιου Οργανισμού Εμπορίου 
και στο 16ο Συνέδριο του ΚΚΚ (2002) 
επετράπη στους επιχειρηματίες να εί¬ 
ναι μέλη του κόμματος! Στο 17ο Συ¬ 
νέδριο (2007), οι σύνεδροι (δήμαρχοι, 
διευθυντές μεγάλων κρατικών εταιρι¬ 
ών, επιφανείς επιχειρηματίες κλπ.) επι¬ 
κύρωσαν την στρατηγική ενσωμάτω¬ 
σης στην παγκόσμια αγορά, διατηρώ¬ 
ντας τον έλεγχο της πολιτικής εξουσί¬ 
ας, που τους αποφέρει τεράστια κέρδη. 
Στο διάστημα αυτό, οι ρυθμοί ανάπτυ¬ 
ξης της Κίνας καλπάζουν μέχρι το ση¬ 
μερινό 10%, όταν οι ΗΠΑ προσπαθούν 
να ξεπεράσουν την ύφεση με τους δεί¬ 
κτες μόλις στο 3% για το 2010 και πι¬ 
θανότατα για το 2011 (αν δεν μεσολα¬ 
βήσει μια νέα χειροτέρευση της παγκό¬ 
σμιας κρίσης). Η Κίνα έγινε ο μεγαλύ¬ 
τερος παγκόσμιος εξαγωγέας και επο¬ 
μένως τη συμφέρει μια ισορροπημένη 
«παγκόσμια τάξη», οπότε επιδιώκει τη 
συνεργασία με τους υπόλοιπους καπι¬ 
ταλιστές. Διαθέτει τα μεγαλύτερα συ¬ 
ναλλαγματικά αποθέματα και χρημα¬ 
τοδοτεί τα τεράστια χρέη των ΗΠΑ με 


την αγορά ομολόγων. Σύμφωνα με το 
ΔΝΤ, το 2010 η παγκόσμια οικονομία 
αναπτύχθηκε μόλις κατά 0,19% (σε μο¬ 
νάδες αγοραστικής δύναμης). Η Κίνα 
συνεισέφερε 1,19% σ’ αυτή την αύξη¬ 
ση. Με λίγα λόγια, πράγματι έσωσε τον 
κόσμο από την ύφεση, ενώ κατά την 
ΟοΙάιη&η δαεΕδ συνεισέφερε το 46% 
της παγκόσμιας ζήτησης το 2009, πο¬ 
σοστό υπερδιπλάσιο από το μέσο όρο 
του 22% της περιόδου 2000-2009. 

Είναι χάρη στην κινεζική ζήτηση για 
υψηλής ποιότητας εξοπλισμό, χημικά 
και αυτοκίνητα (οι συνολικές κινεζικές 
εισαγωγές το πρώτο 9μηνο του 2010 
ήταν κατά 300 δισ. δολάρια υψηλότε¬ 
ρες από το 2009) που η Γερμανία απο¬ 
λαμβάνει τη σημερινή ανάπτυξή της. 
Με τον τρέχοντα ρυθμό, σε 12-18 μή¬ 
νες το γερμανικό εμπόριο με την Κίνα 
θα είναι ίσο με τη Γαλλία. Σύμφωνα με 
αναλυτές, «αν δραστηριοποιείσαι στο 
Μόναχο, η Κίνα είναι πλέον σημαντι¬ 
κότερη από την υπόλοιπη Ευρώπη»! 
«Η Κίνα αγοράζει τον κόσμο», ήταν 
ο τίλος πρόσφατου εξώφυλλου του 
Εοοηοιηίδί, με αφορμή το σαφάρι εξα¬ 
γορών δυτικών εταιριών από κινέζικες. 
Κάποιοι μάλιστα θεωρούν ότι «σε μια 
φάση παρακμής των ανεπτυγμένων οι¬ 
κονομιών, που είναι και υπερχρεωμέ¬ 
νες, η κινέζικη αποταμίεση μπορεί να 
είναι η μανιβέλα επανεκκίνησης της 
παγκόσμιας οικονομίας». 

Οι αβυσσαλέες εργατικές αμοιβές 
και συνθήκες εργασίας στην Κίνα, η έλ¬ 
λειψη περιβαλλοντικών περιορισμών, 
είναι ένα μεγάλο όφελος για τις ΗΠΑ 
και άλλες δυτικές βιομηχανίες, που με¬ 
ταφέρουν εκεί την παραγωγή τους, κα¬ 
θώς και για τον κλάδο του λιανεμπορί¬ 
ου, που προμηθεύεται πάμφθηνα εμπο¬ 
ρεύματα. Από την άλλη, οι ΗΠΑ είναι 
η μεγαλύτερη αγορά της Κίνας με ετή¬ 
σιο τζίρο 380 δισ. δολάρια, με ισοζύγιο 
σαφώς πλεονασματικό για το Πεκίνο. 

Το ξέσπασμα της παγκόσμιας κρί¬ 
σης άλλαξε την στρατηγική της Κίνας 
απέναντι στην «πλούσια Δύση», αφού 
αντιλαμβάνεται ότι ελάχιστα έχει πλέ¬ 
ον να μάθει απ’ αυτήν. Αφού για δεκα¬ 
ετίες διατηρούσε χαμηλό προφίλ στην 
εξωτερική πολιτική (επικεντρώνοντας 
στην ανάπτυξη και την εσωτερική στα¬ 
θερότητα), τώρα συνειδητοποιεί ότι 
πρέπει να δράσει σε παγκόσμιο επί¬ 
πεδο. Μπορεί επομένως ο Τζιντάο να 
πρόσφερε στις ΗΠΑ συμβόλαια 45 δισ. 
δολαρίων για αμερικάνικα προϊόντα 
και κυρίως την αγορά αεροσκαφών 
από την Μπόινγκ και να υποσχέθηκε 
επιλέον 3 δισ. δολάρια επενδύσεις σε 
κινέζικες εταιρείες στις ΗΠΑ, δημιουρ¬ 
γώντας 235 χιλιάδες νέες θέσεις εργα¬ 
σίας, αλλά σε όλα τα υπόλοιπα παρέ- 
μεινε αμετακίνητος. Ο Ομπάμα (αν και 
στόχευε κύρια στα οικονομικά οφέλη) 
έθεσε το θέμα της στήριξης της Κίνας 
στα καθεστώτα σε Ιράν, Β. Κορέα, Σου¬ 
δάν και Μυανμάρ. Δεύτερο, για τα αν¬ 
θρώπινα δικαιώματα στην Κίνα (Θιβέτ, 


Ουιγούροι, αντιφρονούντες) - όχι βέ¬ 
βαια ότι οι ΗΠΑ κόπτονται γι’ αυτά, 
αλλά για να διατηρούν εστίες αποστα¬ 
θεροποίησης. Τρίτο, υποσχέθηκε να 
επιτρέψει στην Κίνα μεγαλύτερη πρό¬ 
σβαση σε προϊόντα υψηλής τεχνολο¬ 
γίας, αν συναινέσει σε μια συναλλαγ¬ 
ματική πολιτική τόνωσης των αμερικά¬ 
νικων εξαγωγών. Τέλος, ζήτησε παύση 
των κινέζικων διεκδικήσεων στη θά¬ 
λασσα της Νότιας Κίνας και της Β. Κο¬ 
ρέας. Οι Κινέζοι όμως δεν είναι διατε¬ 
θειμένοι να υποχωρήσουν σε ζητήματα 
οικονομικής κυριαρχίας, τώρα πλέον 
όχι μόνο στη γύρω περιοχή τους αλλά 
ίσως και παγκόσμια. 

Τα προβλήματα είναι πολλά και ιδι¬ 
αίτερα απέναντι στις ΗΠΑ. Η Κίνα 
πρέπει να εξασφαλίσει τους δρόμους 
του εμπορίου, της ενέργειας και των 
πρώτων υλών που τροφοδοτούν την 
παραγωγική μηχανή της. Αυτό σημαί¬ 
νει εδαφικές διεκδικήσεις απέναντι 
στην Ταϊβάν και γενικότερα στην περί¬ 
μετρο των κινέζικων χωρικών υδάτων 
(διεκδικήσεις νησιωτικών συμπλεγμά¬ 
των από Ιαπωνία, Ταϊβάν, Βιετνάμ, Φι- 
λιπίνες, Μαλαισία, Μπρουνέι, Ινδονη¬ 
σία). Η Κίνα έχει ήδη επιτύχει φιλικό 
διακανονισμό των χερσαίων διαφορών 
εξομαλύνοντας τις προστριβές με τις 
δεκατρείς γειτονικές χώρες, εκτός από 
δύο (Μπουτάν και Ινδία). Αντίθετα, τα 
14.500 χιλιόμετρα των θαλάσσιων συ¬ 
νόρων της αποτελούν ισάριθμα σημεία 
δυνητικών κρίσεων! Αφού εξασφαλί¬ 
σει την «πράσινη γραμμή» των αβαθών 
υδάτων σε Ανατολική και Νότια Κίνα, 
θέλει να βγει στην «μπλε γραμμή» των 
ωκεανικών υδάτων, όπου περιπολεί ο 
7ος αμερικάνικος στόλος, σε μια λε¬ 
κάνη που εκτείνεται από την Ιαπωνία 
ως την Ινδονησία και περνάει από το 
Γκουάμ, την αεροναυτική βάση-κλειδί 
της αμερικάνικης παρουσίας στον δυ¬ 
τικό Ειρηνικό. 

Η Ταϊβάν αποτελεί το κυριότερο 
εμπόδιο. Η Κίνα επιχειρεί να την ενσω¬ 
ματώσει οικονομικά, όπως έκανε με το 
Χονγκ Κονγκ και το Μακάο, αλλά οι 
ΗΠΑ διατηρούν το αγκάθι και μάλιστα 
πουλάνε όπλα στην Ταϊβάν! Παρόμοια 
είναι η κατάσταση στη θάλασσα της 
Ν. Κορέας, όπου πρόσφατα διεξήχθη- 
σαν και κοινά αεροναυτικά γυμνάσια 
ΗΠΑ και Ν. Κορέας. Με την Ιαπωνία 
υπάρχουν συχνά διενέξεις για τα νησιά 
Ντιαόγιου (Σενκιάκου στα ιαπωνικά), 
που γειτνιάζουν με τη νήσο Οκινάουα, 
η οποία φιλοξενεί αμερικάνικη βάση! 
Η Κίνα πρέπει να σπάσει τη θαλάσσια 
περικύκλωση των ΗΠΑ. Ταυτόχρονα, 
η εξασφάλιση του ανεφοδιασμού σε 
πετρέλαιο (η Κίνα είναι ο δεύτερος πα¬ 
γκόσμιος εισαγωγέας) μέσω της Νότι¬ 
ας Ασίας είναι ένα άλλο τιτάνιο σχέδιο. 
Το Πεκίνο δημιουργεί ένα «μαργαρι¬ 
ταρένιο κολιέ», μια σειρά μόνιμων βά¬ 
σεων στις ακτές του Ινδικού Ωκεανού 
και στις θαλάσσιες οδούς που οδηγούν 
στον πορθμό της Μαλάκας (στις νή¬ 


σους Κόκος της Βιρμανίας, στο Τσιτα- 
γκόνγκ του Μπαγκλαντές, στο Μοράο 
των Μαλδίβων και στο Γκβαντάρ του 
Πακιστάν), ενώ επιδιώκει τη δημιουρ¬ 
γία βάσεων ακόμη και στις ακτές της 
Αφρικής (που ανοίγεται ολοένα και πε¬ 
ρισσότερο στις κινέζικες επενδύσεις). 
Ταυτόχρονα, για να παρακαμφθεί το 
στενό της Μαλάκας, που σε περιό¬ 
δους κρίσης θα αποδειχθεί προβλημα¬ 
τικό, μελετάται ένας κινεζο-βιρμανικός 
αγωγός μεταξύ Σίτβε και Κουν Μινγκ, 
ενισχύοντας την παραγωγή υγροποιη¬ 
μένου αερίου από τα υπεράκτια κοιτά¬ 
σματα σε Βιρμανία και Ταϋλάνδη, ενώ 
σχεδιάζεται και η διάνοιξη διώρυγας 
στον ισθμό του Κρα στο νότιο τμήμα 
της Ταϋλάνδης. Να γιατί η Κίνα στη¬ 
ρίζει το Πακιστάν, τη Μιανμάρ (Βιρ¬ 
μανία), το Σουδάν και έρχεται σε σύ¬ 
γκρουση με μια ακόμα περιφερειακή 
δύναμη, την Ινδία (αν και μέχρι τώρα 
οι δυο χώρες έχουν υπογράψει πολ¬ 
λές συνθήκες συνεργασίας και γενι¬ 
κά η μία προς το παρόν παρακολουθεί 
την άλλη). Το «μαργαριταρένιο κολιέ» 
αφορά το ζωτικό χώρο της Ινδίας, τον 
Ινδικό Ωκεανό. Αν δει κανείς στο χάρ¬ 
τη αυτές τις περιοχές, φαίνεται γιατί η 
Κίνα έχει ρίξει τεράστια ποσά για να 
φτιάξει πολεμικό στόλο ανοιχτής θά¬ 
λασσας και να μπει στην κλειστή λέ¬ 
σχη των οχτώ κρατών με τους μεγα¬ 
λύτερους πολεμικούς στόλους. Ασφα¬ 
λώς απέχει πολύ από το να μπορεί να 
ανταγωνιστεί τον αμερικανικό στό¬ 
λο. Οι ΗΠΑ μάλιστα προσπαθούν να 
την εμπλέξουν σε συνεργασία με στό¬ 
χο την θαλάσσια πειρατεία, αλλά μάλ¬ 
λον το Πεκίνο είναι αποφασισμένο να 
μην αφήσει κανένα παρελκυστικό ελιγ¬ 
μό να του κλέψει τη δεύτερη 1 ιστορι¬ 
κή ευκαιρία να αναδυθεί ως παγκόσμια 
ναυτική δύναμη. Ας μην ξεχνάμε ότι δι¬ 
αθέτει ήδη τον πολυπληθέστερο στρα¬ 
τό ξηράς. 

Η Κίνα είναι επίσης αποφασισμένη 
να διατηρήσει τα οφέλη που της απο- 
φέρει ο νομισματικός πόλεμος. Η στα¬ 
διακή ανατίμηση του γουάν σταμάτη¬ 
σε τον Ιούλιο του 2008 και έκτοτε το 
διατηρεί σε σταθερή ισοτιμία έναντι 
του ευρώ. Ταυτόχρονα, ένας πόλεμος 
ντάμπινγκ (απαράδεκτα χαμηλές τιμές 
εξαιτίας κυβερνητικών επιδοτήσεων) 
και επιβολής δασμών/αντιντάμπινγκ 
εξελίσσεται ανάμεσα σε Κίνα και 
ΗΠΑ. Παράλληλα, η Κίνα (μαζί με άλ¬ 
λες χώρες) διαμαρτύρεται για την αγο¬ 
ρά ομολόγων των ΗΠΑ από την Ομο¬ 
σπονδιακή Τράπεζά τους με χρήση τυ¬ 
πωμένου χρήματος, γιατί αυτό προκα- 
λεί ενίσχυση των νομισμάτων των άλ¬ 
λων χωρών και έμμεση χειραγώγηση 
της ισοτιμίας (υποτίμηση του δολαρί¬ 
ου), δηλ. ακριβώς το ίδιο για το οποίο 
οι ΗΠΑ κατηγορούν την Κίνα! 

Η μη υποχώρηση του Πεκίνου σε 
θέματα «ανθρώπινων δικαιωμάτων», 

> συνέχεια στη σελ. 14 


























